Raees Maumoonaai Qasimah Haleemge Faadukiyun: Ventilatorga Ovegenves Beynumee Verikan - Vaguthu\nކޮވިޑް-19: ރާއްޖެ ވެކްސިނާއި ހަމައަށް ދިއުމަށް އިތުރު ފިޔަވަޅެއް ކުރިއަށް - 14 ގަޑިއިރު ކުރިން\n7 މަސް ކުރިން ( ޖޫން 15, 2020 )\nކުރީގެ ރައީސް މައުމޫން އަބްދުލްޤައްޔޫމާއި ޖޭޕީގެ ލީޑަރު އަދި މާމިގިލީ ދާއިރާގެ މެމްބަރު ޤާސިމް އިބްރާހިމަށް ބިލެތްދޫ ދާއިރާގެ މެމްބަރު އަހުމަދު ހަލީމް (ދޮންބިލެއް) ނުސީދާކޮށް ފާޑު ވިދާޅުވެއްޖެއެވެ.\nކުރީގެ ރައީސް ޑރ.މުހައްމަދު ވަހީދު ހަސަން މަނިކާއި އެމަނިކުފާނުގެ އަނބިކަނބަލުން އިލްހާމް ހުސައިނަށް އިއްޔެ އެމްޑީޕީ އެކްޓިވިސްޓަކު ހަމަލާދީފައިވާ ކަމަށް ވިދާޅުވެ ދޮގު ވާހަކަތަކެއް ފަތުރާފައިވާ ކަމަށް ބުނެ ރައްޔިތުންގެ މަޖިލީހަށް ހުށަހަޅުއްވާފައިވާ ކުއްލި މައްސަލައަށް ބަހުސްކުރައްވަމުން، ހަލީމް ވަނީ އެހަމަލާ ކުށްވެރިކޮށް ބަޔާން ނެރުނީ ބަޣާވާތުގެ ބައިވެރިންކަމަށް ވެސް ސިފަކުރައްވާފައެވެ.\nވަކި ބޭފުޅެއްގެ ނަން ހަލީމްގެ ވާހަކައިގައި ވިދާޅު ނުވި ނަމަވެސް އޭނާ އެ ފާޑުކިޔުންތައް އަމާޒުކުރެއްވީ ރައީސް ވަހީދަށް ދިން ހަމަލާ ކުށްވެރި ކުރެއްވި ފަރާތްތަކުގެ ތެރެއިން ދެ ފަރާތަކަށެވެ.\nޖޭޕީ އާއި ރައީސް މައުމޫން ވެސް ވަނީ ރައީސް ވަހީދަށް ދިން ހަމަލާކުށްވެރިކުރައްވާފައެވެ.\n"މި ރާއްޖޭގައި ވެންޓިލޭޓަރުގައި އޮވެގެންވެސް ވެރިކަންކުރައްވަން ބޭނުންފުޅުވާ ބޭފުޅުން އިއްޔެ ބަޔާން ނެރުއްވާފައި އެބަހުރި. އިއްޔެ ބަޔާން ނެރުއްވި، އަޅުގަނޑަށް ހީވަނީ އޭގެ ތެރޭގައި އެއްލީޑަރު މިހާރުވެސް އޮންނަވާނީ ވެންޓިލޭޓަރުގައިހެން. އަމިއްލަ ހާލުގައި ހިނގާ ނޫޅުއްވޭ ބޭފުޅުން އެބަ ބަޔާން ނެރުއްވާ. އަދިވެސް ކުށްވެރިކުރައްވާފައި. ހުރިހާ ބަޣާވާތްކުރި ބޭފުޅުން ތިލަވެއްޖެ. އޮނަރަބްލް ޖައުފަރަށް އަޅުގަނޑު ފަސްފަށުން ޝުކުރިއްޔާ." އޭނާ ވިދާޅުވިއެވެ.\nރައީސް ވަހީދަށް ހަމަލާ ދިން ކަމަށް ބުނެ އާއްމު މީހަކަށް ކުރި ތުހުމަތުތަކަކީ ބަޣާވާތަކުން ކުރީގެ ރައީސް އަދި ރައްޔިތުންގެ މަޖިލީހުގެ ރައީސް މުހައްމަދު ނަޝީދުގެ ވެރިކަން ވައްޓާލުމަށް އިންސާފު ހޯދުމަށް މަސައްކަތް ފަށަން ހުޅުވުނު ދޮރެއްކަމަށް އޭނާ ވިދާޅުވިއެވެ.\nއަދި އެ މަސައްކަތް މަޖިލީހުން މިހާރު ފަށާފައިވާކަމަށް ވެސް އޭނާ ވިދާޅުވިއެވެ.\nޖޫން 15, 2020 11:27\nއޭ ފީބިލަތްގަނޑާ! ފާދިއްޕޮޅުގައި ފެރީގެ ޚިދުމަތް ދޭނަމޭ ކިޔާފައި އެންމެ ފެރީދަތުރެއްވެސް ނުކޮށްދީ އަމިއްލަ ޕާޓީމީހުން ވެރިކަމަށް އައުމުން ތިމަންގެ ކުންފުންޏަށް އެކަމުން ގެއްކުންވެއްޖެއޭ ކިޔާ ބައިތުލްމާލުން އަލިފާނުގެ ގޮތުގައި 300 މިލިއަން ދިރުވާލައިގެން ތިހުރީ!\nޖޫން 15, 2020 11:28\nޖޫން 15, 2020 11:42\nބަގާވާތުގެ އަދީގަ ތިބި އެމެން ދިވެހިންނަށް އެނގޭ! ބޮދަކަށް ހުރީ ބާޣީ ވަހީދު. އެހެންވީމަ ގޮވާނެ. އެމީހަކަށް އަނިޔާވެ އިންސާފު ނުލިބުނީމަ އެމީހަކަށް ވީވަރެއް ކުރާނެ. މަހާނަމައްޗަށް މަޑިއަކަށްވެސް ޖެހޭނެ މީހުން ވެސް ތިބޭނެ.\nޖޫން 15, 2020 12:21\nދޮންބިލެތާ! ތިޔަބުނާ ވެންޓިލޭޓަރުގަތިބިމީހުންގެ އެހީތެރިކަމާއެކު ތިޔަތަނަށްވަދެވިގެންތިޔައުޅެނީ ! ވެރިކަމަށް ތިޔައާދެވުނީވެސް ވެންޓިލޭޓަރުގަތިބިމީހުންގެބުރަމަސައްކަތުން! ޤާސިމާމައުމޫނާވިސްނަވާ! ތިޔައޮތީ7ފަހަރަށްވެސްކަށިިޖަހާފަ އެކަމަކުވެސް އަމިއްލައެދުމާހެދިތަދު ގަބޫލުކުރާނެހިތްވަރެއް ވެންޓިލޭޓަރުގަތިބިބައެއްގެ ނުހުންނާނެތާ!؟\nޖޫން 15, 2020 12:39\nބިލެއްމަނިއްޕުޅުވެސް ހީކުރާގޮތް އޮތަ ....\nޖޫން 15, 2020 12:41\nގަ ދަބަސް ނުބުނޭ، ކުރިން ވެންޓިލޭރުގަ އޮންނަން ޖެހޭނީ ތިޔަ މުޑު ދާރު ބައިގަނޑު ނޫންކަމެއްވެސް ނޭނގެ، ﷲއީ މޮޅަށް ދެނެވޮޑިގެންވާ ރަސްކަލާނގެ.\nޖޫން 15, 2020 13:42\nމިހާރުވެސް މިސަރުކާރު މިއޮތީ ވެސްޓިލޭޓަރުގައި އަދުތޯ މާދަން ވެފާ.\nޖޫން 15, 2020 13:02\nހީލަތުން 300 މިލިޔަން ރުފިޔާ ދިރުވާލިއިރު ވެންޓިލޭޓަރަށް ލާނެކަން ހަނދާނެއްނެތްތާ. އަދި ކަންތައްތައް އޮތީ ކުރިޔަށް. ކާކުކަމެއް ނޭނގޭ ކުރިން ވެންޓިލޭޓަރަށް ލާންޖެހޭނީ.\nޖޫން 15, 2020 13:06\nބަލަގަ ނުކިޔަވާ ތިބޭ ކުދިންވެސް މަޖިލިސް އަށް ވަންނަން ބޭނުންވޭ މަވެސް އުޅެނީ ނުކިޔަވާ ފައިގަތަޅާ ކުޅެން އެކަމު މަވެސް ބޭނުން މަޖިލިސް އަށް އަރާ ކޮސްގޮވަން ވަރަށް ސަލާމް.\nޖޫން 15, 2020 13:09\nއިޖްތިމާޢީ ޢަދާލަތު ރޫޅި ގަދަރާ އިޙްތިރާމް ވެއްޔާ މޮޑެވި ގައުމެއްގެ ސިފަ އަށްވުރެ ބަނދަރުމަތީ ސިފަ ޢާއްމުވެ މިވެރިކަމުގަ ހިގާ ކަންކަމުގެ ސަބަބުން ރައްޔިތެއްގެ ދަރަޖާގަ ގައުމުގަ ހުންނަންވެސް ލަދުގެންފި.\nޖޫން 15, 2020 13:10\nވެރިކަމާ ދަންޖެހޭ މީހުން އެބަފެނޭ! އަމިއްލަ ޕާޓީގެ ވެރިކަމުގައިވެސް ހައިޖާނު ހިނގައިގެން ނަމަވެސް ބޮޑު ވަޒީރުކަން ހޯދަން!!\nޖޫން 15, 2020 13:21\nމިމީހުންގެ ނަޒަރުގައި ނަޝީދު ނޫން އެހެން ހުރިހާ އެންމެން ތިބެނީ ވެރިކަމާހެދި ބޫތުކައިފަ. އެކަމަކު ހަޤިޤަތަކީ އަސްލު ވެރިކަމާހެދި ބޫތުކައިފަ ހުރީވެސް ވެރިކަން ނުލިބިގެން ކެއްމަދުވެގެން ބައާވާތްކުރަނީވެސް ދެވެނަ އެހެން މީހެއް ނޫން - ހަމަ ނަޝީދު.\nއަނެއްކޮޅުން ރައީސް ސޯލިހު ވެރިކަމާއި ހަވާލުވެ ވެރިކަން ހިންގަން ފެށުމާއި ހިސާބުން އެމްޑީޕީ ތެރޭގައި ނަޝީދު ނޫން އެހެން އޮޕްޝަން ހުރިކަން އެމްޑީޕީގެ ޢާއްމު މެމްބަރުންނަށް މިހާރު ވާނީ ކަށަވަރު ވެފައި. ވީމާ މިހާރު ނަޝީދުގެ މަޤްބޫލް ކަން ޕާޓީ ތެރޭގައި ގެއްލިގެން ދާން ފެށުމާއި އެކު ދަރިފުޅާއި ދެން ތިބި ނަޝީދުގެ ފަލްސަފާ އަށް ތާއިދުކުރާ މަދު ބަޔަކު ނެރެގެން އަލުން ބާޣާވާތުގެ ކާޑު އެހެން ގޮތަކަށް ކުޅެން ފެށީ. މިއަށް ކިޔާނީ ބާރިހާކުރު އާފުޅިގައި ވިއްކުން. އެހެންތާ ވާނީ ޕޮޕިއުލަރިޓީ ބޫސްޓް ކުރަން ބަޣާވާތުގެ ކާޑު ނޫން އެހެން އެއްވެސް އެއްޗެއް މިހާރު ނެތް ވިއްޔާ! އަނެއް ކޮޅުން ކޮށި ދަނޑު ގެއްލި، މަރިޔަމބު ގެއްލި ކަތިވަޅިވެސް އެއޮއްގެން ގެއްލެނީ ވިއްޔާ! ނޫނޭ އަންނިއަށް ވާ ސާބަސް. ވެރިކަމާހެދި ބޫތުކެޔަސް ތިޔައީ ދެން ބޮޑުވަރު. މިހާރު ތިޔަ ބާޣާވާގެ ވާހަކަ ޤާބޫލުކުރަނީ ދަރިފުޅާއި ބޮންޑޭއާއި ދޮންބި އެކަނި.\nޖޫން 15, 2020 13:39\nގަ ދަބަސް ނުބުނޭ، ކުރިން ވެންޓިލޭރުގަ އޮންނަން ޖެހޭނީ ތިޔަ މުޑު ދާރުމީހާ ނޫންކަމެއްވެސް ނޭނގެ، ﷲއީ މޮޅަށް ދެނެވޮޑިގެންވާ ރަސްކަލާނގެ ހުކުރުމިސްކިކާރީ ދޮގުހުވާކުރިހެން ތިއުޅެނީ އަދިވެސް ބިލެއްމަނިއްޕުޅުވެސް ހީކުރާގޮތްދޯ.....\nޖޫން 15, 2020 14:41\nސުބުޙާނަﷲ މިގައުމުގެ ޙާލަތު މިހާރު އޮތް ހިސާބު ނިކަން ދެކިބަލަ މިހިރަ މީހާވެސް މި ބުނަނީ "އޮނަރަބްލް ޖައުފަރަށް އަޅުގަނޑު ފަސްފަށުން ޝުކުރިއްޔާ." ބާޣީން މިވަނީ ޣާޒީންނަށް ހަދާފަ. ޣާޒީން މިވަނީ ބާޣީނަށް ހަދާފަ. ބިލެތަކީ ވަރުކަނދު ޅޮސް ނުވަތަ މުރަނގަފަދަ އާރުނުލާ ތަކެއްޗަށް އަރުވާ އެއްޗަކަށްވާތީ ކަންނޭނގެ މި މިސްމީހުން މިފަދަ ގޮތްގޮތަށް އޮށްތަރެއްނެތް ގޮތްގޮތަށް އަނގަ ތަޅަނީ. ހައްތަހާވެސް ބުއްޅަބޭގެ ގޮނޑިކޮއްކޮއިން.\nޖޫން 15, 2020 14:57\nވެރިކަން ބޭނުން ނުވަނީ އަންނިދޯ؟ އެހެންވެދޯ އަބަދާ އަބަދު އެކަމަށް އަންނިއާ ކަލޭމެން މަރުފަލި ޖަހަނީ. މާތްﷲ އިރާދަފުޅުގައި އޮތް މީހަކު ވެންޓިލޭޓަރަށް ލާން ޖެހޭނެ. ކަލޭކަމަށްވެސް ހަމަ ވެދާނެ!\nޖޫން 15, 2020 15:00\nވެންޓިލޭޓަރުގައި ބަޔަކު ތޮބިކަމުގައި ވިޔަސް ކާކުތޯ ކުރިން މަރުވާނީ މީނާއަށް އެނގެނީބާ! ކިތަންމެ ގަދަފަދަކޮށް ކަލޭ ހުއްޓަސް ހަމަ ދާދި ކުޑަ ސިކުންތު ކޮޅަކުން ދާންޖެހިދާނެ!\nޖޫން 15, 2020 15:02\nމިކަލޭގެކިޔާ އެއްޗެހިވެސް ނޫސްތަކައްއަރާތަ ތަންތާތިބޭޖާހިލުންގެވާހަކަ ލިޔާކައްނުވާނެ\nޖޫން 15, 2020 15:24\nވެރިކަމާ ހެދި ހޭބަލިވެ ގެން ވަގަށް ވެރިކަން ފޭރިގަތީ ވޯޓުން ވައްކަންކޮށްގެން ވެރިކަމާއިހެދި އުޅެނީ ކޮންބައެއް ކަމެއް ނޭނގުނު އިއްޒަތް ތެރިމެންބަރު ތިހުންނެވީ ހަމައިގަތޯ؟\nޖޫން 15, 2020 16:33\nއެ ބޭފުޅާ ނޭވާހޮޅިއަށް އެޅިފަ އޮތަސް ގޮސް އާދޭސްކޮށްގެން ނޫން ގޮތަކަށް ތި ރީދޫ ޕާޓީއަށް ވެރިކަމަކަށް އާދެވެނީއެއްނޫން. އެހެންވީމަ ދެންވެސް ހަމަ ވެރިކަން ބޭނުންވީމަ ދާން ޖެހޭނީ އެބޭފުޅުން ކައިރިޔަށް ސަލާން ޖަހަން.\nޖޫން 15, 2020 18:23\nކަލޭ މަރުވުމުގެ ކުރިން ވެންޓިލޭޓަރަށް ނުލާނެ ކަމުގެ ކޮން ގެރެންޓީއެއް އޮތީ؟\nޖޫން 19, 2020 12:35\nމިހިރަ ބިލެތާ އަހުލާގެއްނެތް މީހާ ރާއަތޮޅުރައްޔިތުންނައްފެރީގެހިދުމަތެއް ނުލިބިގެން ސަރުކާރުގަ އާދޭސްކޮއް އެކަމުގެ ހައްލު ހޯދާދިނުމަކި ކާލެއައްބަދަލުގެ ގޮތުގަ 300 މިލިއަން ލިބެންޖެހޭކަމެއްތޯ ދިޔަވާ4ދޯނި ހިފައިގެން ގޮސް4އަތޮލުގެ ވެރިޔަކައް ތިޔަބިލެއްދޯ ހުރި ބޮޑުމޔސާރަނަގައިގެން މާލޭގަ މަމީ އެމްޑީޕީ ބޮޑެކޭ ބުނާކޮންމެމީހަކައް ބަދަލުދީ ބައެތުލްމާލުދަވާލަންވެސް ވެންޓިލޭޓަރުގައޮވެގެންވެސް ތިބައިގަޑު ދުވާނެ


ރާއްޖޭގެ ފަތުރުވެރިކަން މާކެޓް ކުރުމަށް އަރަބިބަހުން ނެރޭ "އަލް ޖުޒްރު" މެގަޒިންގެ ފުރަތަމަ އަދަދު ނެރެފި ރާއްޖޭގެ ފަތުރުވެރިކަން މާކެޓް ކުރުމަށް އަރަބިބަހުން ނެރޭ "އަލް ޖުޒްރު" މެގަޒިންގެ ފުރަތަމަ އަދަދު ނެރެފި\nރާއްޖޭގެ ފަތުރުވެރިކަން މާކެޓް ކުރުމަށް އަރަބިބަހުން ނެރޭ މެގަޒިންގެ ފުރަތަމަ އަދަދު ނެރެފި\nރާއްޖޭގެ ފަތުރުވެރިކަމާއި ބެހޭގޮތުން އަރަބިބަހުން ނެރޭ "އަލް ޖުޒްރު" މެގަޒިން\nރާއްޖޭގެ ފަތުރުވެރިކަން އަރަބި މާކެޓަށް އިޝްތިހާރުކުރުމަށް އަރަބިބަހުން ނެރޭ "އަލް ޖުޒްރު" މެގަޒިންގެ ފުރަތަމަ އަދަދު ނެރެފިއެވެ.\nމި މެގަޒިންއަކީ ރާއްޖޭގެ ކުންފުންޏެއް ކަމަށްވާ ކޮމްފޯޓް ޓްރެވެލް އެންޑް ޓުއާސްގެ ފަރާތުން ނެރޭ މެގަޒިންއެކެވެ. "އަލް ޖުޒްރު" މެގަޒިންގެ ފުރަތަމަ އަދަދު ނެރެފައިވަނީ އެޕްރީލް 28 އިން މޭ މަހުގެ 1 ވަނަ ދުވަހުގެ ނިޔަލަށް ދުބާއީގައި ކުރިއަށްދިޔަ "އަރަބިއަން ޓްރެވެލް މާކެޓް" ގައެވެ. މި މެގަޒިން ނެރެދެއްވީ މޯލްޑިވްސް މާކެޓިންގ އެންޑް ޕަބްލިކް ރިލޭޝަން ކޯޕަރޭޝަންގެ މެނޭޖިންގ ޑިރެކްޓަރ ޠައްޔިބު މުޙައްމަދެވެ.\n"އަލް ޖުޒްރު" މެގަޒިންގެ ފުރަތަމަ އަދަދު ނެރުމުގެ ހަފްލާގައި ވާހަކަދައްކަވަމުން ކޮމްފޯޓް ޓްރެވެލް އެންޑް ޓުއާސްގެ ޑައިރެކްޓަރ އޮފް ސޭލްސް އެންޑް މާކެޓިންގ އިބްރާހިމް ހުލައިލް ވިދާޅުވީ، މިއީ އަރަބިއަން މާކެޓަށް އަމާޒުކޮށްގެން ރާއްޖޭގައި ނެރޭ ފުރަތަމަ މެގަޒިންކަމަށެވެ. 2020 ވަނަ އަހަރު އެ ކުންފުނީގެ އަމާޒަކަށްވާނީ މި މެގަޒިން ޓެކްނޮލޮޖީގެ ގިނަ ވަސީލަތްތައް މެދުވެރިކޮށް ލިބޭނެގޮތް ހަމަޖެއްސުންކަމަށެވެ. އެގޮތުން އަންނަ އަހަރު އަލް ޖުޒްރު މޯބައިލް އެޕާއި ޔޫޓިއުބް ޗެނަލް ތަޢާރަފްކުރާނެކަމަށް އޭނާ ވިދާޅުވިއެވެ.\n"އަލް ޖުޒްރު" މެގަޒިންގެ ފުރަތަމަ އަދަދުގައި ޕަބްލިސްކުރި ފަރާތްތަކަށް ކޮމްފޯޓް ޓްރެވެލް އެންޑް ޓުއާސްއިން ވަނީ ޝުކުރު އަދާކޮށްފައެވެ. އަދި ކުރިއަށްއޮތް އެޑިޝަންތަކުގައި ގިނަ ފަރާތްތަކުން ޕަބްލިޝް ކުރާނެކަމަށް އުންމީދުކުރާކަމަށްވެސް އެ ކުންފުނިން ވަނީ ބުނެފައެވެ.\n"އަލް ޖުޒްރު" މެގަޒިންގެ ފުރަތަމަ އަދަދުގައި ޓުއަރިޒަމް މިނިސްޓަރ އަލީ ވަހީދު ވަނީ، ރާއްޖޭގެ ފަތުރުރވެރިކަމުގެ ސިނާއަތާއި ބެހޭގޮތުން ކުރު ހުލާސާއެއްދެއްވާފައެވެ. އެގޮތުން ފަތުރުވެރިކަމަކީ ރާއްޖޭގެ އިޤްތިޞާދުގެ އެންމެ މުހިންމު ސިނާއަތްކަމަށް މިނިސްޓަރ ވަނީ ވިދާޅުވެފައެވެ. އަދި ރާއްޖޭގައި މިވަގުތު ފަތުރުވެރިންނަށް ޙިދުމަތްދިނުމަށް ރަޖިސްޓްރީކޮށްފައި 400 އަށްވުރެ ގިނަ ތަންތަން ހުރިކަންވެސް ވަނީ ފާހަގަކުރައްވާފައެވެ.\nމީގެ އިތުރުން ރާއްޖެއަކީ ފަތުރުވެރިންނަށް ތަފާތު ތަޖުރިބާއެއް ކުރެވޭނެ މަންޒިލެއްކަމަށާއި، ރާއްޖޭގެ ފަތުރުވެރިކަމުގެ ސިނާއަތުގައި އަބަދުވެސް މަސައްކަތްކުރަނީ ފަތުރުވެރިންނަށް ރަނގަޅު ޙިދުމަތެއް ފޯރުކޮށްދިނުމަށްކަމަށް މިނިސްޓަރ އަލީ ވަހީދު ވަނީ ވިދާޅުވެފައެވެ.\n"އަލް ޖުޒްރު" މެގަޒިން ލޯންޗްކޮށްފައިވަނީ މިދިޔަ މަހުގެ 1 ވަނަ ދުވަހު ޓުއަރިޒަމް މިނިސްޓަރ އަލީ ވަހީދުއެވެ.


Majilis inthikhaabugai bahahttaa vote fosheege adhadhu madhu koffi Majilis inthikhaabugai bahahttaa vote fosheege adhadhu madhu koffi\nމަޖިލިސް އިންތިޚާބުގައި ބަހައްޓާ ވޯޓު ފޮށީގެ ޢަދަދު މަދުކޮށްފި\nރާއްޖޭގައި ކުރިއަށްދިޔަ އިންތިޚާބެއްގައި މީހަކު ވޯޓުލަނީ - ފައިލް ފޮޓޯ:ޕީއެސްއެމް\nކުރިއަށް އޮތް ރައްޔިތުންގެ މަޖިލިސް އިންތިޚާބުގައި ބަހައްޓާ ވޯޓު ފޮށީގެ ޢަދަދު 501 އަށް މަދުކޮށްފިއެވެ.\nޕީއެސްއެމް ނިއުސްއާއި ވާހަކަފުޅު ދައްކަވަމުން އިލެކްޝަންސް ކޮމިޝަންގެ ރައީސް އަޙްމަދު ޝަރީފް މިއަދު ވިދާޅުވީ، މަޖިލިސް އިންތިޚާބުގައި ބަހައްޓާ ވޯޓު ފޮށީގެ ޢަދަދު މިހާރު ކަށަވަރު ކުރެވިފައިވާ ކަމަށެވެ. މަޖިލިސް އިންތިޚާބުގައި މިހާރު ބެހެއްޓުމަށް ނިންމާފައިވާ ވޯޓު ފޮށީގެ ޢަދަދަކީ އިލެކްޝަންސް ކޮމިޝަނުން މީގެކުރިން އިޢުލާންކުރި ވޯޓު ފޮށިތަކަށްވުރެ ހަ ވޯޓު ފޮށި މަދު ޢަދަދެކެވެ.\nޝަރީފް ވިދާޅުވީ، މާލެ، ވިލިމާލެ އަދި ހުޅުމާލޭގައި 144 ވޯޓް ފޮށި ބަހައްޓާނެ ކަމަށެވެ. އަދި އަތޮޅުތަކާއި، ރާއްޖެއިން ބޭރުގައާ ރިސޯޓް އަދި ސިނާޢީ މަސައްކަތްކުރާ ތަންތަނާއި، ޖަލުތަކުގައި ޖުމްލަ 357 ވޯޓް ފޮށި ބަހައްޓާނެ ކަމަށެވެ.\nމަޖިލިސް އިންތިޚާބުގައި 389 ކެނޑިޑޭޓުން ވާދަކުރައްވާނެއެވެ. މިފަހަރުގެ އިންތިޚާބުގައި ކޮންމެ ވޯޓު ފޮށްޓަކަށްވެސް އެންމެ ގިނަވެގެން ވޯޓުލާނީ 1000 މީހުންކަމަށް އީސީން ވަނީ މީގެކުރިން ބުނެފައެވެ. އަދި ވޯޓު ފޮށްޓަކަށް ވޯޓުލާ ޢަދަދަކީ 700 އާއި 1000 އަށް ދެމެދު ޢަދަދެއްކަމަށްވާ ނަމަ ވޯޓް ކަރުދާސް ދޫކޮށް ހެދުމަށް ދެ މޭޒެއް ކޮންމެ މަރުކަޒެއްގައި ޤާއިމްކުރައްވާނެ ކަމަށްވެސް އިސީން ބުނެއެވެ.\nމި އިންތިޚަބުގައި ދުއިސައްތަ ފަސްދޮޅަސް ހަތަރުހާސް ފަސްސަތޭކަ އަށްޑިހަ ނުވަ މީހުންނަސް ވޯޓުލުމުގެ ހައްޤުލިބިގެންވެއެވެ.


Miadhu ginameehun midhahkanee enmeharukashi adhabu dhinumuge vaahakaeve. Dhannavanthoaeve. | Thiladhun\nމިއަދު ގިނަމީހުން މިދައްކަނީ އެންމެހަރުކަށި އަދަބު ދިނުމުގެ ވާހަކައެވެ. ދަންނަވަންތޯއެވެ.\nމިއަދު މީހުން ރުޅިއައިސްގެން ކެކިއުތުރު އަރަނީއެވެ. އެއީ ގަބޫލު ކުރެވޭ ކަމެކެވެ. ޖަޒުބާތުގެ ހަތްދުވަސް މިފެށުނީއެވެ. ހިނދުކޮޅަކުން އެކަން ހިނދި ނިމި ހިނގައިދާނެއެވެ. އެއީ މިހާތަނަށް ކަން ހިނގާފައިވާ ގޮތެވެ.\nމިއަދު ގިނަމީހުން މިދައްކަނީ އެންމެހަރުކަށި އަދަބު ދިނުމުގެ ވާހަކައެވެ. އެއީ ވެސް އަޑުއުފުލަންޖެހޭ އަޑެކެވެ. އެކަމަކު ދަންނަވަންތޯއެވެ.\nކުޑަކުއްޖެއްގެ ގޮތުގައި ޖިންސީ ޝިކާރައިގެ ވިކްޓިމްއަކަށްވި ފަރާތެއްގެ ގާތުން އަޅުގަޑު އެވާހަކަ އަހާލީމެވެ. އޭނާބުނިގޮތުގައި އެންމެ ބޭނުންވަނީ އެއަނިޔާވެރިޔާ އޭނާގެ ކުށް ގަބޫލު ކުރުމެވެ. އަދި އެފަދަ އަނިޔާއެއް އިތުރު ކުއްޖަކަށް ނުލިބޭނެކަން ކަށަވަރު ކުރުމެވެ.\nދިވެހިރާއްޖޭގެ ކުޑަކުދިންގެ ހައްގުތަކާބެހޭ ފަހުގެ ގާނޫނު، ގާނޫނު ނަމްބަރު 19/2019 ގެ 49 ވަނަ މާއްދާގައި ބުނާގޮތުން، “ދައުލަތުގެ ފަރާތުން ކުޑަކުދިންނާ ގުޅޭ ކަންކަން ނިންމުމުގައި، އެކުދިންގެ ޚިޔާލު ހޯދޭނެ ނިޒާމެއް ދައުލަތުން ގާއިމުކުރަންވާނެއެވެ.” އެކަން މިއަންނަ ފެބްރުއަރީ މަހުގެ 20 ށް އޮންނަންޖެހޭނީ ނިމިފައެވެ. މިކަން ގޮސްފައި އޮތް ހިސާބެއް އެނގިވަޑައިގަންނަވާތޯއެވެ.\nހަމައެގާނޫނުގެ 63 ވަނަ މާއްދާގެ (ރ) ގައި ބުނާގޮތުން، “… ކޮންމެ ސިޓީ ކައުންސިލެއް އަދި ރަށު ކައުންސިލެއްގައި ކުޑަކުދިންގެ ހައްގުތަކާ ގުޅޭގޮތުން މަސައްކަތްކުރާނެ މުވައްޒަފަކު ކަނޑައަޅައި، އެމަސައްކަތްތައް އެމުވައްޒަފެއްގެ ވަޒީފާގެ މަސްއޫލިއްޔަތުގެ ތެރޭގައި ހިމަނައި، އެފަރާތަށް އެކަށީގެންވާ ތަމްރީނު ދޭންވާނެއެވެ.” މިއީ ވެސް ފެބްުރުއަރީ 20 ށް ނިމެންޖެހޭނެ ކަމެކެވެ.\nމި ދެކަންތައް އިންތިޒާމު ކުރެވުނަސް ހާލަތު ބަދަލުވުމަށް ވަރަށް ބޮޑު ބާރަކަށްވާނެއެވެ. މި ދެކަންތައް ކޮށްދިނުމަށް ސަރުކާރަށް ގޮވާލާ ޕްރެޝަރުކުރަންވީއެވެ.


SunOnline: VIA GMR ah dheykah mashvaraa eh nukuran\nއެއާޕޯޓު ޖީއެމްއާރަށް ދޭކަށް މަޝްވަރާއެއް ނުކުރަން: މިނިސްޓަރު\nއައިޝަތު ފަރީޙާ 14 Mar 2019, 10:40\nވެލާނާ އިންޓަނޭޝަނަލް އެއާޕޯޓުގެ ތަރައްގީގެ އެންމެފަހުގެ މަސައްކަތްތައް ނޫސްވެރިންނަށް ދައްކާލުން -- ސަން ފޮޓޯ/ ފަޔާޒު މޫސާ\nވެލާނާ އިންޓަނޭޝަނަލް އެއާޕޯޓު އިންޑިއާގެ ޖީއެމްއާރަށް ދިނުމާގުޅޭ އެއްވެސް މަޝްވަރާއެއް ނުކުރާކަމަށް އިކޮނޮމިކް މިނިސްޓަރު ފައްޔާޒު އިސްމާއިލް ވިދާޅުވެއްޖެއެވެ.\n"ސަން" އިން ކުރި ސުވާލެއްގެ ޖަވާބުގައި މިނިސްޓަރު ފައްޔާޒު ވިދާޅުވީ އެއާޕޯޓު ޖީއެމްއާރަށް ދިނުމަށް އުޅޭކަމަށް ވާހަކަ ދެކެވެނީ، އެއާޕޯޓު ތަރައްގީ ކުރުމުގެ ޕްރޮޖެކްޓުގައި ހުރި މައްސަލަތަކެއް ބަލަމުންދާތީ ކަމަށެވެ.\n"އެއާޕޯޓުގައި ހުރި މައްސަލަތައް ބަލަމުންދާތީވެ އެކަމަށް ހުރަސް އެޅުމަށް ދެކެވޭ ވާހަކަތަކެއް އެއީ. މި ދެންނެވީ އެއާޕޯޓު ޑިޒައިން އާއި ޕްލޭންގެ މައްސަލަ."\nމިނިސްޓަރު ފައްޔާޒު މިހެން ވިދާޅުވިއިރު ޖީއެމްއާރުގެ އިސްވެރިން ރާއްޖެ އައިސް އެއާޕޯޓުގެ ވެރިންނާ ބައްދަލުކޮށްފައިވާކަމަށް ވަނީ އަޑު ފެތުރިފައެވެ.\nދެފަހަރެއްގެ މަތިން އެ ކުންފުނީގެ އިސް ވެރއަކު ވެލާނާ އިންޓަނޭޝަނަލް އެއާޕޯޓުން ފެނިފައިވާއިރު އެއާޕޯޓުގެ އޮފިޝަލަކު މީގެ ކުރިން "ސަން" އަށް ވިދާޅުވީ ރާއްޖެ އައިސް ފުރަންވެގެން އެއާޕޯޓު ވީއައިޕީގައި ޖީއެމްއާރުގެ އިސްވެރިއަކު އިންނެވިކަމަށެވެ. އަދި އެފަރާތާއެކު އެއްވެސް މަޝްވަރާއެއް ނުކުރާކަމަށް އެއާޕޯޓުގެ އޮފިޝަލު ވިދާޅުވިއެވެ.\nމީގެ ކުރިން އެމްޑީޕީގެ ސަރުކާރުގައި ރާއްޖޭގެ މައި ބައިނަލްއަގުވާމީ އެއާޕޯޓު ދިން މައްސަލާގައި އޭރުގެ ސަރުކާރާ ދެކޮޅަށް ގިނަ ބަޔަކު މުޒާހަރާކޮށް އަޑު އުފުލިއެވެ. އެއާޕޯޓު ޖީއެމްއާރުގެ އަތުން އަތުލީ ރައީސް ވަހީދުގެ ސަރުކާރުގައެވެ.\nވީއައިއޭގެ ތަރައްގީއަށް އެއް ބިލިއަން ޑޮލަރުގެ ބިޔަ މަޝްރޫއެއް ދަނީ ހިންގަމުންނެވެ.


March mahu MIRA ah libunu aamdhanee 19.2 insahtha ithuru – Iru\nން މިއަހަރުގެ މާޗުމަހު މީރާއަށް 1.33 ބިލިއަން ރުފިޔާ ވަނީ ލިބިފައެވެ. މިއީ މިއަހަރުގެ މާޗުމަހު ލިބޭނެކަމަށް އަންދާޒާކޮށްފައިވާ އަދަދަށްވުރެ 28.4 އިންސައްތަ އިތުރު އަދަދެކެވެ. މި އަދަދަކީ މިދިޔަ އަހަރުގެ މި މުއްދަތުގައި ލިބުނު އާމްދަނީއަށްވުރެ 19.2 އިންސައްތަ އިތުރު އަދަދެކެވެ.\nމިއަހަރުގެ މާރިޗު މަހު މީރާއަށް ބަލައިގަނެފައިވާ އާމްދަނީގެ ތެރޭގައި 63.73 މިލިއަން އެމެރިކާ ޑޮލަރު ހިމެނެއެވެ. މާރޗްމަހު މީރާއަށް ބަލައިގަތް އާމްދަނީގެ އެންމެ ބޮޑު ބައެއް ހިއްސާކުރަނީ ޖީ.އެސް.ޓީއެވެ. އެއީ 51.0 އިންސައްތަ ނުވަތަ 676.90 މިލިއަން ރުފިޔާއެވެ. ދެން އެންމެ ބޮޑު އާމްދަނީއެއް ލިބިފައިވަނީ ޓޫރިޒަމް ލޭންޑް ރެންޓުންނެވެ. އެއީ 25.3 އިންސައްތަ ނުވަތަ 335.39 މިލިއަން ރުފިޔާއެވެ. މީގެ އިތުރުން، ގްރީން ޓެކްސްގެ ގޮތުގައި 69.96 މިލިއަން ރުފިޔާ، އާމްދަނީން ނަގާ ޓެކުހުގެ ގޮތުގައި 69.91 މިލިއަން ރުފިޔާ އެއަރޕޯޓް ޑިވެލޮޕްމަންޓް ފީގެ ގޮތުގައި 32.41 މިލިއަން ރުފިޔާ އަދި އެހެނިހެން ޓެކުހާއި ފީގެ ގޮތުގައި 142.99 މިލިއަން ރުފިޔާ ލިބިފައިވާކަމަށް މީރާގެ ތަފާސް ހިސާބުތައް ދައްކައެވެ.\nމީރާއިން ބުނީ މިދިޔަ އަހަރުގެ މާރޗމަހާއި އަޅާބަލާއިރު މިއަހަރުގެ މާރޗްމަހު މީރާއަށް ލިބުނު އާމްދަނީ އިތުރުވުމުގެ މައިގަނޑު ސަބަބަކީ ޓޫރިޒަމް ލޭންޑް ރެންޓް އަދި ޓީ.ޖީ.އެސް.ޓީގެ ގޮތުގައި ލިބިފައިވާ އާމްދަނީ އިތުރުވެފައިވުމެވެ.


Moonugai aiyleven ulhey nama angaidhey device eh | Mihaaru\nމޫނުގައި އަތްލެވެން އުޅޭ ނަމަ އަންގައިދޭ ޑިވައިސްއެއް\n01 ޖުލައި 2020 - 07:52\n"ވައިބްޕްރޯ" ސެޕްޓެމްބަރުގައި ބާޒާރަށް ނެރޭ އިރު، އަގަކީ 111 ޑޮލަރު.\nކޮވިޑް-19 ޖައްސާ ކޮރޯނާވައިރަސް ފެތުރޭނެ ގޮތްގޮތް ހުއްޓުވަމަށް ހާއްސަކޮށްގެން އެކި އުފެއްދުންތައް އަންނަނީ ތައްޔާރުކުރަމުންނެވެ. މި ލިސްޓަށް މި ފަހަރު އިތުރުވާ އެއްޗަކީ "ވައިބްޕްރޯ" ކިޔާ އަތުގައި އަޅާ ބޭންޑެކެވެ.\nމީގެ ހާއްސަ ކަމަކީ އިހުތިޔާރަކާ ނުލައި މޫނުގައި އަތްލެވުން ހުއްޓުވުމެވެ. ކޮރޯނާވައިރަސް އެންމެ ފަސޭހަ އިން އަރާ ގޮތަކީ ވެސް މޫނުގެ ތަންތަނުގައި އަތްލެވުމެވެ. އެގޮތުން އަނގާއި ނޭފަތާއި ލޯ ފަދަ ތަންތަނުގައި އަތްލެވޭ ނަމަ، ވައިރަސް އެރުމުގެ ފުރުސަތު ބޮޑެވެ. އެހެންވެ މި ވައިރަހުން ރައްކާތެރިވާން ކުރެވޭނެ އެންމެ މުހިއްމު ކަމަކީ މޫނުގައި އަތް ލެވުން މަދުކުރުމެވެ. އަދި ސައިބޯނި ލައިގެން ގިނަގިނައިން ރަނގަޅަށް އަތް ދޮވުމެވެ. މީގެ އިތުރުން ހޭންޑް ސެނިޓައިޒާ އަކީ ވެސް އާންމުކޮށް ބޭނުންކުރާ އެއްޗަކަށް ހަދަން ޖެހެ އެވެ.\nއަތުގައި އަޅާ ގަޑިއެއް ގޮތަށް ފަރުމާކޮށްފައިވާ "ވައިބްޕްރޯ" އުފައްދާފައި ވަނީ އިނގިރޭސިވިލާތުގެ 15 އަހަރުގެ ކުއްޖެކެވެ. މެކްސް މީލިއާ ކިޔައިދިން ގޮތުގައި ކޮރޯނާވައިރަހުން ރައްކާތެރިކޮށްދޭން އެހީދެވޭނެ ޑިވައިސްއެއް އުފެއްދުމުގެ ހިޔާލު އައީ ކަމުގެ މުހިއްމުކަމުންނެވެ.\nއޭނާ ސީއެންއެން އަށް ކިޔައިދިން ގޮތުގައި ކޮވިޑް-19 އަކީ ލުއިކޮށް ނަގަން ޖެހޭ ވަރަށް ވުރެ ސީރިއަސް ބައްޔެއްކަން އިހުސާސްކުރެވުނީ މައިންބަފައިންނަށް އެ ބަލި ޖެހުމުންނެވެ.\n"އެހެންވެ ހިތަށް އެރީ ވެއްޖޭ މި ބައްޔާ ދެކޮޅަށް މަސައްކަތްކުރެވޭނެ ކޮންމެވެސް ގޮތެއް ހޯދަން،" މެކްސް ބުންޏެވެ. "އެކަމަކު އަސްލު މިކަމަކީ އެންމެ ފުރަތަމަ ކޮވިޑަށް ހާއްސަކޮށްގެން އުފައްދަން ހިޔާލުކުރި އެއްޗެއް ނޫން. މީގެ ދެ އަހަރު ކުރިން މަންމައާ ދެ މީހުންވެގެން އުޅުނީ ރޯގާ އާއި ހުމަށް ހާއްސަ ޑިވައިސްއެއް އުފައްދަން. އެކަމަކު އެ މަސައްކަތް ވަކި ހިސާބުން ހުއްޓިފައި ވަނިކޮށް ކޮވިޑަކާ މި ކުރިމަތިވީ. އެހެންވެ ހިތަށް އެރި މިއީ ވަރަށް ރަނގަޅު ދަނޑިވަޅެކޭ ޑިވައިސްއެއް އުފައްދަން މަސައްކަތް ފެށުމަކީ."\nއޭނާ ކިޔައިދިން ގޮތުގައި "ވައިބްޕްރޯ" އުފައްދާފައި ވަނީ ހާއްސަ އެލޮގްރިދަމާ އެކު ޓެކްނޮލޮޖީއެއް ބޭނުންކޮށްގެންނެވެ. އަދި އެ ޓެކްނޮލޮޖީ އަކީ މީގެ އަހަރެއްހާ ދުވަސްކުރިން ބައްޕަ ރިޗަޑް މީލިއާ ފަށާފައިވާ ރިސާޗެއްގެ ތެރެއިން އުފަންކުރުވި އެއްޗެއް ކަމަށް ބުންޏެވެ.\n"އަހަރެން ވަރަށް އުންމީދުކުރަން ވައިބްޕްރޯ އަކީ އާންމުން ބަލައިގަންނާނެ އެއްޗަކަށްވާނެ ކަމަށް."\n"ވައިބްޕްރޯ" ގެ އެންމެ ހާއްސަ ސިފަ އަކީ މޫނާ އަތް ކައިރި ކުރެވޭނެ ނަމަ އެކަން ޑިވައިސް އަށް އަންނަ ވައިބްރޭޝަނަކުން އެ އަޅައިގެން ހުންނަ މީހާ އަށް އަންގައި ދިނުމެވެ. މެކްސް ބުނަނީ މި ޑިވައިސްގެ ބޭނުންތެރިކަން އެންމެ ބޮޑަށް ހިފޭނީ ދެ އަތުގައި ވެސް އެޅުމުން ކަމަށެވެ. އެހެންވެ އޭނާގެ ލަފަ އަކީ ވެސް އެއީ އެވެ.\n"އަހަރެން މިހާރު ގަބޫލުކުރަނީ ކޮވިޑާ ހެދި ސްކޫލްތައް ބަންދުކޮށް ކިޔެވުމާ ދުރުގައި ހުންނަން ޖެހުނީމަ އެ ވަގުތުގެ ބޭނުން އަހަންނަށް ވަރަށް ރަނގަޅަށް ހިފިއްޖެ ކަމަށް،" މެކްސް ބުންޏެވެ. "ހަމަ ޔަގީނުން ވެސް ވައިބްޕްރޯވެގެން ދާނީ އެތައް ބައެއްގެ ފުރާނަ ސަލާމަތްކޮށްދޭނެ އެހީތެރިއަކަށް. މި މަސައްކަތާ ދޭތެރޭ އަހަރެން ފަހުުވެރިވަން."\nޗާޖް ވެސް ކުރެވޭ ގޮތަށް ފަރުމާކޮށްފައިވާ މި ޑިވައިސް އަކީ ސިލިކަން ވޯޓަ ޕްރޫފް އެއްޗެކެވެ. އަދި އޭގެ މުހިއްމު ބައިތައް ޕޮޑަކުން ހިމާޔަތްކޮށްފަ އެވެ. އެހެންވެ "ވައިބްޕްރޯ" އަކީ ފެނާއި ދަަލާއި ވާރޭގެ ތެރޭގައި ވެސް އަޅައިގެން އުޅެވޭނެ އެއްޗެކެވެ.\nއަންނަ ސެޕްޓެމްބަރު މަހުގެ ތެރޭގައި ޑިވައިސް ބާޒާރަށް ނެރުމަށް އަމާޒު ހިފާފައިވާ އިރު އެ އުފެއްދުމަށް ބޭނުންވާ ފަންޑް ހޯދުމުގެ މަސައްކަތް ވެސް މެކްސް ވަނީ ފަށައިފަ އެވެ. އެގޮތުން 74،000 ޑޯލަރު ހޯދަން ކުރިއަށް ގެންދާ ކްރައުޑްފަންޑިންގެ ދަށުން މިހާތަނަށް 15،000 ޑޮލަރު ލިބިފައިވެ އެވެ.\n"ސެޕްޓެމްބަރު މަހުގެ ތެރޭގައި ޑިވައިސް ބާޒާރަށް ނެރެން މި މަސައްކަތްކުރަނީ. އަދި އެ ވިއްކައިގެން ފުރަތަމަ ލިބޭ އާމްދަނީ ހޭދަކުރާނީ ކޮވިޑްގެ ނުރައްކާ ބޮޑު މީހުންނާއި ފްރޮންޓްލައިންގައި މަސައްކަތްކުރާ މީހުންނަށް ޑިވައިސް ފޯރުކޮށް ދިނުމަށް،" މެކްސް ބުންޏެވެ. "އަހަރެން ވަރަށް އުންމީދުކުރަން ވައިބްޕްރޯ އަކީ އާންމުން ބަލައިގަންނާނެ އެއްޗަކަށްވާނެ ކަމަށް. އަދި މި މަސައްކަތަކީ ބަދަލަކަށްވާނެ ކަމުގެ އުންމީދު ވެސް ބޮޑު."\n"ވައިބްޕްރޯ" އެންމެ ފުރަތަމަ ވިއްކަން ފަށާނީ އިނގިރޭސިވިލާތުގަ އެވެ. އަގަކީ 111 ޑޮލަރު (1,709.40ރ.) އެވެ.\nއިތުރު ލިޔުންތައް ތައުލީމް އިނގިރޭސިވިލާތް ސަލާމަތީ ފިޔަވަޅުތައް ސިއްހަތާއި ރައްކާތެރިކަން ޓީނޭޖް\nފުރާ މީހުން ސްކޭންކުރަން "ސްމާޓް ހެލްމެޓް"\nއެންމެ އަގުބޮޑު ފޭސް މާސްކު 1.5 މިލިއަން ޑޮލަރަށް


ނޫސްވެރިންނަކީ މަހުޖަނުންގެ ބުމަރެއް ނުވަތަ ސަރުކާރުގެ އަނގައެއް ނޫން! – Dhen.mv\nނޫސްވެރިންނަކީ މަހުޖަނުންގެ ބުމަރެއް ނުވަތަ ސަރުކާރުގެ އަނގައެއް ނޫން!\nދެން އެމްވީ May 3, 2020 - 7:30 pm\nދުނިޔޭގެ ނޫސްވެރިކަމުގެ މިނިވަންކަމުގެ ދުވަހަށް މަރުހަބާ ކިޔަމެވެ. 2020 ގެ ނޫސްވެރިކަމުގެ މިނިވަންކަމުގެ ދުވަސް މުޅިދުނިޔޭގައި ފާހަގަ ކުރެވެނީ ޙަޤީޤަތުގައިވެސް ބިރަކާނުލައެވެ. މޫނަކަށް ބެލުމެއް ނެތިއެވެ. ހަތިޔާރާއި ބާރުގެ ބިރުވެރިކަމުގައި މުޅިދުނިޔެ ފިތިފައި އޮތް އޮތުން ކޮވިޑް19 ގެ މައްޗަށްވަނީ އަނބުރާލެވިފައެވެ. ދުނިޔޭގެ ހުރިހާ ނޫސްވެރިން ބިރަކާނުލާ ކުރިމަތިލާ މަސައްކަތް ކުރަނީ ކޮވިޑް19 އާއިއެވެ. ކޮވިޑް19 ގެ ޚަބަރުތައް ހޯދާ ގެނެސްދިނުމުގައި މޫނަށް ބެލުމެއްނެތި ބިރަކާނުލާ ވަރުގަދަ ނޫސްވެރިކަމެއް މުޅި ދުނިޔޭގައި އެބަކުރެވެއެވެ. ރައީސެއް ބޮޑުވަޒީރެއް ވަލީއަހުދެއް ރާނީއެއްގެ މަސްލަހަތު ހިމާޔަތް ކުރުމަށް ދެވޭ އިސްކަމެއް މިއަދަކުނެތެވެ.\nފަހަކަށްއައިސް ނުފެންނަވަރުގެ ނޫސްވެރިކަމުގެ މާހައުލެއް މިހާރު ރާއްޖޭގައި އެބަ އޮތެވެ. ހައްދެއްނެތް ނޫސްވެރިންގެ ޖަމިއްޔާގެ މިންގަޑުން ރާއްޖެ ކުރިޔަށް ޖެހިލި ޖެހިލުން އެކަނިވެސް އެކަމަށް ފުދެއެވެ. ރިޕޯޓަރސް ވިތައުޓް ބޯޑަރސްގެ ރޭންކިންގ ގައި 19 ދަރަޖައިގެ ކުރިއެރުމެއް ރާއްޖެއަށް ލިބުމުން ނޫސްވެރިކަމަށް އޮތް ބިރުވެރިކަން ބޮޑުތަނުން ފިލާފައިވާކަން ސާބިތުވެއެވެ. އިސްލާމް ދީނުގެ އަސްލަކާ ހިލާފުނުވާގޮތަށް ނޫސްވެރިކަން ކުރުމުގައި އެއްވެސް ހުރަހެއް މިހާރަކުނެތެވެ.\nލިބޭކޮންމެ މިނިވަންކަމަކާއި ޙައްޤަކާއެކު ޒިންމާތަކަކާއި ވާޖިބުތަކެއްވެސް އޮވެއެވެ. ކޮންމެ ކަމެއްގައިވެސް ހަމަލަމަ އޮވެއެވެ. ކުރާނެހާގޮތަކަށް ކުރާނެހާ ކަމެއް ކުރުމަކީ އިންސާނުންނާ ހަމަ ކަމެއްނޫނެވެ. އެހެންކަމުން މަގުބޫލުކަން ހޯދުމަށްޓަކައި ހަމައެއްލަމައެއްނެތި ކުރާކަމަކުން ލިބޭނެ މަގުބޫލުކަމެއް ނުއޮންނާނެއެވެ. ވެއްޓޭނީ އަގެވެ. ކުރާނީ ނަފްރަތެވެ.\nކޮންމެ މަސްލަހަތެއް ކުރިއަރުވަން މަސައްކަތްކުރާ މީޑިއާއަކަށް ވިޔަސް އެތަނެއްގެ ޤާނޫނުތަކާއި ޤަވާއިދުތަކާއި އަމަލުކުރަން އެއްބަސްވެ އެކުލަވާލެވިފައި އޮންނަ އަޚްލާޤީ މިންގަޑުތަކަށް އިހުތިރާމް ނުކޮށް މުޖުތަމަޢު ވަކިބައެއްވިޔަސް ވަކިގޮތަކަށް އަނބުރާލުމަކަށް ފަސޭހައެއް ނުވާނެއެވެ. ގިނަފަހަރަށް އެއްވިސްނުމެއްގައި ތިބިބަޔަކު އެވިސްނުމަކާ ދުރަށް ދިއުމުގެ ސަބަބަކަށް އެފާޑުކަންކަން ވެފައި އެބަހުއްޓެވެ.ކަރުންނާރުނަގާ ޓީވީޗެނަލްތަކުގައި ހަޅޭލަވާއި ބޭއަދަބީ ބަހުރުވައިން ވާހަކަ ދެއްކުމަށްވުރެ ކެތްތެރިކަމާ އެކު ހުއްޖަތް ގާއިމު ކޮށްދިނުމުން މަޤްޞަދު ޙާސިލްވާލެއް އަވަސްވެފައި ގިނަބަޔަކަށް ބަލައިގަންނަން ފަސޭހަވާނެއެވެ.\nތައްމިނަށް ހުޅުވިފައިވާ މިނިވަން ނޫސްވެރިކަމުގެ ބޭނުން އެންމެ ހެޔޮގޮތުގައި ނުހިފޭކަމަށް ގިނަބަޔަކު ދެކެއެވެ. ދިވެހި ނޫސްވެރިންނަށް ފާޑުކިޔާ ފުރައްސާރަ ކުރާ ބަޔަކުވެސް މިމުޖުތަމަޢުން ފެނެއެވެ. ބިނާކުރަނިވި ފާޑުކިޔުންތައް ވެސް އެހާމެ ގިނައެވެ. މިހެންމިވަނީ ކީއްވެގެން ހެއްޔެވެ. މިކަމާމެދު މީޑިޔާތަކުން ވިސްނާލާ ބާވައެވެ. ނޫސްވެރިން ވިސްނާލާބާއެވެ.\nރާއްޖޭން މިފެންނަ ހުރިހާ ނޫސްވެރިންނަކީ ނޫސްވެރިކަމުގެ ފަންނަށް ހުންނަ ޝައުގެއްގެ ބޮޑުކަމުން ނޫސްވެރިކަން ކުރާ ނޫސްވެރިންހެއްޔެވެ. ކޮންމެވެސް މުސާރައެއް ލިބޭތީ ލާރިކޮޅުގެ ބޭނުމުގައި އުޅޭބައެއް ހެއްޔެވެ. ނޫނީ ވަކި މަސްލަހަތެއް ކުރިއަރުވަން ނޫސްވެރިކަމުގެ ތޮފިއަޅައިގެން އުޅޭ ބައެއްގެ އެޖެންޓުންތަކެއް ހެއްޔެވެ. ދުޅަހެޔޮ ޒިންމާދާރު ނޫސްވެރި ކަމަކަށްޓަކައި ކޮންމެ ބައެއްގެވިޔަސް މަޤްސަދު އެގެންޖެހެއެވެ.\nނޫސްވެރިކަމަކީ ބަޔަކު ބޭނުންވާ ވާހަކައެއް ރައްޔިތުންނަށް ފޯރުކޮށްދޭން އޮންނަ ވަސީލަތެއްވެސް ނޫނެވެ. ނޫސްވެރިން ޚަބަރާއި މަޢުލޫމާތު ދޭންޖެހެނީ ބަޔަކު ރުއްސާކަށްވެސް ނޫނެވެ. ހަމައެހެންމެ އަސާސެއް ނެތި ހިތަށް އައިހާ ވާހަކައެއް ފެތުރުމަކީ ޒިންމާދާރު ނޫސްވެރިކަމެއްނޫނެވެ.\nއެންމެ އަޖައިބުވާކަމަކީ ކޮންމެ މީޑިއާއެއްގައިވެސް އޮންނަން ޖެހޭ އެޑިޓޯރިއަލް ޕޮލިސީއެއް މީޑިއާތަކުން ހިފަހައްޓާތަން ނުފެންނަކަމެވެ. ޚަބަރާއި ރައުޔު މަސްހުނި ވެފައި އޮންނަކަމެވެ. ޚަބަރެއް ކިޔާނިމޭއިރު ސުވާލެއް ނުއުފެދޭވަރަށް ވަށައި ޖެއްސިފައި ނުހުންނަކަމެވެ. ޚަބަރުގެ ލީޑް ، ސުރުހީއާއި ކުޑަކަމެވެ. އިބާރާތްކުރުމުގައި ކަންކުރާއެއް ރައްދުވާއެއް ވަކިނުވާނުވުމެވެ. ފަރުދާގެ ފަހަތުގައި އެކަށީގެންވާ ވަރަށް މަސައްކަތްނުކޮށް ލައިވް ނޫސް ކޮންފަރެންސް ތަކަށް ގޮސް އަތަށްގޮއްވާލުމެވެ.\nމޫނަށްބެލުމެއްނެތި ބިރަކާނުލާ ނޫސްވެރިކަން ކުރުމަަށް މީޑިއާތަކާއި ނޫސްވެރިން ފިސާރި ރަނގަޅަށް ތައްޔާރުވެ މައުލޫމާތު ހުރުން މުހިންމުކަން ގަބޫލުކުރައްވާށެވެ. ޒާތީ މަސްލަހަތުތައް ދޫކޮށް ޙަޤީޤަތާއި ކުރިމަތިލުމަކީ ލާޒިމުކަމެކެވެ. އެޑިޓޯރިއަލް ޕޮލިސީގެ ފޯކަސް ގެއްލުވާނުލާ ސުވާލުއުފެއްދުމާއި ސުވާލު ކުރުމަށް ސަމާލުވާން ޖެހެއެވެ. ނަހަމަ ގޮތުގައި އެއްވެސް ފަރާތަކުން މީޑިއާއާއި ނޫސްވެރިން ބޭނުން ނުކުރެވޭވަރަށް މީޑިއާގެ މިނިވަންކަން ކަށަވަރު ކުރުމަކީ އެޑިޓޯރިއަލް ބޯޑަށް ލާޒިމު ކަމެކެވެ.\nތަމްރީނުތައްދީ ނޫސްވެރިންގެ ޤާބިލުކަން އިތުރު ކުރުމަށް މީޑިއާތަކުން މެދުނުކެނޑި މަސައްކަތްކުރަންޖެހެއެވެ. ވަސީލަތްތައް ހޯދައިދީ މޫނަކަށް ބެލުމެއް ނެތި ބިރަކާނުލާ ނޫސްވެރިކަން ކުރެވޭނެ މާހައުލެއް ނޫސްވެރިންނަށް ހޯދައިދިނުމަކީ އެޑިޓަރުންގެ އެންމެ ބޮޑު ޒިންމާއެވެ. ނޫސްވެރިންނަކީ ފަހަރެއްގައިވެސް ނުފޫޒުގަދަ މީހުންނާއި އާންމު ރައްޔިތުންނާ ދޭތެރޭ ކަންފަތިވާން އޮތް ޕެކިނެއްނޫނެވެ. މަހުޖަނުންގެ ބުމަރެއް ނޫނެވެ. ސަރުކާރުގެ އަނގައެއް ވެސް ނޫނެވެ.\nއަލީ ވަހީދުގެ މައްސަލައިގެ ތަހުގީގު ފުރިހަމަ ކުރަނީ


Sulhaige dhidha hifaigen Spiderman HongKongah - The Press\nThursday, December 05, 2019 28 °C broken cloudsLast Updated 41 minutes ago\nކުޑަކުދިންތަކަށް ޖިންސީ ފުރައްސާރަ ކުރި މައްސަލައެއްގައި މީހަކު ހައްޔަރު ކޮށްފި\n"ފަރަންސޭސި ސްޕައިޑާމޭން" ނުވަތަ އެލެއިން ރޮބާޓް، ސުލްހައިގެ ދިދަ ހިފައިގެން ހޮންގްކޮންގްގެ އުސް އިމާރަތަކަށް އަރަނީ/ފޮޓޯ: އޭއެފްޕީ\nސުލްހައިގެ ދިދަ ހިފައިގެން "ސްޕައިޑާމޭން" ހޮންގްކޮންގަށް!\nއައިޝާ ރީމާ 16 August 2019, 09:24\nއިތުރު އެހީއަކާ ނުލާ އުސް އިމާރާތްތަކަށް އެރުމުގެ ރޮނގުން "ފަރަންސޭސި ސްޕައިޑާމޭން"ގެ ނަމުން ވަނަން ދެވިފައިވާ އެލެއިން ރޮބާޓް، ހޮންގްކޮންގްގެ އެންމެ އުސް އިމާރާތްތަކުގެތެރެއިން އިމާރާތެއްގައި، ސުލްހައިގެ ދިދަ ނަގައިފިއެވެ.\nހޮންގްކޮންގްގެ ތާރީހު ނުދެކޭ ވަރުގެ، ވަރުގަދަ މުޒާހަރާތަކެއްގައި ބެދިފައިވާ ހޮންގްކޮންގްގެ އުސް އިމާރާތެއްގައި ސުލްހައިގެ ދިދަ ނަގާފައިވަނީ، މިއަދު ހެނދުނުގެ ވަގުތެއްގައެވެ.\n68 ބުރީގެ އުސް އިމާރާތުގައި، އެލެއިން ރޮބާޓް ނެގި ސުލްހައިގެ ދިދައިން ފެނިގެންދަނީ ޗައިނާއާއި ހޮންގްކޮންގްގެ ދިދައެވެ. އަދި ދެއަތްތިލައެއް، އަތާ އަތް ޖޯޑުކޮށް ސަލާމްކުރާތީވެސް ފެނެއެވެ.\nސުލްހައިގެ ދިދަ ހިފައިގެން، އިމާރާތުގެ ބޭރުން، އެ އިމާރާތުގެ މައްޗަށް އަރަން ފެށުމުގެ ކުރިން، އުމުރުން 57 އަހަރުގެ ރޮބާޓް ވަނީ މިމިޝަންގެ މަގުސަދު ތަފްސީލުކޮށްދީފައެވެ. އެއީ ހޮންގްކޮންގްގައި ހިންގަމުންދާ ހަމަނުޖެހުންތަކަށް ހުއްޓުމެއް ގެނެސް، ހޮންގްކޮންގްގެ ރައްޔިތުންނާ، ސަރުކާރާ ދެމެދު ސުލްހައިގެ މަޝްވަރާތައް ފަށަން ގޮވާލަން ހިތްވަރު ދިނުން ކަމަށް ރޮބާޓް ވަނީ ފާހަގަކޮށްފައެވެ.\nނުރައްކާތެރި، ހޫނުގަދަ މުޒާހަރާތަކެއް ހޮންގްކޮންގްގައި ކުރަމުން އަންނަތާ މިހާރުވަނީ 10 ވަރަކަށް ހަފުތާ ފާއިތުވެފައެވެ. މިމުޒާހަރާތައް ފެށިފައިވަނީ، ޗައިނާގެ މައި ސަރުކާރަށް ބާރު ލިބޭ ގޮތަށް، ހޮންގްކޮންގްއިން ގައިދީން ގެންދިއުމުގެ ގާނޫނަށް ގެންނަން މަސައްކަތްކުރި އިސްލާހަކާ ގުޅިގެންނެވެ. މި އިސްލާހުގެ ބިލް ވަގުތީ ގޮތުން މަޑުޖައްސާލާފައި އޮތެއް ކަމަކު، މިކަމުގައި ދޫ ދިނުމަށް ހޮންގްކޮންގްގެ އިދާރީ ސަރުކާރަކުން ނުވިސްނައެވެ.\n1997 ވަނަ އަހަރު އިނގިރޭސިންގެ އަތްދަށުން ހޮންގްކޮންގް މުޅިން މިނިވަންވިފަހުން އެ ސަރަހައްދު އޮންނަނީ ޗައިނާގެ އިދާރީ ދާއިރާއެއްގެ ގޮތުގައެވެ.\nއިތުރު ލިޔުންތައް ހޮންކޮންގް ލައިފްސްޓައިލް ލުއި ހަބަރު\nސްނޯކްލިން އަށް ގޮސް އުޅުނު ފަތުރުވެރިއަކު ގެނބިގެން މަރުވެއްޖެ\nގައުމީ ކެޑޭޓް ކޭމްޕް ކުރިއަށްދާ ގޮތް ރައީސް ބައްލަވައިލައްވައިފި\nބޯހިޔާވަހިކަމާ ގުޅޭ ދެ ބިލެއް ރައީސް އޮފީހަށް ފޮނުވައިފި\nޖިންސީ ފުރައްސާރައިގެ މައްސަލައެއްގައި މީހަކު ހައްޔަރު ކޮށްފި\n70 ކިލޯގެ މަސްތުވާތަކެތި އެތެރެކުރި މައްސަލާގައި ދައުވާކޮށްފި\nދިރާގު ރޯޑް ރޭހަށް އެސްޕީއައިއޭ އޭޝިއާގެ ބްރޯންޒް އެވޯޑް\nއަމީންގެ މައްޗަށް ޓެރަރިޒަމްގެ2ދައުވާއެއް އުފުލައިފި


ޕްރިންސް ހެރީ ބޭނުންވެވަޑައިގަންނަވަނީ ސާހީ ޢާއިލާއިން ބޭރަށްވަޑައިގަތުމަށް – Uthuru Oivaru\nފުރަތަމަ ސަފުހާ / ޚަބަރު / ޕްރިންސް ހެރީ ބޭނުންވެވަޑައިގަންނަވަނީ ސާހީ ޢާއިލާއިން ބޭރަށްވަޑައިގަތުމަށް\nޢަލީ ޢީސާ 05/07/2017\tޚަބަރު, ބޭރު ދުނިޔެ ކޮމެންޓު ކުރައްވާ 89 ވިޔު\nޕްރިންސް ހެރީ އިނގިރޭސި ސާހީ ޢާއިލާގެ މެމްބަރެއްގެ ގޮތުގައި ހުންނެވުމަށް ބޭނުންވެވަޑައިނުގަންނަވައެވެ. އަދި ސާހީ ޢާއިލާއަކީ ޕްރިންސް ހެރީ ޤަބޫލުފުޅުކުރައްވާ ކަމެއްވެސް ނޫނެވެ. އެހެންކަމުން އެބޭފުޅާ ބޭނުންފުޅުވެ ވަޑައިގަންނަވަނީ ސާހީ ޢާއިލާއިން ބޭރަށް ވަޑައިގަންނަވާށެވެ.\nޕްރިންސް ހެރީގެ ލަޤަބުފުޅު ދޫކޮށްލެއްވުމަށް ވިސްނާވަޑައިގެންނެވުމަށް ނިންމަވަމުން އެންމެފަހުން ވިދާޅުވެވަޑައިގެންފައިވަނީ “މިއީ އަޅުގަނޑު އަމިއްލައަށް މަސައްކަތް ކުރެއްވުމުގެ ދައުރު” ކަމުގައެވެ.\nއިނގިރޭސި ތަޚްތާއި ފަސްވަނައަށް އެންމެ ގާތް ބޭފުޅާ، ޕްރިންސް ހެރީ ޔޫކޭ ޑެއިލީ މެއިލަށް ބަސްދީގަތުން ދެއްވަމުން ވިދާޅުވީ “ސިފައިންގެ ތެރޭގައި މަސައްކަތް ކުރެއްވުމަކީ އަޅުގަނޑަށް އެކަމުން ރެކެން އޮތް އެންމެ މޮޅުގޮތް”ކަމުގައެވެ. ޝާހީ ޢާއިލާގެ މެމްބަރުންނަށްވެ ” މަޝްހޫރުކަމުގެ ބޮޅުގައި ހިމެނިވަޑައިގެން ހުންނަން ބޭނުންނުވޭ އެކަމަކު އޭގެ ބަދަލުގައި އަހަރެމެންގެ ދައުރަކަށްވާންވާނީ ރަގަޅުވުން ރަނގަޅަށް ކަންކަންކުރުން” ކަމުގައެވެ.\nއުމުރުފުޅުން 32 އަހަރުގެ ހެރީ 10 އަހަރުދުވަސްވަންދެން ސިފައިންނަށް ޚިދުމަތް ކުރެއްވިއެވެ. މީގެތެރޭގައި އަފްޣާނިސްތާނުގައި ދެ ފަހަރު ޚިދުމަތްކުރައްވާފައިވެއެވެ.\nއެ ބޭފުޅާ 2008 ވަނަ އަހަރު ސިފައިންގެ ތެރެއިން ދުރަށް ވަޑައިގެންނެވީ މީޑިއާއިން ޕްރިންސް ހެރީގެ ކަންކަމާއި މާބޮޑަށް އުޅެގަތުމުގެ ސަބަބުންނެވެ.\n” އަޅުގަނޑަށް ވަރަށް ރުޅިއާދެވުނު، ސިފައިންގެ ތެރޭގައި ހުންނެވުމަކީ އެ ކަމުން ސަލާމަތްވުމަތް އޮތް ހަމައެކަނި މަގު. އަޅުގަނަޑަށް އިޙްސާސްކުރެއްވެނީ ޙަޤީޤަތުގައިވެސް އެއްޗެއް ޙާޞިލް ކުރެއްވޭކަން” ކޯފާ އިސްކުރައްވާ ޕްރިންސް ހެންރީ ވިދާޅުވިއެވެ. ތަފާތު މިޒާޖްގެ ތަފާތު ބެކްގްރައުންޑްގެ މީހުންނާއެކު އުޅެވުމުން އަޅުގަނޑަށް ވަރަށް ބޮޑަށް އެއްޗެހިތަކެއް އެނގިވަޑައިގެންފައިވޭ އަދި އަޅުގަނޑަށް އިޙްސާސްކުރެއްވެނީ އަޅުގަނޑަކީވެސް ޓީމްގެ ބައެއްގެގޮތުގައި” ޑެއިލީ މެއިލަށް ދެއްވި ބަސްދީގަތުމުގައި ވިދާޅުވެފައިވެއެވެ.\nހެރީ ޞަދަޤާތް ދެއްވުމާއި، ހަނގުރާމައިގައި ޒަޚަމްވެފައިވާ މީހުންނަށް އެހީވެވަޑައިގެންނެވުމާއި ސިނކުޑީގެ ބަލިމީހުންނަށް އެހީވެވަޑައިގެންނެވުމުގައި ވަރަށް ގާތްކޮށް މަސައްކަތްކުރައްވާ އުޅުއްވައެވެ.\n“އަޅުގަނޑުމެން ޙަޤީޤަތުގައިވެސް މީހުންނަށް އެހީވުމާއި އަޅާލުމާއި މިކަންކަން ޚިޔާރުކުރީ އަޅުގަނޑުމެންގެ މަންމަ އެ މަގު ދައްކަވާދެއްވާފައިވާތީވެއެވެ.” އަޅުގަނޑު ޞަދަޤާތްދިނުމާއި އަދި މީހުންނާއި ބައްދަލު ކުރަން ބޭނުންވޭ” ޕްރިންސް ހެރީ ވިދާޅުވިއެވެ.\nމިދިޔަ ހަފްތާގައި ޕްރިންސް ހެރީ ނިއުސްވީކް މެގަޒިންއަށް ދެއްވި އިންޓަވިއުއެއްގައި ޝާއިޢް ކުރައްވާފައިވާގޮތުގައި، ޝާހީ ޢާއިލާގެ އެއްވެސް ބޭފުޅަކު ތަޚްތު ބޭނުންވެވަޑައެއް ނުގަންނަވައެވެ. އަހަރެމެން މިކަން ކުރަނީ އަހަރެމެންނަށްޓަކައެއް ނޫން އެކަމަކު މީހުންނަށް ރަނގަޅަކަށް” ޕްރިންސް ވިދާޅުވިއެވެ.\n“ޝާހީ ޢާއިލާގެ އެއްވެސް ބޭފުޅަކު ރަސްކަލަކަށް ނުވަތަ ރާނީއަކަށް ވާން ބޭނުން ވޭބާ؟ އަޅުގަނޑަކަށް ހިއެއްނުވޭ، އެހެންނަމަވެސް އަޅުގަނޑުމެންގެ ޒިންމާތައް ރަނގަޅުވަގުތުގައި އަދާކުރާނަން”\nހެރީ ޝާހީ ޢާއިލާގެ މުސްތަޤުބަލާއިމެދު އިތުރަށް ވިދާޅުވެފައިވެއެވެ. “އަޅުގަނޑުމެން ޔަޤީންކުރަން ބޭނުން ރަސްކަން ނިމި ރަނގަޅުގޮތް ވެގެން އެ ގޮތުގައި ދާނެކަމަށް”\n“އެކަމަކު ރާނީގެ ޒަޢާމަތުގައި ކަންކަން ކުރައްވަމުން ގެންދަވާގޮތުން އެކަން އެހެންވެގެންނެއް ނުދާނެ، ބަދަލުތަކާއި ޕްރެޝަރުގެ ސަބަބުން ކަންކަން ރަގަޅުވާނެ. “ކަންކަން ބަދަލުވެގެން ދަނީ ވަރަށް ހަލުވިމިނުގައި، ސަބަބަކީ ސޯޝަލް މީޑިއާ، އެހެންވީމާ އަޅުގަނޑުމެން ރަސްކަން ޒަމާނާއެއްގޮތަށް ބަދަލު ކުރުމުގައި ޝާމިލުވެގެން މިއުޅެނީ”\nޕްރިންސް ހެރީއަކީ ޕްރިންސަސް ވޭލްސް އޮފް ޑަޔާނާ އަދި އިނގިރޭސި ތަޚުތުގެ ވަލީއަޙްދު ޕްރިންސް ޗާރލްސްގެ ދެވަނަ ފިރިހެން ދަރިފުޅެވެ.


BREAKING | Covid-19: France In Ithuru 510, Spain In Ithuru 513 Meehaku Maruvejje - Vaguthu\nކޮވިޑް-19: ފްރާންސްއިން އިތުރު 510، ސްޕެއިން އިން އިތުރު 513 މީހަކު މަރުވެއްޖެ\nފްރާންސްގެ މަގުމަތީ ފުލުހަކު ހަތިޔާރާއި އެކު\nދުނިޔޭގެ ގިނަ ގައުމުތަކުގައި ހަލުވި ކަމާއި އެކީ ފެތުރެމުން އަންނަ ކޮވިޑް-19 ޖެހިގެން ފްރާންސްއިން އިތުރު 510 މީހަކު މަރުވެ، ސްޕެއިން އިން އިތުރު 513 މީހަކު މަރުވެއްޖެއެވެ.\nފްރާންސް އަކީ ދުނިޔެއިން ހަ ވަނައަށް އެންމެ ގިނަ މީހުން މި ބައްޔަށް ފައްސިވެފައިވާ ގައުމެވެ. އަދި ސްޕެއިން އަކީ7ވަނަ އަށް އެންމެ ގިނަ މީހުން މި ބައްޔަށް ފައްސިވެފައިވާ ގައުމެވެ.\nފްރާންސްއިން އިތުރު 510 މީހަކު މަރުވެ އެގައުމުން މި ބަލީގައި މަރުވި މީހުންގެ ޖުމްލަ އަދަދު ވަނީ 75,620 އަށް އަރާފައެވެ. އެގައުމުން އެންމެ ގިނަ ބަޔަކު އެއް ދުވަސްތެރޭ މަރުވެފައިވާ ކަމަށް ރިކޯޑް ކުރެވިފައިވަނީ މިދިޔަ އޭޕްރިލް މަހުގެ 15 ވަނަ ދުވަހުއެވެ. އެދުވަހު އެގައުމުން 1،437 މީހަކު ވަނީ ބަލި ޖެހިގެން މަރުވެފައެވެ.\nސްޕެއިންއަށް ބަލާއިރު، އެގައުމުން މިހާތަނަށް ކޮވިޑް-19 ޖެހިގެން 58,319 މީހަކު ވަނީ މަރުވެފައެވެ. އެންމެ ގިނަ ބަޔަކު އެގައުމުން އެއް ދުވަސްތެރޭ މަރުވެފައިވަނީ އޭޕްރިލް މަހުގެ2ވަނަ ދުވަހުއެވެ. އެދުވަހު އެގައުމުން 996 މީހަކު ވަނީ މަރުވެފައެވެ.\nފްރާންސްއިން އިތުރު 22,858 މީހަކު މި ބައްޔަށް ފައްސިވެ، ޖުމްލަ ފައްސިވި މީހުންގެ އަދަދު ވަނީ 3,153,487 އަށް އަރާފައެވެ. މިހާތަނަށް 88،790 މީހުންނަކީ އެއްދުވަސް ތެރޭ އެންމެ ގިނައިން އެގައުމުން ފައްސިވެފައިވާ މީހުންނެވެ. އެއީ މިދިޔަ ނޮވެމްބަރު މަހުގެ7ވަނަ ދުވަހުއެވެ.\nސްޕެއިންއިން އިތުރު 38,118 މީހަކު ވަނީ މި ބައްޔަށް ފައްސިވެފައެވެ. އެގައުމުން މިހާތަނަށް 2,830,478 މީހަކު ވަނީ ޖުމްލަ މި ބައްޔަށް ފައްސިވެފައެވެ. މިއީ3ވަނަ އަށް އެންމެ ގިނަ މީހުން އެގައުމުން ފައްސިވެފައިވާ ދުވަހެވެ. މީގެ ކުރިން އެންމެ ގިނަ މީހުން އެގައުމުން ފައްސިވެފައިވަނީ މި މަހުގެ 27 ވަނަ ދުވަހުއެވެ. އެދުވަހު އެގައުމުން 40،285 މީހަކު ވަނީ ފައްސިވެފައެވެ.\nފްރާންސްއިން 2,854,693 މީހަކަށް ފަރުވާ ދެމުން އަންނައިރު، އެގައުމުން ބަލި ޖެހިގެން ރަނގަޅުވެފައިވަނީ 223,174 މީހެކެވެ. އެހެން ގައުމުތަކުން ބަލިން ރަނގަޅުވާ މީހުންގެ އަދަދު ހާމަ ކުރަމުން އަންނައިރު، ސްޕެއިން އިން ކޮވިޑް-19 ޖެހިގެން ރަނގަޅުވާ މީހުންގެ އަދަދާއި ފަރުވާދޭ މީހުންގެ އަދަދު ހާމަ ކޮށްފައެއް ނުވެއެވެ.


Kaiveneege Haflaain Vaguthukolheh Nagaigen Dhiyaee Football Kulhen - Vaguthu\nސިޔާސީ މުވައްޒަފުން އެޗްޕީއޭގެ އުސޫލަށް ތަބާވުމެއް ނެތް! - 21 މިނެޓް ކުރިން\nކައިވެނީގެ ހަފްލާއިން ވަގުތު ކޮޅެއް ނަގައިގެން ދިޔައީ ފުޓްބޯޅަ ކުޅެން\nއިންޑިއާގެ ކެރެލާގެ ފުޓްބޯޅަ ޓީމެއްގައި މަސައްކަތް ކުރަމުން އަންނަ ޒުވާން ކުޅުންތެރިއެއް ކައިވެނީގެ ހަފްލާގެ ތެރެއިން ވަގުތުކޮޅެއް ނަގައިގެން ފުޓުބޯޅަ ކުޅެން ގޮސްފިއެވެ.\nރިދްވާން ނަމަކަށް ކިޔާ އެ ފިރިހެން މީހާއަކީ ކެރެލާގައި މިހާރު ކުރިއަށްގެންދާ ފުޓްބޯޅަ މުބާރާތެއްގައި ފީފާ މަންޖަރީ ޓީމަށް ކުޅެމުން އަންނަ ކުޅުންތެރިއެކެވެ. އޭނާއަކީ އެ ޓީމްގެ ޑިފެންޑަރެކެވެ. އޭނާ މެޗް ކުޅުމުގެ ބޭނުމުގައި ކައިވެނީގެ ހަފްލާ ކުރިއަށްދަނިކޮށް އަނބިމީހާ ކައިރިން އަހާފައި، އަނބިމީހާ ހުއްދަދިނުމުން ދިޔައީ މެޗު ކުޅެން ދަނޑަށެވެ.\nރިދްވާންއަކީ އޭނާގެ ޓީމު މޮޅުވުމުގައި ވަރަށް ބޮޑު ރޯލެއް އަދާކުރާ އެކަކެވެ. އޭނާ ކައިވެނީގެ ހަފްލާ ދޫކޮށްފައި ދިއުމުން އެކަމާއި، އޭނާ ކައިވެނި ކުރި އަންހެން މީހާގެ އާއިލާއިން އެއްވެސް މައްސަލައެއް ނުޖައްސައެވެ.\nއޭނާ، އޭނާގެ އަނބިމީހާ ކައިރީގައި އެދުނީ ފަސް މިނިޓަށް ކުޅެން ދިއުމަށެވެ. ނަމަވެސް އެމެޗަށް އެއަށްވުރެ ގިނަ ވަގުތު ދިޔައެވެ.\nރިދްވާންގެ އެ ނިންމުމުގެ ސަބަބުން އިންޑިއާގެ ސްޕޯޓްސް މިނިސްޓަރ ވަނީ ރިދްވާނާއި ބައްދަލުކުރަން ބޭނުންވާކަމަށް ބުނެފައެވެ. އަދި ގިނަ ބަޔަކު އޭނާއަށް ތައުރީފް ކުރަމުން އަންނައިރު، ގިނަބަޔަކު ދަނީ އޭނާއަށް މަރުހަބާވެސް ކިޔަމުންކަން ފާހަގަކޮށްލެވެއެވެ.


vnews - ACC ge thahugeegu team thakah nufoozeh nufoaruveyne: Luthufy\nއޭސީސީގެ ތަހުގީގު ޓީމުތަކަށް ނުފޫޒެއް ނުފޯރުވޭނެ: ލުތުފީ\nއޭސީސީގައި މިއަދު ބޭއްވި ރަސްމިއްޔާތުގައި ހަސަން ލުތުފީ ވާހަކަދައްކަވަނީ -- ވީފޮޓޯ: އަބްދުﷲ ޝާމް (މުއްތު)\nއެންޓި ކޮރަޕްޝަން ކޮމިޝަން (އޭސީސީ)ގެ ތަހުގީގު ޓީމުތަކަށް ނުފޫޒު ނުފޯރުވޭނެ ކަމުގައި އޭސީސީގެ ރައީސް ހަސަން ލުތުފީ ވިދާޅުވެއްޖެ އެވެ.\nއޭސީސީގެ ރައީސް މިހެން ވިދާޅުވީ މި އަހަރުގެ އެންޓި ކޮރަޕްޝަން ދުވަސް ފާހަގަކުރުމުގެ ގޮތުން މިއަދު އޭސީސީގައި ބޭއްވި ރަސްމިއްޔާތުގައި ވާހަކަދައްކަވަމުންނެވެ.\nލުތުފީ ވިދާޅުވީ އޭސީސީގެ މުވައްޒަފުންނަށް އަބަދުވެސް ދަސްކޮށްދެނީ ނަޒާހަތްތެރިވުމަށް ކަމަށެވެ. އެހެންކަމުން އޭސީސީން ކުރިއަށް ގެންދާ ތަހުގީގުތަކުގައި ހަރަކާތްތެރިވާ ތަހުގީގު ޓީމުތަކަށް އެއްވެސް މުއައްސަސާއަކަށް ވެސް އަދި ސަރުކާރުގެ އެއްވެސް މުވައްޒަފަކަށް ވެސް ނުފޫޒު ނުފޯރުވޭނެ ކަމަށްވެސް ވިދާޅުވި އެވެ.\nލުތުފީ ވިދާޅުވީ އޭސީސީން ތަހުގީގުކުރާ މައްސަލަތައް ވަކި ގޮތަކަށް އަނބުރާލުމަށް ބަޔަކު މަސައްކަތް ކުރާނަމަ އޭސީސީގެ ތަހުގީގު ޓީމުތަކަށް އެކަމަށް އެއްބާރުލުން ނުދޭނެ ކަމަށެވެ. އަދި މުސްތަގުބަލްގައި ވެސް އޭސީސީގެ ޓީމު ތަކުން މަސައްކަތް ކުރާނީ ނަޒާހަތްތެރިކަމާއެކުގައި ކަމަށްވެސް ވިދާޅުވި އެވެ.\nލުތުފީ ވިދާޅުވީ އޭސީސީއަށް ހުށަހެޅޭ މައްސަލަތަކުގެ ތެރެއިން މިދިޔަ އަހަރަކީ ގިނަ މައްސަލަތަކެއް ނިންމާލެވުނު އަހަރެއް ކަމަށެވެ. އެހެންކަމުން އޭސީސީން ކުރަމުންދާ މަސައްކަތުގެ ނަތީޖާ ފެނި ކުރިއެރުންތަކެއް ލިބެމުންދާ ކަމަށްވެސް ވިދާޅުވި އެވެ.\nމިރަސްމިއްޔާތުގެ ޝަރަފުވެރި މެހްމާން އޮޑިޓާ ޖެނަރަލް ހަސަން ޒިޔަތު ވަނީ އޭސީސީއަށް ގާނޫނީ އިތުރު ބާރުތައް ދިނުމަށް ކަމާގުޅޭ މުއައްސަސާތަކަށް ގޮވާލާފަ އެވެ. އެގޮތުން ނުހައްގު މުއްސަނދިކަން ނުވަތަ އިލިސިޓް އެންރިޗްމަންޓަކީ ރާއްޖޭގައި ވެސް ގާނޫނީ ގޮތުން ކުށެއްގެ ގޮތުގައި ކަނޑައަޅައި އެފަދަ ފަރާތްތަކަށް ފިޔަވަޅު އެޅުމުގެ ބާރު އޭސީސީއަށް ދިނުމަށް އޮޑިޓާ ޖެނަރަލް ވަނީ ގޮވާލައްވާފަ އެވެ.\nމިރަސްމިއްޔާތުގައި މިއަދު ވަނީ ބައިނަލްއަގްވާމީ ޖަމިއްޔާތަކުން ކޮރަޕްޝަނާ ގުޅޭގޮތުން ހާމަކުރާ މައުލޫމާތު ހިމަނައިގެން އޭސީސީން އަލަށް ނެރޭ "ހުދު ކަރުދާސް" އިފްތިތާހުކޮށްފަ އެވެ. މީގެއިތުރުން ޓްރާންސްޕޭރަންސީ އިންޓަނޭޝަނަލްގެ ވެބްސައިޓްގައި "ޓްރޫ ސްޓޯރީސް"ގެ ނަމުގައި ޝާއިއުކުރާ ކުރު ވާހަކަތައް ދިވެހި ބަހަށް ތަރުޖަމާކޮށްގެން ފޮތެއްގެ ސިފައިގައި މިއަދު ވަނީ ނެރެފަ އެވެ.\nއޭސީސީން ބުނީ ކޮރަޕްޝަނާ ގުޅޭ މިފަދަ މައުލޫމާތާއި ވާހަކަތައް ދިވެހި ބަހުން އާންމުންނަށް ގެނެސްދިނުމުން ދިވެހި މުޖުތަމައު އެކަމަށް ހޭލުންތެރިވާނެ ކަމަށެވެ.


Boatun mihaa thanah fenunu masthuvaathakethi "150kg aa gaaiy ves nukurey" | Mihaaru\nމަސްތުވާތަކެއްޗާއެކު އަތުލައިގަތް މީހުންނާއެކު ހަތިޔާރު އެޅި ދިވެހި ސިފައިން: ފޮޓޯ: އެމްއެންޑީއެފް\nބޯޓުން މިހާތަނަށް ފެނުނު މަސްތުވާތަކެތި "150 ކިލޯއާ ގާތް ވެސް ނުކުރޭ"\n08 އޮކްޓޯބަރ 2019 - 11:21 20 comments\nމިދިއަ ހޮނިހިރު ދުވަހުގެ ރޭ، ސްރީ ލަންކާ އާއި ރާއްޖޭގެ ކޯސްޓް ގާޑާއި ފުލުހުން ހިންގި އޮޕަރޭޝަންގައި ހިފެހެއްޓީ ބޭރުގެ ބޯޓަކާއި "ހެދޭކުރި-7" ނަމަކަށް ކިޔާ ދިވެހި މަސް ދޯންޏެވެ. އޭގެ ތެރެއިން އީރާނުގެ ދިދަ ނަގާފައިވާ ބޯޓްގައި ހަ މީހުން ތިބިއިރު ރާއްޖޭގެ މަސް ދޯނީގައި ދެ ދިވެހިންނާއި ދެ ބިދޭސީން ތިއްބެވެ. އެ އެންމެން ވަނީ ހައްޔަރުކޮށްފަ އެވެ.\nބޯޓާއި ދޯނި ވެސް ރޭ ވަނީ ދޫނިދުއަށް ގެނެސްފަ އެވެ. މިހާރު ކުރިއަށް ދަނީ އެ އެއްޗެހި ބަލައި ފާސްކުރުމުގެ މަސައްކަތެވެ.\nDrug boat aa eku Dhivehi mas dhoangneh ves!\nޑްރަގާއެކު ދިވެހި މަސް ދޯންޏެއްވެސް އަތުލައިގަތުން---\nއެކަމަކު "މިހާރު"އާ ވާހަކަ ދެއްކި، މައުލޫމާތު ހުރި މީހަކު ބުނީ، މިހާތަނަށް ފެނުނު މަސްތުވާތަކެތީގެ ބަރުދަން 150 ކިލޯއާ ގާތް ވެސް ނުކުރާ ކަމަށެވެ. އެކަމަކު މިހާތަނަށް ފެނުނު މަސްތުވާތަކެތީގެ ބަރުދަނެއް އޭނާ ވެސް ނުބުނެ އެވެ.\n"ސީދާ އަދަދު އެނގޭނީ ފާސްކޮށް ނިމުނީމާ،" އޭނާ ބުންޏެވެ.\nއެ ބޯޓްގައި 150 ކިލޯގެ މަސްތުވާތަކެތި ހުރި ކަމަށް ހަބަރު ފެތުރީ އިންޑިއާގެ ސަލާމަތީ ބާރުތަކާ ހަވާލާދީ އެގަމުގެ ބައެއް ނޫސްތަކުންނެވެ.\nމި ބޯޓުގެ މައްސަލާގައި ރާއްޖޭގެ ފުލުހުން އަދި މާ ބޮޑު ވާހަކަތަކެެއް ނުދައްކަ އެވެ. ފުލުހުން ބުނެފައި ވަނީ އޮޕަރޭޝަންގެ ތަފްސީލު ފަހުން ދޭނެ ކަމަށެވެ.\nއިންޑިއާގެ ނޫސްތަކުން ބުނާ ގޮތުގައި އެ ބޯޓުން ކަންކުރަންވީ ގޮތް ފަޅުވެރިންނަށް އަންގަމުން ދިޔައީ ޕާކިސްތާނުގައި ތިބި ބައެކެވެ.\nރާއްޖޭގެ ކަނޑު ސަރަހައްދަށް ވަދެ، ހިންގާ ޑްރަގްގެ ބޮޑެތި މުއާމަލާތްތަކުގައި ރާއްޖޭގެ އުޅަނދުފަހަރު ބައިވެރިވެ އެވެ. ބޭރު ބޯޓުން ގެންނަ މަސްތުވާތަކެއްޗާ ހަވާލުވެ، އެ އެއްޗެހި ރާއްޖޭގެ ކޮންމެވެސް ހިސާބަކަށް ގެންދަނީ ރާއްޖޭގެ އުޅަނދުފަހަރުންނެވެ. އެގޮތަށް މަސްތުވާތަކެތި ހިފައިގެން އަންނަ ގިނަ އުޅަނދުތަކެއް މިފަހުން ވަނީ ރާއްޖޭގެ ސިފައިންނާއި ފުލުހުންގެ އޮޕަރޭޝަންތަކުގައި އަތުލައިގެންފަ އެވެ.\nއިތުރު ލިޔުންތައް ޕޮލިސް ޕާކިސްތާން މަސްތުވާތަކެތި ރާއްޖެ-އިންޑިއާ ދޫނިދޫ


SunOnline: kulhuntheringe moonah kessaanama raih card dhakkan faas koffi\nކުޅުންތެރިން މޫނަށް ކެއްސާނަމަ ރަތް ކާޑު ދައްކަން ފާސްކޮށްފި\nޢަބްދުﷲ އައިމަން 03 Aug 2020, 14:34\nއަންނަ ސީޒަނުން ފެށިގެން ގަސްތުގައި ކުޅުންތެރިއެއް ނުވަތަ އޮފިޝަލެއް ގަޔަށް ކެއްސައިފި ނަމަ ނުވަތަ ކުޅު ޖަހައިފި ނަމަ ރަތް ކާޑު ދެއްކޭ ގޮތަށް އިނގިރޭސި ފުޓުބޯޅަ އެސޯސިއޭޝަންގެ ގަވާއިދަށް ބަދަލު ގެނެސްފި އެވެ.\nކޮވިޑް19 އަށް ފަހު ނިއު ނޯމަލްއެއްގައި ގައުމުތަކުން ލީގުތައް އަލުން ފަށަމުންދާ އިރު ކުރިން ހުރި ބައެއް ގަވާއިދުތަކަށް ވަނީ ބޮޑެތި ބަދަލުތަކެއް ގެނެސްފަ އެވެ. އެގޮތުން ގައިދުރު ކުރުމާއި ޕްރެކްޓިސްތައް ކުރުމުގައި ގްރޫޕްތައް ވަކިވަކިން ތަމްރީން ކުރުމުގެ އިތުރުން މެޗުތައް ކުޅޭ އިރު ސަޕޯޓަރުން ވެސް ވަނީ ނުވައްދަން ނިންމައިފަ އެވެ.\nމީގެ އިތުރުން މެޗުތަކުގައި ފަސް ބަދަލު ކުރެވޭ ގޮތަށް ބަދަލު ކޮށްފައިވާ އިރު ކޮންމެ މެޗެއްގައި ވެސް ދެ ފަހަރަށް ކޫލިންގް ބްރޭކެއް ވެސް ވަނީ ނަގަން ފަށައިފަ އެވެ. މި ބަދަލުތައް ކުރިއަށް އޮތް ސީޒަނުގައި ވެސް ގެންގުޅުމަށް ގައުމުތަކުގެ ފުޓުބޯޅަ އެސޯސިއޭޝަންތަކުން ނިންމާފައިވާ އިރު އަންނަ ސީޒަނުން ފެށިގެން ކުޅުންތެރިއެއް ގަޔަށް ކެއްސުމަކީ ވެސް ކާޑެއް ލިބޭ ވަރުގެ ކުށެއް ކަމަށް މިހާރު އިނގިރޭސި އެފްއޭ އިން ވަނީ ނިންމައިފަ އެވެ.\n"މެޗު ކުޅެމުންދާ ވަގުތު އެއް ކުޅުންތެރިއަކު އަނެއް ކުޅުންތެރިއެއް ގަޔަށް ގަސްތުގައި ކެއްސި ކަމަށް ރެފްރީއަށް ފެނިއްޖެ ހާލަތެއްގައި އެކުޅުންތެރިއަކަށް ރީންދޫ ކާޑު ނުވަތަ ރަތް ކާޑު ދެއްކުމުގެ ބާރު ރެފްރީއަށް ލިބިގެންވޭ." އެފްއޭއިން އަލަށް އެކުލަވާލި ގަވާއިދުގެ ގައިޑްލައިންގައި ބުނެފައިވެ އެވެ.\nގައިޑްލައިންގައި އިތުރަށް ބުނެފައި ވަނީ، ގަސްތުގައި ކުޅުންތެރިއެއް ނުވަތަ އޮފިޝަލެއް ގަޔަށް ކެއްސުން ކުށެއް ކަމަށް ހަދާފައިވާ އިރު އެ ގަވާއިދު ވަންނާނީ ހުތުރު ބަހުން މުހާތަބު ކުރުމުން އަދަބު ލިބޭ ކެޓަގަރީއަށް ކަމަށެވެ.\nމި ގަވާއިދު ތަންފީޒް ކުރުމަށް ކުލަބުތަކުގެ ތާއީދު ވެސް ލިބިފައިވާ އިރު ގަވާއިދު ރަސްމީކޮށް ބަލައިގަންނާނީ މި މަހުގެ ހަ ވަނަ ދުވަހު އިނގިރޭސި ޓޮޕް 20 ކުލަބުގެ މެނޭޖްމެންޓާ އެކު ބާއްވާ ބައްދަލުވުމަށް ފަހު ކަމަށް އެފްއޭއެ އިން ވަނީ ބުނެފަ އެވެ.


Anna aharuge kulhivaru Budget kudakurumuge visnumeh neiy: Mahloof - Vaguthu\nކޮވިޑް-19 އާއި ގުޅިގެން ރާއްޖޭގެ ކުޅިވަރު އެސޯސިއޭޝަންތަކުގެ ބަޖެޓު އަންނަ އަހަރު ކުޑަކުރުމުގެ ވިސްނުމެއް ނެތްކަމަށް ކުޅިވަރާއިބެހޭ ވަޒީރު އަހުމަދު މަހުލޫފު ވިދާޅުވެއްޖެއެވެ.\nޕީއެސްއެމްގެ ކުޅިވަރު ޕްރޮގްރާމެއްގައި ވާހަކަފުޅުދައްކަވަމުން މިނިސްޓަރ މަހުލޫފު ވިދާޅުވީ ކޮވިޑުގެ ހާލަތުން އަރައިގަނެވި ކުރިއެކޭ އެއްގޮތަށް ކުޅިވަރު މުބާރާތްތައް ހިންގުމަށް ކެތްމަދުވެފައިވާކަމަށެވެ. އަދި ރާއްޖެއިން ބޭރުގައި ކުޅުންތެރިން ހަދާ ތަމްރީނުތަކަށް ބޭނުންވާ ފައިސާ ހޯދުމަށް ސަރުކާރުން މަސައްކަތްކުރާނެ ކަމަށެވެ.\nމިނިސްޓަރ ވިދާޅުވީ ކޮމަންވެލްތު ގޭމްސް އާއި އެ ގޭމްސްއަށް ތައްޔާރުވުމަށްވެސް ތަމްރީންތައް ފުރިހަމަކުރުމަށް ބޭނުންވާ ފައިސާ ހޯދަން މަސައްކަތްކުރަމުން އަންނަ ކަމަށާއި އެތްލީޓުންގެ ކުރިމަގަށް މި ސަރުކާރުން ވެދެވެން އޮތް އެހީތެރިކަމެއް ދޭނެކަމަށެވެ.\nކޮވިޑާއި ގުޅިގެން ކުޅިވަރާބެހޭ ވުޒާރާއިން ވަނީ މިއަހަރު ކުޅިވަރު އެސޯސިއޭޝަންތަކުގެ ބަޖެޓު ކުޑަކޮށްފައެވެ. މާޗް މަހުގެ ކުރީކޮޅު މާލެއިން ކޮވިޑް-19 ފެނުމާއި ގުޅިގެން މާލޭގައި ހިންގާ ކުޅިވަރު ހުރިހާ ހަރަކާތްތަކެއް ވަނީ ހުއްޓާލާފައެވެ. އަދި މިއަދާއި ހަމައަށްވެސް އެއްވެސް ކުޅިވަރު މުބާރާތެއް ބާއްވާފައެއް ނުވެއެވެ. ނަމަވެސް އެސޯސިއޭޝަންތަކުން ވަނީ އަންނަ އަހަރަށް ކުޅިވަރު ހަރަކާތްތައް ރާވަމުންނެވެ.\nކޮވިޑް-19 އާއި ގުޅިގެން ރާއްޖޭގެ ކުޅިވަރު މުބާރާތްތައް ނުބޭއްވިކަމުގައި ވީ ނަމަވެސް ސަރުކާރުން ކުޅިވަރަށް ކުރަމުންދާ އިންވެސްޓްމަންޓުތަށް ދަނީ ކުރިޔަށެވެ. އެގޮތުން ގިނަ ފުޓްސަލް ދަނޑުތަކެއްގެ މަސައްކަތާއި ފުޓުބޯޯޅަ ދަނޑުތަކުގެ މަސައްކަތުގެ އިތުރުން ބައިނަލްއަޤްވާމީ ބިލިއާޑް ކުޅޭނެ ތަނެއްވެސް ދަނީ ހަދަމުންނެވެ. އަދި އެކުވެނި ދަނޑު ސިންތެޓިކް ޓްރެކަކަށް ބަދަލުކުރުމުގެ މަސައްކަތްވެސް ދަނީ ކުރަމުންނެވެ،.\nއޮކްޓޯބަރ 22, 2020 12:54\nތި ކުޑަކޮށްފިއްޔާ ކެވޭ އެތިކޮޅު މަދުވާނެ! ނަމަނަމަ ކުޑަނުކުރާތި!


Flying School Hingaane Bayaku Hoadhan Massakah Kuranee - Vaguthu\nފްލައިން ސްކޫލު ހިންގާނެ ބަޔަކު ހޯދަން މަސައްކަތްކުރަނީ\nފްލައިން ސްކޫލެއް ހިންގަން ޝައުގުވެރިކަން ބޭނުންވާ ފަރާތެއް ހޯދަން ގައުމީ އެއާލައިން ހިންގަމުން އަންނަ އައިލެންޑް އޭވިއޭޝަނުން އިއުލާންކޮށްފިއެވެ.\nއައިއޭއެސް އިން ކޮށްފައިވާ އިއުލާނެއްގައި ވިދާޅުވީ، އެކަމަށް ޝައުގުވެރިވާ ރާއްޖޭގެ އިތުރުން ބޭރުގެ ފަރާތްތަކަށް ހުޅުވާލާފައިވާ ކަމަށެވެ. އެފަރާތްތަކަކީ ފްލައިން ސްކޫލު ހިންގުމުގެ ތަޖުރިބާ ލިބިފައިވާ ބަޔަކަށް ވާންޖެހޭނެއެވެ.\nޝައުގުވެރިވާ ފަރާތްތަކުން އެކްސްޕްރެޝަން އޮފް އިންޓްރެސްޓް (އީއޯއައި) ހުށައަޅަން ޖެހޭ އެންމެ ފަހު ތާރީހަކީ މި މަހުގެ 10 ވަނަ ދުވަހުއެވެ.\nފްލައިން ސްކޫލެއް ހިންގާނެ ބަޔަކު ހޯދަން އިއުލާން ކޮށްފައިވާ އިރު، އައްޑޫ ގަމުގައި ހިންގަމުންދާ އޭއޭއޭ ފްލައިން ސްކޫލުގެ މައްސަލަ ވަނީ ބޮޑުވެފައެވެ. އެތަނުގައި ކިޔަވަމުންދާ ދަރިވަރުންގެ ޝަކުވާތައް ވެސް ވަނީ އިންތިހާއަށް ބޮޑުވެފައެވެ.\nފްލައިން ސްކޫލުން ކިޔަވަން ކިޔެވުމަށް ދަރިވަރުން ބޭންކް އޮފް މޯލްޑިވްސް އިން ނަގާފައިވާ ލޯންތަކަށް ލުއި ގޮތްތަކެއް ހަމަޖެއްސުމަށް ނިންމާފައިވާކަން ރައިސް އިބްރާހިމް މުހައްމަދު ސޯލިހު ވަނީ އިއުލާން ކުރައްވާފައެވެ. އޭއޭއޭގެ ދަރިވަރުންގެ މައްސަލާއާ ގުޅޭ ގޮތުން މަޖިލީހުގެ ތަަރައްގީއާ ތަރިކައިގެ ކޮމިޓީގައި ޓްރާންސްޕޯޓް މިނިސްޓަރު އައިޝަތު ނަހުލާ ވިދާޅުވީ، ދަރިވަރުންނަށް ދިމާވެފައިވާ މައްސަލަ އަށް އޮތް އެންމެ ރަނގަޅު ހައްލަކީ އަ ފްލައިން ސްކޫލެއް އައުން ކަމަށެވެ.


މަސްވެރިންގެ ދުވަސް މަސްރޭހަކުން - Nellaidhoo Council\nނެއްލައިދޫގައި މަސްވެރިންގެ ދުވަސް ފާހަގަކުރުމުގެ ގޮތުން މަސްރޭހެއް ބާއްވައިފިއެވެެ. އަލްމަރްޙޫމް އަބްދުއްޞަމަދު ޢަލީގެ ހަނދާނުގައި މި މަސްރޭސް ބާއްވާފައިވަނީ ނެއްލައިދޫ ކައުންސިލާއި އެންމަސް އެމްވީ ގުޅިގެންނެވެ. އެގޮތުން މި މަސްރޭހުގައި ޖުމުލަ7ޓީމަކުން ވަނީ ބައިވެރިވެފައެވެ.\nނެއްލައިދޫއަކީ މަސްވެރިކަމުން ރަންވަނަ ތަކެއް ހޯދާފައިވާ ރަށެކެވެ. އަދި މިފަހަރުގެ މަސްރޭސް ހާއްސަ ކުރެވިފައިވާ އަލްމަރުޙޫމް އަބްދުއް ޞަމަދު ޢަލީ އަކީ ހދ. ނެއްލައިދޫއަށް އުފަން، މަސްވެރިކަމުގެ ދާއިރާއިން މެދުކެނޑުމެއްނެތި 70 އަށްވުރެ ގިނަ އަހަރު ޚިދުމަތް ކުރެއްވި ބޭފުޅެކެވެ. އަދި އަލްމަރްޙޫމް އަބްދުއްޞަމަދު ޢަލީ އަކީ މަސްވެރިކަމުގެ ދާއިރާއިން ރައީސް އިބުރާހިމް ނާސިރުގެ ވެރިކަމުގައި ދެއްވި “އެންމެ ގިނައިން ފުރުން” އެވޯޑް އަދި އަލް އުސްތާޛު މައުމޫން އަބުދުލް ޤައްޔޫމް ދެއްވި “އެންމެ ގިނައިން މަސްބޭނި” އެވޯޑް ހާސިލް ކުރައްވާފައިވާ ބޭފުޅެކެވެ. އަދި 1993 ވަނަ އަހަރު މަސްވެރިކަމުގެ ދާއިރާއިން އާންމު ޚިދުމަތަށް ހިތްވަރު ދިނުމުގެ ސަނަދު ހާސިލް ކުރައްވާފައިވާ ބޭފުޅެކެވެ.\nއެންމަސް އެމްވީއާއި ނެއްލައިދޫ ކައުންސިލް ގުޅިގެން އަލްމަރުޙޫމް އަބްދުއް ޞަމަދު ހަނދާނީ މަސްރޭސް 2019 ގެ ނަމުގައި މަސްރޭސް ކުރިއަށް ގެންގޮސްފައިވަނީ 2019 ޑިސެމްބަރ 10 ވީ އަންގާރަ ދުވަހުއެވެ. މި މަސްރޭހުގައި އެއްވަނައަށް ހޮވުނު ޓީމަށް 3000ރ ގެ ފައިސާގެ އިނާމާއި ޓްރޮފީ އަދި މެޑަލް ދީފައިވާއިރު ދެވަނަ އަށް ހޮވުނު ޓީމަށް 2000ރ އަދި ތިންވަނަ އަށް ހޮވުނު ޓީމަށް 1000 ރުފިޔާ ވަނީ ދީފައެވެ.\nމީގެ އިތުރުން މުބާރާތުގެ އެންމެ މޮޅު ކެޔޮޅާއި އެންމެ ބަރުމަސް ބާނާ ފަރާތެއް ހޮވާ ޓްރޮފީއާއި އިނާމް ވަނީ ދީފައެވެ. އެގޮތުން އެންމެ މޮޅު ކެޔޮޅަކަށް ހޮވިފައިވަނީ ހދ.ނެއްލައިދޫ ސެވީނާ އިބްރާހީމް ޔޫސުފެވެ. އަދި މަސްވެރިކަމުގެ ދާއިރާއިން ހިތްވަރުދިނުމުގެ އިނާމު3ފަރާތަކަށް ކައުންސިލުން ވަނީ ދިފައެވެ. އެގޮތުން މި އިނާމު ހާސިލުކޮށްފައިވަނީ މުޙައްމަދު ޔޫސުފް، އިބްރާހީމް އަބްދުއްރަޙްމާން (ސްނޯވައިޓް) އަދި އަޙްމަދު ސަލީމެވެ. އަދި މަސްވެރިކަމުގެ ޝަރަފުވެރިކަމުގެ އިނާމުވެސް3ފަރާތަކުން ވަނީ ހާސިލުކޮށްފައެވެ. މި އިނާމު ހާސިލުކޮށްފައިވަނީ އަބްދުލްޢަޒީޒް ޙުސައިން، މުޙައްމަދު އިބްރާހީމް (ސާޒު) އަދި ޢަލީ ޙުސައިން (ސަނީޑޯލް) އެވެ.\nނެއްލައިދޫ އަކީ މަސްވެރިކަމުގެ އެކި ދާއިރާތަކަުން ނަފާ ހޯދަމުން އަދި ރަށުގައި ތިބެގެން މަސައްކަތް ކުރަމުން އަންނަ ޒުވާނުން ގިނަ ރަށެއްކަން ފާހަގަކޮށްލެވެއެވެ. އަދި މި ފުރުސަތުތައް ފަހުިވުމުގައި ކޮންމެވެސް ފަރާތެއް ނުވަތަ ފަރާތްތަކެއްގެ ބައިވެރިވުންވެސް އޮންނާނެކަމާމެދު ޝައްކެއްނެތެވެ. އެގޮތުން މަސްވެރިކަމުގެ ރޮނގުން ނެއްލައިދޫއަށް ކޮށްދެއްވާފައިވާ މަސައްކަތް ފާހަގަކޮށް ހިތްވަރުދިނުމުގެ އިނާމު އެންމަސް އެމްވި އިންވަނީ ދީފައެވެ. އެގޮތުން މި އިނާމު ހާޞިލުކޮށްފައިވަނީ ހދ.ނެއްލައިދޫ ތަނޑިރަތްމާގެ ޢަލީ ޒީޔާދެވެ. ޢަލީ ޒިޔާދަކީ ނެއްލައިދޫގައި ފާނަ މަސްވެރިކަން ފަށާ އެމަސައްކަތް ކުރިއަށް ގެންދިއުމުގެ އެންމެ އިސްކޮށް ހަރަކާތްތެރިވި އެއް ފަރާތެވެ. އަދި ލަނޑާ މަސްވެރިކަމުގައިވެސް އެންމެ ގިނަދުވަސްވީ އެއްފަރާތް ކަންވެސް ފާާހަގަކޮށްލަމެވެ.\n← ކުނި މެނޭޖުކުރުމާއި ގުޅޭ- ކަނޑު އުޅަނދެއް ކުއްޔަށް ހިފުމަށް\n2020 ވަނަ އަހަރުގެ ބަޖެޓް އެކުލަވާލުމަށް ރައްޔިތުންގެ މަޝްވަރާ ހޯދުން →\nހދ.ނެއްލައިދޫ ރަށްވެހިންގެ ގޮތުގައި، ރަށުންބޭރުގައި ވަޒީފާ އަދާކުރާ ފަރާތްތަކުގެ މަޢުލޫމާތު އެއްކުރުމުގެ މަސައްކަތް ކައުންސިލުން ދަނީ ކުރަމުންނެވެ. ވީމާ، ރަށުންބޭރުގައި ވަޒީފާއަދާކުރާ ފަރާތްތައް މިދަފްތަރުގައި ރަޖިސްޓްރީވުމަށް ތިރީގައިވާ\n19/03/2020 Mohamed Ilham 0


Siyaasee javvugai hithakah udhunu Eagle Shareef ge fiya koshaaleetha?\nސިޔާސީ ޖައްވުގައި ހިތަކަށް އުދުހުނު އީގަލް ޝަރީފުގެ ފިޔަ ކޮށާލީތަ؟\nއޮސްކާ ލިބެން ޖެހެނީ "ބާޑްމޭން" އަކަށް ނޫނެވެ. އޮސްކާ ލިބެން ޖެހެނީ މި ރާއްޖޭގެ ސިޔާސީ ޖައްވު ފަތަހަކޮށްލި، އެފަދަ ދެ ވަނައެއް ނެތް އީގަލް ޝަރީފަށެވެ.\nނަމަވެސް އީގަލް ޝަރީފެއް މިހާރަކު ނެތެވެ. ސިޔާސީ މައިދާނުގައި އެންމެ އަޑުގަދަކޮށް ޝިކާރަކުރަމުން ދިޔަ "އީގަލް" ގެ ތޫނު ގޮވެލިގަނޑެއްގެ އަޑުފައްގަނޑެއް ނީވޭތާ ވެސް މިހާރު ދުވަސްގަނޑެއް ވެއްޖެ އެވެ.\nއެހެން ނޫން ނަމަ "އީގަލް" އަކީ ސިޔާސީ ކޮންމެ އެއްވުމެއްގެ ތެރެއިން ވެސް ފެންނަ މޫނެކެވެ. އެއް އެއްވުމަކީ އޭނާއާ ދެކޮޅު އެއްވުމަކަށް ވިޔަސް އޭނާ ނުފެނިއެއް ނުދާނެ އެވެ. ނުކުމެ ހަޅޭފަޅޭޖަހައި ގަންނާނެކަން ޔަގީނެވެ. ނުވަތަ ޕިކަޕު ބުރެއް ނުޖައްސަވަނީސް އިރެއް ވެސް ނުއޮއްސޭނެ އެވެ.\nކޮންމެއަކަސް ރެއާއިދުވާލު ސިޔާސީ ކުލަތަކުގެ ތެރޭގައި އުޅުނު އީގަލް ޝަރީފް ކުއްލިއަކަށް މި މައިދާނުން ގެއްލުމުން މީހުން ބުނާ ވާހަކައެއް އެބައޮތެވެ. އެންމެން ވެސް ބުނަނީ މިނިވަންކަމާ އެކު އުދުހެމުން ދިޔަ އީގަލް ޝަރީފުގެ ފިޔަގަނޑު ކޮށާލުމަށް ފަހު ސިޔާސީ ކޮންމެވެސް ކޮށްޓަކަށް ލައި ތަޅުލީ ކަމަށެވެ. ތުން ވެސް ބަނދެލީ ކަމަށެވެ.\nޝަރީފު ބުނަނީ ކީކޭތޯ އެވެ؟\n"އަޅުގަނޑު ވަކި އަޒުމެއްގައި ހުރީމައެއް ނޫންތޯ މިއަދާ ހަމަ އަށް އެއްވެސް މީހެއްގެ ނުފޫޒުގައި ނުޖެހި ނުވަތަ ދަށުނުވެ މަސައްކަތް މި ކުރަނީ ޑީއާރްޕީގެ މެމްބަރެއްގެ ގޮތުގައި. އެމްޑީޕީ އާއި ޖޭޕީއާ އެކު ނުކުތީ ވެސް އަދި މިހާރު ނުނިކުންނަނީ ވެސް އަޅުގަނޑު އަމިއްލަ އަށް ބޭނުން ވެގެން،" ފޯނުން ވާހަކަ ދައްކަމުން ޝަރީފު ބުންޏެވެ.\n"ސަބަބަކީ ގާނޫނު އަސާސީގެ ދިފާއުގައި ސަރުކާރު ސައިޒުކުރާށޭ ކިޔާފައި ނުކުމެ ރައްޔިތުން ސައިޒުކުރީ. އެހެންވީމަ އެކަން އެއީ އަޅުގަނޑަށް ގަބޫލުނުކުރެވޭ ކަމަކަށްވާތީ މިހާރު ނުނިކުންނަނީ."\nކޮންމެއަކަސް ޝަރީފަކީ ސިޔާސީ ފޯރިއެއް ނެތް މީހާ ވެސް ސީޔާސީކޮށް ފޫހިފިލުވައި ދެވޭ ވަރުގެ ވާހަކައެއް އޮތް ފަރާތެކެވެ. އަދި އެންމެ ކުރިން އޭނާ އާންމުންގެ މެދުގައި މަޝްހޫރުކަން ހޯދީ ވެސް މީހުން ފޫހިފިލުވައިދީގެންނެވެ.\nނަމަވެސް އަހުމަދު ޝަރީފަކީ އަބަދުވެސް އާދަޔާހިލާފު ޝަހުސިއްޔަތެކެވެ. އީގަލް ޝަރީފުގެ ގޮތުގައި ސިޔާސީ މައިދާން ފަތަހަކުރުމުގެ ކުރިން އޭނާ އެންމެ ފުރަތަމަ އާންމުންގެ ތެރެއަށް މަޝްހޫރުވީ "އެންމެ ބާރުގަދަ މީހާ" ގެ ގޮތުގަ އެވެ. އޭރު ޓީވީއެމުން ރޯދަ މަހު ގެނެސްދިން މުނިފޫހިފިލުވުމުގެ ތަފާތު ޕްރޮގްރާމުތަކުގައި ބައިވެރިވެ ގަދަފަދަކަމާއި އާދަޔާހިލާފު ހުނަރުތައް ދައްކާލައިގެންނެވެ.\nމި ޕްރޮގްރާމުތަކުގައި އޭނާ ދެ ޓަނުގެ ޕިކަޕެއްގައި ވާ ޖަހައިގެން "ދަތުގެ ބާރުން" އޭތި 100 އެތައް ފޫޓަކަށް ދަމާލާފައި އެބަހުއްޓެވެ. ރާއްޖޭގެ ރިކޯޑް ފޮތްތައް މުގުރާލެވޭހާއިރު ވަންދެން، މޮހޮރުތަކެއްގެ މަތީގައި އޮށޯވެލައިގެން ވެސް އޮތެވެ. އަދި މަތިމަހުގެ ބާރުން ވެސް 100 އެތައް ފޫޓަކަށް ޕިކަޕް ދަމާލައިގެން ގެންގޮސްފައި އެބަހުއްޓެވެ.\nމީގެ އިތުރުން ވެސް އެތައް އެތައް ރިކޯޑެކެވެ. ކަންފަތުން ބައިސިކަލް އުފުލުމާއި ކަންފަތުގެ ބާރުން ކާރު ދެމުން ފަދަ އާދަޔާހިލާފު ހުނަރުތައް ވެސް ދައްކާލާފައި އެބަހުއްޓެވެ.\nއެހެންވީމަ ސިޔާސީ މައިދާނުން ބޭރުގައި ވެސް ޝަރީފަކީ "ލެޖެންޑެއް" ނޫންތޯ އެވެ؟ ރާއްޖޭގެ ޗަކް ނޮރިސް އަކީ އީގަލް ޝަރީފުކަން ޔަގީނެވެ.\n"އީގަލް ޝަރީފު" ގެ ގޮތުގައި މަޝްހޫރުވީ ވެސް ރިކޯޑަކާ އެކުގަ އެވެ. ވީ ގޮތް ޝަރީފު ކިޔައި ދެއްވަން ވީ ނޫންތޯ އެވެ؟\n"ވީގޮތަކީ ފުޓްބޯޅަ ކްލަބް އީގަލްސް ތިން ވަނަ ޑިވިޝަނަށް ހިނގައިދާނެ ކަމުގެ ބިރު ހީވެފައި އޮތް ދުވަސްވަރެއް އެއީ. ޓީމާ ހަވާލުވާނެ އެއްވެސް މީހަކު ނެތިގެން ދެން އަޅުގަނޑު ދަންނަވައިފިން މެނޭޖަރަކަށް ޖަހާލާށޭ އަޅުގަނޑު. އިރާދަކުރެއްވިއްޔާ ކްލަބް ގެންގޮސްދޭ ނަމޭ މައްޗަށް،" ޝަރީފު ކިޔާލަ ދިނެވެ.\n"ދެން އެ ފަހަރު ރޮނާލްޑޯމެން (ދިވެހި ރޮނާލްޑޯ، އިނގޭތޯ) ފަދަ ކުޅުންތެރިން ގެނެސްގެން އެއް ވަނަ ޑިވިޝަނަށް ގެންގޮސްދިނިން."\nއެހެންވީމަ ކުޅުންތެރިއެއްގެ ގޮތުގައި ދަނޑުމަތިން ނުފެނުނަސް، ހަމަ ލެޖެންޑެކެވެ.\nދެން މި އަންނަނީ އަނެއްކާވެސް ޝަރީފުގެ ސިޔާސީ ހަޔާތުގެ ސަފުހާތަކެވެ. ސިޔާސީ މައިދާނުގައި ވެސް އޭނާ އެންމެ މަޝްހޫރީ "އަޑުގަދަ" އަދި އެހާމެ "ބާރުގަދަ" މީހެއްގެ ގޮތުގަ އެވެ. ދެގޮތެއް ނުވާ ވަފާތެރިކަމަކީ ވެސް ފާހަގަކޮށްލެވޭ ސިފައެކެވެ.\nމިސާލަކަށް އޭނާގެ ސިޔާސީ ޕާޓީ ޑީއާރުޕީ އަށް ބައްލަވާށެވެ. އެ ޕާޓީއެއް އުފެދުނީއްސުރެ އަދިވެސް އެހުރީ އެ ޕާޓީގަ އެވެ. މި ރާއްޖޭގައި ޕާޓީ ބަދަލުނުކުރާ ހަމައެކަނި މީހަކީ ޝަރީފޭ ބުންޏަކަށް ދޮގަކަށް ނުވާނެކަން ޔަގީނެވެ.\nނުވަތަ ބުނަންވީ، ޕާޓީ ބަދަލުނުކުރާ ހަމައެކަނި "ޝަރީފަކީ" މިއީއޭތޯ އެވެ؟\nޕާޓީގެ ފޯރި އެންމެ ގަދަވިއިރުވެސް، ވައިވިއިރު ވެސް އަދި އެ ޕާޓީއެއް އޮންނަކަން ބަޔަކަށް ނޭނގޭވަރުވީއިރު ވެސް، ޝަރީފު އެހުރީ ދެގޮތެއް ނުވެ އެވެ. ޝަރީފު ބުނާ ގޮތުން މިފަހުން އެމްޑީޕީ އާއި ޖޭޕީއިން ބޭއްވި މުޒާހަރާތަކުގައި ޑީއާރްޕީ ތަމްސީލުކުރި ހަމައެކަނި މީހަކީ ވެސް އޭނާ އެވެ.\nނަމަވެސް ޝަރީފު ބުނީ "ހިތާއި ރޫހާ ދެކޮޅަށް ހަރަކާތްތެރިވި ހަމައެކަނި ޕާޓީއަކީ ވެސް އެމްޑީޕީ" ކަމަށެވެ. ފާހަގަކޮށްލަން ޖެހެނީ އެގޮތަށް ވެސް ނުކުތީ އަމިއްލަ ޕާޓީ ޑީއާރްޕީ އިން އެކަމަށް ގޮވާލުމުން ކަމެވެ.\nއެހެންވީމަ ޝަރީފު ވެސް ވިދާޅުވަނީ ގިނަގިނައިން ޕާޓީ ބަދަލުކުރާ މީހެއްގެ ގޮތުގައި ޝަރީފުގެ ނަން ފާހަގަކުރާކަށް ލާހިކެއް ނޫން ކަމަށެވެ. ނަމަވެސް އޭނާގެ ނަން ފާހަގަނުކޮށް ދޫކޮށްނުލެވޭ ވަރުގެ ލިސްޓެއް ވެސް އެބައޮތެވެ.\nއެއީ ސިޔާސީ މައިދާނުން އެންމެ ގިނައިން ހައްޔަރުކުރި މީހުންގެ ލިސްޓެވެ.\nމުޒާހަރާތަކުގައި ބައިވެރިވެގެން 44 ފަހަރެއްގެ މަތިން އޭނާ ފުލުހުންގެ ބެލުމުގެ ދަށަށް ގެންގޮސްފައިވެ އެވެ.\n"އަބްދުﷲ ގާޒީ މިނިވަންކުރުމަށް ގޮވާލި މުޒާހަރާތަކުގައި ވެސް ހުންނާނެ 11-12 ފަހަރު ހައްޔަރުކޮށްފައި. ހައްޔަރުކޮށްފައޭ މި ބުނަނީ ހަ ގަޑިއިރަށް ވުރެ ގިނަ އިރުވެފައި ހުރި ހައްޔަރުތަކަށް. ހައްޔަރުކޮށްފަ ދެ ތިން ގަޑިއިރު ފަހުން ދޫކޮށްލާފައި ވެސް ހުންނާނެ ވަރަށް ގިނަ ފަހަރު،" ޝަރީފު ކިޔައިދިނެވެ.\n"އަޅުގަނޑު ހައްޔަރުވަނީ ރައްޔިތުންނަށްޓަކައި"\n"އަޅުގަނޑު އެންމެފަހުން ހައްޔަރުކުރީ ހިލާލީގެ ކައިރިން (ރައީސް މުހައްމަދު) ނަޝީދުގެ ޝަރީއަތް ފެށި ދުވަހާ ދިމާކޮށް މުޒާހަރާކުރުމުން. އެއް ނުވެވޭ ހިސާބަކަށް އެއްވެގެންނޯ ކިޔާފައި. އެކަމަކު އަޅުގަނޑު މުޒާހަރާކުރީ ފޫޓް ވެސް އަޅައިގެން ގޮސް އިނގޭތޯ."\nސިޔާސީ މިހަލަބޮލިކަމުގެ ތެރެއަށް އޭނާ އެންމެ ފުރަތަމަ ނުކުމެ މަޝްހޫރުވީ ކުރީގެ ރައީސް މައުމޫނު އަބްދުލްގައްޔޫމުގެ ވެރިކަމުގައި އެމްޑީޕީ އިން ގެނައި 12-13ގެ ބޮޑު މުޒާހަރާގެ ތެރެއިންނެވެ. އެފަހަރުގެ ބޮޑު އެއްވުން ޖުމްހޫރީ މައިދާނުގައި ކުރިއަށް ދަނިކޮށް ޝަރީފު އެ އޮތްހާ މީހުންގަނޑުގެ ތެރެއަށް ވަދެ އެމީހުންނާ ދެކޮޅަށް އަޑުއުފުލަން ފެށީ ގާތްގަނޑަކަށް އެކަނި މާ އެކަންޏެވެ.\n"އެއީ ބޮޑު ކްރައުޑަކާ ދެކޮޅަށް އަޅުގަނޑު ނުކުތް ފުރަތަމަ ދުވަސް. އެ ދުވަހު ނުކުތީ އާއިލާގެ މީހުން ވެސް ދޫކޮށްލާފައި އައިސް. އިރުއަރަން ދެން އުޅުނީ އެކަމުގައި،" ޝަރީފު ބުންޏެވެ.\nޝަރީފުގެ މި ފޯރި އަދިވެސް ނުކެނޑެ އެވެ. ބޮލަށް ކުލަ ފާޓާއެއް އޮއްސާލައިގެން އެކަނި މާ އެކަނި ސިޔާސީ ޕިކަޕު ބުރު ޖެހުމާއި އެކަނި މާ އެކަނި މުޒާހަރާތަކުގައި ފުލުހުންގެ ބޮޑެތި ޕްލެޓޫންތަކަށް ނަގޫރޯޅި އެރުވުމަކީ ވެސް ޝަރީފުގެ ހާއްސަ ސިފައެކެވެ.\nސިޔާސީ މައިދާނުން ހައްޔަރުކުރާ މީހުންގެ ތެރެއިން ކޮންޓްރޯލް ކުރަން ފުލުހުންނަށް އެންމެ އުނދަގޫ މީހަކީ ޔަގީނަށް ވެސް އީގަލް ޝަރީފެވެ. ފުލުހުން ވެސް މި ވާހަކަ އަށް ދެބަސްވާނެ ހެނެއް ހީއެއް ނުވެ އެވެ.\nކޮންމެއަކަސް ސިޔާސީ ގޮތުން "މާ ބޮޑު ބާރެއް ނެތް" މީހެއް އަދި "ސިޔާސީ ޖޯކަރެއް" ގެ ގޮތުގައި ބައެއް މީހުން އީގަލް ޝަރީފު ސިފަކުރިޔަސް އޭނާ އަކީ ސިޔާސީ ހަލަބޮލި މައިދާނުގެ ރަހަތަފާތުކޮށް ފޯރި ނެގުމަށް ވަރަށް މުހިންމު ނަމެވެ. އޭނާގެ "ފުރުގާން މިސްކިތް އަދިވެސް ނުނިމޭ" ކެމްޕޭނާއި އެފަހަރުގެ ކެމްޕޭނުގައި، މިހާރުގެ މެމްބަރު އަހުމަދު މަހްލޫފާ ދެކޮޅަށް ދެއްކި ވާހަކަ އަކީ ވެސް އޭނާ ފަހުރުވެރިވާނެ ވާހަކަތަކެވެ.\n"އަޅުގަނޑަކީ ރީލޯޑް ކުރަން ނުޖެހޭނެ މީހެއް ކަމަށް ވިދާޅުވިން އޭރު ވެސް. އަޅުގަނޑު އޭރު ވެސް ދެންނެވިން އެމްޑީޕީއާ ގުޅިގެން ސަރުކާރު ވައްޓާލަން (މަހުލޫފު) ނުކުންނާނެއޭ ވެސް. އެ ވަރަށް އަޅުގަނޑު ކިޔައި ދިނިން،" ޝަރީފު ބުންޏެވެ.\nނަމަވެސް ހިތާމަ އަކީ އެވަރަށް ކިޔައިދީގެން ވެސް ޝަރީފުގެ ބަސް ރައްޔިތުން ނޭހީމަ އެވެ.\nއެހެންވީމަ ދެން، އީގަލް ޝަރީފު އުދުއްސައިގަންނާނީ ކޮން އިރަކުންތޯ އެވެ؟\n"އަޅުގަނޑު މި ހުންނަނީ ޕާޓީ އިން ވަކި ގޮތެއް ނިންމަން ދެން. އަދި ވަކި ކޮޅެއް ނެތް."


Jabir Raees Maumoon Aai Dhekolha Hushahelhi Massalaige Adu Ehumeh Maadhamaa - Vaguthu\nކޮވިޑް-19: ރާއްޖެ އަނެއްކާވެސް އެންމެ ބޮޑު ނުރައްކަލާއި ދިމާއަށް! - 41 މިނެޓް ކުރިން\nޖާބިރު ރައީސް މައުމޫނައި ދެކޮޅަށް ހުށަހެޅި މައްސަލައިގެ އަޑު އެހުމެއް މާދަމާ\nކާށިދޫ ދާއިރާގެ މެމްބަރު އަދި ޑީއާރްޕީގެ ލީޑަރު އަބްދުﷲ ޖާބިރުގެ އަތުން ކުރީގެ ރައީސް މައުމޫން އަބްދުލް ގައްޔޫމް ނެންގެވި ކަމަަށް ބުނާ 29 މިލިޔަން ޑޮލަރު އަނބުރާ ދައްކާފައިނުވާ ކަމަށް ބުނެ، އެމަނިކުފާނާއި ދެކޮޅަށް ޖާބިރު ސިވިލް ކޯޓަށް ހުށަހެޅި ދައުވާގެ މައްސަލައިގެމާދަމާ އަށް ތާވަލްކޮށްފިއެވެ.\nއެ މައްސަލައިގެ ޝަރީއަތް މާދަމާއަށް ތާވަލްކޮށްފައި ވަނީ މެންދުރު 13:00 އަށެވެ. އެ ޝަރީއަތް ކުރިއަށް ގެންދާނީ އޮންލައިންކޮށެވެ.\nމި ދައުވާއަށް ރައީސް މައުމޫން ވަނީ އިންކާރުކުރައްވާފައެވެ.\nފެބްރުއަރީ މަހު ބޭއްވި މި މައްސަލައިގެ އިބްތިދާއީ އަޑުއެހުމުގައި ރައީސް މައުމޫންގެ ފަރާތުން ވަނީ މައްސަލައަށް އިންކާރު ކުރައްވާފައެވެ. މި މައްސަލާގައި ރައީސް މައުމޫންގެ ފަރާތުން ވަކީލެއްގެ ގޮތުގައި ސިވިލް ކޯޓަށް ވަޑައިގެންނެވީ ވަކީލް މުހައްމަދު ފައިސަލެވެ.\nއެ އަޑުއެހުމުގައި ދައުވާ އިއްވުމުން ދައުވާއަށް އިންކާރު ކުރައްވާ ރައީސް މައުމޫންގެ ފަރާތުން ވިދާޅުވީ އެފަދަ އެއްވެސް މުއާމަލާތެއް ހިންގާފައި ނުވާނެ ކަމަށެވެ. އަދި ވަކިން ހާއްސަކޮށް ރައީސް މައުމޫންގެ ގެކޮޅު ކިނބިގަސްދޮށުގެ ރަޖިސްޓްރީ ބޭއްވުމަށްފަހު އެފަދަ މުއާމަލާތެއް ހިންގާފައިވާ ކަމަށް ދެކެވޭ ވާހަކަތަކީ ހަގީގަތާ ޚީލާފް ވާހަކަތަކެއް ކަމަށް ވެސް ވަކީލް ވިދާޅުވިއެވެ.\nއެ އަޑުއެހުން ނިންމާލީ ރައީސް މައުމޫންގެ ފަރާތުން ޝަރީއަތުގައި ދައުވާއަށް އިންކާރު ކުރުމުން އެކަމަށް ޖަވާބު ދެއްވުމަށް މައްސަލަ ހުށަހެޅި ޖާބިރަށް ފުރުސަތު ދެއްވުމަށްފަހުއެވެ.\nޖާބިރު މީގެކުރިން ވިދާޅުވެފައި ވަނީ އެ ފައިސާއަކީ "ޑިމޮކްރަސީ"އަށްޓަކައި ދިން ފައިސާއެއް ކަމަށެވެ. ޖާބިރު ވިދާޅުވީ ރައީސް މައުމޫނަށް ދެއްވި ފައިސާ އަނބުރާ އިންޓަރެސްޓާއި އެއްކޮށް ދެއްވާނެ ކަމަށް ވިދާޅުވިކަމަށެވެ. ރައީސް މައުމޫނަށް ސިޔާސީ ގޮތުން ލިބިލައްވާ ފައިސާއިން 50 އިންސައްތަ ޖާބިރަށް ދެއްވާނެ ކަމުގެ ޔަޤީންކަން އެރުވިކަމަށް ޖާބިރު ވިދާޅުވެފައިވެއެވެ.\nމި މައްސަލައިގެ ޝަރީއަތް ކުރިއަށް ގެންދިއުމުގެ ކުރިން ސިވިލް ކޯޓުގެ ޑިސްޕިއުޓު މަރުހަލާއިން ވެސް ހައްލު ލިބޭ ގޮތް ވަނީ ނުވެފައެވެ. ސިވިލް ކޯޓުގެ ޑިސްޕިއުޓް ރިޒޮލިއުޝަން ޑިވިޒަނަކީ، ސިވިލް ކޯޓަށް ހުށަހެޅޭ މައްސަލަތަކާ ގުޅިގެން، ދަޢުވާ ކުރާ ފަރާތާއި ދަޢުވާ ލިބޭ ފަރާތުގައި ވާހަކަ ދެއްކެވި، ދެ ފަރާތުން އެއްބަސްވެވޭ ގޮތަކަށް މައްސަލަ ނިންމުމަށް، ބާރުއެޅުމުގެ ގޮތުން އެކޯޓަށް ހުށަހެޅޭ މައްސަލަތަކުގެ ފުރަތަމަ މަރުހަލާއެވެ.\nމި މައްސަލަ ޖާބިރުގެ ފަރާތުން ފުލުހުންނަށްވެސް ހުށަހެޅި ނަމަވެސް ފުލުހުނަށް ހުށަހެޅި މައްސަލަ ޖާބިރު ވަނީ އަނބުރާ ނަންގަވާފައެވެ.\nއޭރު އެ މައްސަލަ ޖާބިރު އަނބުރާ ނެންގެވުމަށްފަހު ވަނީ މައުމޫނަށް މައާފުވެސް ދެއްވާފައެވެ.\nޖާބިރު މީގެކުރިން ވިދާޅުވީ މައުމޫނާ ދެކޮޅަށް ފުލުސް އޮފީހަށް ހުށަހެޅުއްވި މައްސަލަ އަނބުރާ ނެންގެވީ ޖާބިރުގެ މަންމަ މަރިޔަމް މަނިކުގެ އެދިވަޑައިގަތުމަކަށް ކަމަށެވެ. އަދި މަންމަގެ އެދިވަޑައިގަތުމަށް ފުރަގަސް ދެއްވަން ބޭނުން ނުވާތީ، މައުމޫނަށް މާފުކޮށްފައިވާ ކަމަށް ވެސް ޖާބިރު އޭރު ވިދާޅުވިއެވެ.\nއޮކްޓޯބަރ 25, 2020 18:34\nދަ ރައްޏަށް މީހަކު އަތުން ނެގި އެއްޗެއްވެއްޖެއްޔާ ދޭންވާނެ..\nއޮކްޓޯބަރ 25, 2020 20:23\nމައުމޫނު ނެގިއްޔާ އޯކޭވާނެ..\nއޮކްޓޯބަރ 25, 2020 21:01\nދެން ކޮންމެ މަހަކު ސަރުކާރުން ތިޔަ ނަގާ3ލައްކަ ރުފިޔާއިން ދަރަނި އަދާކުރަން ވެއްޖެންނު.\nއޮކްޓޯބަރ 26, 2020 00:15\nސަރިޔައް ކުރަންޏާ ކުރާނެބައިވަރު ކަންކަން އެބަހުއްޓޠެއްނޫންތޯ މިސާލަކައް އެމްއެސް ކިޔާ މިގައުމުގެ ރައްޔިތުންގެ ތަރިކަކަމައް ބުނާ 98 އާގްބޯޓް ވީކޮންތާކުތޯ ހުދުކާފޫރައްވީތޯ އެއަރ މޯލްޑިވްސް ކިޔާ ކުންފުންޏެއްގައި އޮއްކަމައް ބުނާ މަތިންދާބޯޓްތައް ކޮބާތޯ މިހެން ގޮސް ކިއުއްވަބަލަ ވިސްނާ ވިސްނާ ބޯހަލާކް\nއޮކްޓޯބަރ 26, 2020 02:01\nލޮލީ ! ހަމަ ހިނި އަންނަނީ...\nތެއިހައި ރަހަކަޓެ ހުއްޓީ ބެއްޔާ\nއޮކްޓޯބަރ 26, 2020 02:02\nހަނދު ކޭތަ ހިފާފަ ދެއްތޯ އެހުންނެވީ\nއޮކްޓޯބަރ 26, 2020 02:04\nމައުމޫނެވެ. ޕާޓީ ސިސްޓަމް ނުހައްދަވާ މަނިކުފާނުގެ ޢިއްޒަތާއި ޤަދަރު ހިފެހެއްޓޭ ގޮތަށް ކުރިން އާރާއި ބާރު ދެމެހެއްޓުނީސް ދެއްތޯއެވެ؟ އަތޮޅުވެރިންނާއި، މުއާވިނުންނާއި، ކަތީބުންނާއި، ޤާޟީންނާއި، މުދިމުން ގެ ޒަމާން މާބޮޑަށް ވެސް ތާހިރު ދެއްތޯއެވެ؟ އެގޮތަށް އަނެއްކާ ވެސް ރާއްޖެ އެނބުރިދާނެ ބާވައޭ ހިތަށް އަރައެވެ.


Afghan Miskithah Dhin Hamala: Maruvi Meehunge Adhadhu 47 Ah Araifi - Vaguthu\nއަފްޣާނިސްތާނުގެ ކަންދަހާރް ސިޓީގައި ހުރި މިސްކިތަކަށް ދިން ހަމަލާގައި މަރުވި މީހުންގެ އަދަދު 47 އަށް އަރައި، ޒަހަމްވި މީހުންގެ އަދަދު 70 އަށްވުރެ މައްޗަށް އަރައިފިއެވެ.\nބޭރުގެ މީޑީއާތަކުން ރިޕޯޓް ކޮށްފައިވާ ގޮތުގައި މި ހަމަލާ ދީފައިވަނީ އެގައުމުގައި އުޅޭ ޝީއީ މުސްލިމުން ނަމާދު ކުރުމަށް ބޭނުން ކުރާ ބީބީ ފާތިމާ މިސްކިތުގައި ބާރުގަދަ އެއްޗެއް ގޮއްވާލައިގެންނެވެ. މިއީ އެސިޓީގައި ހުންނަ ޝީއާ މިސްލިމުން ނަމާދު ކުރާ އެންމެ ބޮޑު މިސްކިތެވެ.\nއިއްޔެ ކަންދަހަރުގެ މިސްކިތަކަށް ދިން މި ހަމަލާގެ ޒިންމާ އައިއެސް އިން ވަނީ އުފުލާފައެވެ. މި ހަމަލާއަކީ ހުކުރު ނަމާދަށް މީހުން މިސްކިތަށް ޖަމާވެފައިވާ ވަގުތަކަށް ބަލައި ދީފައިވާ ހަމަލާއެކެވެ. ސިއްހީ އޮފިޝަލުންނާއި ކަންދަހާރް ޕްރޮވިންސްގެ އޮފިޝަލުން ބުނީ ގޮވުން ހިނގި މިސްކިތަށް 15 އެމްބިއުލާންސް ދާން ޖެހުނު ކަމަށެވެ.\nމި ހަމަލާއާއި ގުޅިގެން މިސްކިތުގެ ފޭސްބުކް އެކައުންޓުން ވަނީ ލޭ ހަދިޔާ ކުރާނެ މީހުންގެ އެހީ އަށް އެދިފައެވެ.\nއޭއެފްޕީ ނޫހަށް މައުލޫމާތު ދެމުން މަންޒަރު ދުށް މީހުން ބުނީ މިސްކިތުގައި ތިން ގޮވުމެއް ހިނގި ކަމަށެވެ. އެއީ މައި ދޮރާށި ކައިރީގައި ގޮވުމަކާއި ދެކުނު ސަރަހައްދުން އަދި ވުޟޫ ކުރަން ޖަމާވާ ސަރަހައްދުގައި ހިނގި ގޮވުންތަކެއްކަން އެ ފަރާތްތަކުން ފާހަގަ ކުރިއެވެ.\nމި ހަމަލާއާއި ގުޅިގެން އަފްޣާނިސްތާނުގެ އިންޓީރިއާ މިނިސްޓަރީގެ ސްޕޯކްސްޕާސަން ސައިދް ޚޮސްތީ ބުނެފައިވަނީ ތާލިބާނުގެ އަސްކަރިއްޔާގެ މީހުން އެސަރަހައްދުގައި ހަރަކާތްތެރިވަމުން އަންނަ ކަމަށާއި އެއީ ކިހިނެތް ހިނގައިދިޔަ ކަމެއްތޯ ބަލައި އެކަމުގައި ޝާމިލުވާ މީހުންނަށް އަދަބު ދޭނެ ކަމަށެވެ.


Lift eh ge Thereygai Bayaku Thaashivumaai Gulhigen Hiya Flat Thakah Current Dhinun Medhukadaalaifi ލިފްޓެއްގެތެރޭގައި ބަޔަކު ތާށިވުމާއި ގުޅިގެން ހިޔާ ފްލެޓްތަކަށް ކަރަންޓް ދިނުން މެދުކަނޑާލައިފި – Huvadhoo News Lift eh ge Thereygai Bayaku Thaashivumaai Gulhigen Hiya Flat Thakah Current Dhinun Medhukadaalaifi Huvadhoo News\nލިފްޓެއްގެތެރޭގައި ބަޔަކު ތާށިވުމާއި ގުޅިގެން ހިޔާ ފްލެޓްތަކަށް ކަރަންޓް ދިނުން މެދުކަނޑާލައިފި\nހިޔާ ފްލެޓްގެ ލިފްޓެއްގެ ތެރޭގައި ބަޔަކު ތާށިވުމާއި ގުޅިގެން ލިފްޓުތައް ކޮމިޝަން ކުރުމުގެ މަސައްކަތް ނިމެންދެން އެ ޓަވަރުތަކަށް ކަރަންޓު ނުދޭން ހައުސިން ޑިވލޮޕްމަންޓް ކޯޕަރޭޝަން (އެޗްޑީސީ) އިން ނިންމައިފިއެވެ.\nލިފްޓުގެ ތެރޭގައި ތާށިވި މީހުން ސަލާމަތްކޮށްފައިވަނީ އެމް.އެން.ޑީ.އެފްގެ އެހީގައެވެ. އެހެންނަމަވެސް އެފަދަ ކަމެއް ތަކުރާރުވިޔަ ނުދިމަށްޓަކައި ހިޔާ ޓަވަރުތަކަށް ކަރަންޓު ދިނުން ވަގުތީގޮތުން މެދުކަނޑާލީކަމަށް ސްޓެލްކޯއިން ވަނީ ބުނެފައެވެ.\nމިރޭ ސްޓެލްކޯއިން ވިދާޅުވި ގޮތުގައި ހިޔާ ފްލެޓްތަކުގެ ލިފްޓްތައް ކޮމިޝަންކޮށް ނިމެންދެން އެ ޓަވަރުތަކަށް ކަރަންޓުގެ ހިދުމަތް ދިނުން ވަގުތީ ގޮތުން މެދުކަނޑާލަން އެޗްޑީސީން އެދިފައިވާ ކަމަށާއި ހިޔާގެ ޓަވަރުތަކަށް ކަރަންޓު ދިނުމުގެ މަސައްކަތް ދެން ކުރިއަށް ދާނީ އެ މަސައްކަތް ނިމި، ކަރަންޓު ދޭން އެޗްޑީސީން އެންގުމުން ކަމަށެވެ.\nކޮންމެ ދުވަހަކު ދެޓަވަރަށް ކަރަންޓު ދިނުމުގެ މަސައްކަތް ސްޓެލްކޯއިން ކުރަމުންދަނިކޮށް އިއްޔެ ފްލެޓެއްގެ ލިފްޓުތެރޭގައި ބަޔަކު ތާށިވުމާއި ގުޅިގެން ފްލެޓްތަކަށް ކަރަންޓު ދިނުން މިވަނީ މެދުކަނޑާލާފައެވެ.\nހިޔާ ފްލެޓްގެ ދެވަނަ ފިޔަވަހީގެ ޓަވަރުތަކަށް ކަރަންޓުދޭން ފަށާފައިވަނީ އޮގަސްޓް 17، 2021 ގައެވެ. އެގޮތުން އެންމެ ފުރަތަމަ ކަރަންޓް ދީފައި ވަނީ އެޗް15 އަދި އެޗް16 ވަނަ ޓަވަރަށެވެ. އަދި މި މަހު 18 ވަނަ ދުވަހު ވަނީ ހިޔާ ފްލެޓް ގެ ޓަވަރު 11 އަދި ޓަވަރު 12 އަށް ކަރަންޓްގެ ހިދުމަތް ފޯރުކޮށް ދީފައެވެ. މީގެ އިތުރުން ޓަވަރު7އަދި 8 އަށް މިމަހު 19 ވަނަ ދުވަހު ސްޓެލްކޯއިން ވަނީ ކަރަންޓްގެ ހިދުމަތް ފޯރުކޮށްދީފައެވެ.\nހިޔާ ފްލެޓް އެޗްޑީސީ ސްޓެލްކޯ


niyaavi bidheysee aku covid 19 ah positive vejje\nނިޔާވެގެން އައިޖީއެމްއެޗަށް ގެންދިޔަ ބިދޭސީ އަކު ކޮވިޑް-19 އަށް ޕޮޒިޓިވްވެއްޖެއެވެ.\nހެލްތް މިނިސްޓްރީގެ ޑެޕިއުޓީ ޑިރެކްޓަރ ތަަސްލީމާ އުސްމާން ބައެއް މީޑިއާތަކަށް މައުލޫމާތު ދެއްވަމުން ވިދާޅުވީ ބުރާސްފަތި ދުވަހުގެރޭ ދަންވަރު ތިނެއް ޖަހާ އެހާކަށްހާއިރު ނިޔާވެގެން އައިޖީއެމްއެޗަށް ގެންދިޔަ ބިދޭސީ މީހާ ކޮވިޑަށް ޓެސްޓް ކުރުމުން ޕޮޒިޓިވްކަން ހެދި ޓެސްޓު ތަކުން ދައްކާ ކަމަށެވެ.\nނިޔާވެގެން އައިޖީއެމްއެޗް އަށް ގެންދާ މީހުން އޮންނަ އުސޫލުގެ ތެރެއިން ކޮވިޑް-19 އަށް ޓެސްޓު ކުރެއެވެ. ތަސްލީމާ ވިދާޅުވީ، އޭނާގެ ފަރާތުން ކޮވިޑުގެ އެއްވެސް އަލާމާތެއް ފެނިފައިނުވާ ކަމަށާއި، އެހެންކަމުން މި މަރަކީ ކޮވިޑު ޖެހިގެން ނިޔާވި މީހެއްކަމަށް ނުބެލެވޭ ކަމަށެވެ. ނަމަވެސް އޭނާ ކޮވިޑަށް ޕޮޒިޓިވް ކަމަށް ޓެސްޓުތަކުން ދައްކާކަމަށް ތަސްލީމާ ވިދާޅުވިއެވެ.\nނިޔާވީ މީހާއަކީ ބަންގްލަދޭޝްގެ އުމުރުން 29 އަހަރުގެ ފިރިހެނެކެވެ. ރާއްޖޭގައި މިހާތަނަށް ބަންގްލަދޭޝްގެ ހަ މީހަކު ވަނީ ކޮވިޑު ބަލީގައި ނިޔާވެފައެވެ. މީގެ އިތުރުން 10 ދިވެހިންނާއި ފިލިޕީންސްގެ އެކަކު ބަލީގައި ނިޔާވެފައިވެއެވެ.\nނިޔާވި މީހާއާ ކޮންޓެކްޓްވި މީހުން ހޯދުމުގެ މަސައްކަތް ފަށައި ކޮންޓެކްޓް ޓްރޭސިން ކުރިޔަށްދާ ކަމަށް ތަސްލީމާ ވިދާޅުވިއެވެ.


ކުޅިވަރުގެ ޤާނޫނަށް ހުށަހަޅާފައިވާ އިސްލާހުތަކާއި މެދު އެސޯސިއޭޝަންތަކުން ކަންބޮޑުވުން ފާޅުކޮށްފި\nNovember 02, 2020 21:51:05\nދިވެހިރާއްޖޭގެ ކުޅިވަރުގެ ޤާނޫނަށް ހުށަހަޅާފައިވާ އިސްލާހުތަކާއި މެދު ޤައުމީ ކުޅިވަރު އެސޯސިއޭޝަންތަކުން ކަންބޮޑުވުން ފާޅުކޮށްފިއެވެ.\nއެ އެސޯސިއޭޝަންތަކުން ކަންބޮޑުވުން ފާޅުކުރީ ހެންވޭރު ހުޅަނގު ދާއިރާގެ މެމްބަރު އަދި އެމްޑީޕީގެ ޗެއަރޕާސަން 2015 ވަނަ އަހަރު އެކުލަވާލި ކުޅިވަރު ގާނޫނަށް ހުށަހަޅުއްވާފައިވާ އިސްލާހުތަކާއި މެދުއެވެ. އެގޮތުން މި އިސްލާހުތަކުގައި ވަނީ ކުޅިވަރު އެސޯސިއޭޭޝަންތަކާއި، ސްޕޯޓްސް ކައުންސިލާއި، ސްޕޯޓްސް ކޮމިޝަން، ސްޕޯޓްސް ކޯޕަރޭޝަން އަދި ސްޕޯޓްސް އިންސްޓިއުޓާއި ގުޅޭ ގިނަ ކަންކަން ހިމަނާފައެވެ. އަދި ކުޅިވަރާއި ބެހޭ ވަޒީރުގެ ބާރުތަކާއި މަސްއޫލިއްޔަތުތަކާއި ގުޅޭގޮތުން ވެސް ވަނީ އިސްލާހު ހުށަހަޅާފައެވެ.\nމިކަމާއި ވިދިގެން މިއަދު 18 ޤައުމީ ކުޅިވަރު އެސޯސިއޭޝަން ގުޅިގެން ވަނީ ކަންބޮޑުވުން ފާޅުކޮށް ބަޔާނެއް ނެރެފައެވެ. އެ ބަޔާނުގައި ވަނީ މި އިސްލާހުތަކަކީ އިންޓަނޭޝަނަލް އޮލިމްޕިކް ޗާޓަރާއި ހިލާފު އިސްލާހުތަކެއް ކަމަށް ބަޔާންކޮށް ބައިނަލްއަގްވާމީ ކުޅިވަރުތަކުން ރާއްޖެ ސަސްޕެންޑް ކުރުމުގެ ފުރުސަތު އޮތް ކަމަށް ބުނެފައެވެ. އަދި މިއީ ރާއްޖޭގެ ކުޅިވަރު އާއިލާ އާއި ކުޅިވަރަށް ލޯބިކުރާ އެއްވެސް މީހަކު އެދޭނެ ގޮތް ނޫން ކަމަށް ވެސް ވަނީ ބުނެފައެވެ.\nރައީސް ސޯލިހުގެ ސަރުކާރުން ކުޅިވަރު ސިޔާސީ ނުކޮށް ކުޅިވަރު އެސޯސިއޭޝަންތަކާއި ގާތް ގުޅުމެއް ބާއްވަމުންދާކަން ވަނީ ފާހަގަކޮށްފައެވެ. އަދި މި ގުޅުމުގެ ތެރެއިން ކުރަމުންދާ މަސައްކަތްތަކުގެ ތެރެއިން ދިވެހި ގައުމު ފަޚުރުވެރިވާ ފަދަ ކާމިޔާބީތަކެއް ދިވެހި ކުޅުންތެރިން ހޯދަމުންދާކަން ވަނީ ފާހަގަކޮށްފައެވެ. އަދި ކުޅިވަރު ތަރައްގީކޮށް ކުރިއެރުވުމަށް ސަރުކާރުން ކުރަމުންދާ މަސައްކަތްތަކަށް އެސޯސިއޭޝަންތަކުގެ ފުރިހަމަ އެއްބާރުލުން ލިބޭނެ ކަމަށް ވަނީ ބަޔާންކޮށްފައެވެ.


PPM eh nufenunu, bodu bayyakaa eku bodu ladheh! | Mihaaru\nޕީޕީއެމްގެ ކޮންގްރެސްގައި ރައީސް ޔާމީނާއި އެ ޕާޓީގެ ބައެއް އިސްވެރިން ބައިވެރިވެވަޑައިގަންނަވަނީ: މަޖިލީހުގެ އިންތިޚާބުގައި ޕީޕީއެމަށް އަނެއްކާވެސް ބޮޑު ނާކާމިޔާބީއަކާ ވަނީ ކުރިމަތިލާން ޖެހިފައި.---ފޮޓޯ: ޕީޕީއެމް\n07 އެޕްރީލް 2019 - 16:02 166 comments\nމިދިޔަ ސެޕްޓެމްބަރު މަހު ބޭއްވި ރިޔާސީ އިންތިޚާބުގައި ޕީޕީއެމް ބަލިވީ ބޮޑު ބައްޔަކުންނެވެ. ކުރީގެ ރައީސް އަބްދުﷲ ޔާމީން ވެރިކަން ކުރެއްވި ގޮތުން އެމަނިކުފާނަށް ދެ ވަނަ ދައުރެއް ދޭން ރައްޔިތުން ބޭނުން ނުވީ އެވެ. އެ ނާކާމިޔާބީގެ ފިލާވަޅުން، ރައްޔިތުންގެ މަޖިލީހުގެ އިންތިޚާބުގައި ބޮޑު އަޣުލަބިއްޔަތެއް ހޯދުމަކީ އެ ޕާޓީން ރައްޔިތުންނަށް ވީ ވައުދެކެވެ.\nއެކަމަކު، ހަ މަސް ފަހުން އިއްޔެ ބޭއްވި އިންތިޚާބުގައި ޕީޕީއެމް ބަލިވީ މާ ބޮޑު ބައްޔަކުންނެވެ. އިދިކޮޅު ޕާޓީއެއްގެ ގޮތުގައި ވެސް ޕީޕީއެމް ބަލައި ނުގަތީ އެވެ. މަޖިލީހުގެ 87 ދާއިރާގެ ތެރެއިން ޖުމްލަ 46 ގޮނޑި އަށް ޕީޕީއެމާއި ޕީއެންސީން ވާދަ ކުރި އެވެ. އެއީ، ޕީޕީއެމުން 24، އަދި ޕީއެންސީން 22 ކެންޑިޑޭޓުންނެވެ. މީގެ ތެރެއިން ކާމިޔާބު ކުރެވުނީ، ވަގުތީ ނަތީޖާ އިން ދައްކާ ގޮތުގައި، އެންމެ ހަތަރު ގޮނޑި އެވެ.\nއެއީ، ތ. ގުރައިދޫ ދާއިރާ އަށް ވާދަ ކުރެއްވި މުހައްމަދު ޣައްސާން މައުމޫނާއި މަހިބަދޫ ދާއިރާ އިން އަހްމަދު ތޯރިގާއި އޭދަފުށީ ދާއިރާ އިން އަހްމަދު ސަލީމާއި ނައިފަރު ދާއިރާ އަށް ވާދަކުރެއްވި އަހްމަދު ޝިޔާމެވެ. ނަތީޖާ ގުނައި ނުނިމޭތީ، މާވަށު ދާއިރާ އަށް ވާދަ ކުރެއްވި ކުރީގެ އިކޮނޮމިކް މިނިސްޓަރު މުހައްމަދު ސައީދާއި ރ. މަޑުއްވަރީ ދާއިރާ އަށް ވާދަކުރެއްވި ކުރީގެ ޑިފެންސް މިނިސްޓަރު އާދަމް ޝަރީފްގެ ގޮނޑި އަދި ކަށަވަރެއް ނުވެ އެވެ.\nޕީޕީއެމާއި ޕީއެންސީގެ އެންމެ ވަރުގަދަ މެމްބަރުންގެ ގޮތުގައި ނުކުތް އަދި މިދިއަ 10 އަހަރު ސިޔާސީ ދާއިރާގައި އެންމެ އަޑުގަދަ، ގިނަ ބޭފުޅުން ރައްޔިތުން މިފަހަރު ބަލައެއް ނުގަތެވެ.\nނާކާމިޔާބުވި ބައެއް މެމްބަރުން\n- ޕާލަމެންޓްރީ ގްރޫޕްގެ ލީޑަރ އަހްމަދު ނިހާން/ ތިނަދޫ ދެކުނު ދާއިރާ\n- އަބްދުއްރަހީމް އަބްދުﷲ/ ފޮނަދޫ ދާއިރާ\n- ޑރ. އަބްދުﷲ ޚަލީލް/ ނިލަންދޫ ދާއިރާ\n- އަލީ އާރިފް/ ކެލާ ދާއިރާ\n- އަބްދުﷲ ރިފާއު/ މާފަންނު ދެކުނު ދާއިރާ\n- އިބްރާހިމް ފަލާހް/ އިނގުރައިދޫ ދާއިރާ\n- މުހައްމަދު އަލީ/ ދުވާފަރު ދާއިރާ\n- މުހައްމަދު ޝާހިދު/ ހުޅުދޫ ދާއިރާ\n- މާފަންނު މެދު ދާއިރާ/ އަސްމާ ރަޝީދު\n- އަހްމަދު އަސްއަދު/ ގަލޮޅު ދެކުނު ދާއިރާ\n- މުއާޒް މުހައްމަދު ރަޝީދު/ މަޑަވެލި ދާއިރާ\nމި މެމްބަރުން ބަލައި ނުގަތުމަކީ، ރައްޔިތުންގެ ހައްގުގައި މަސައްކަތްކޮށް، ސަރުކާރު ޒިންމާދާރުކުރުވާނެ ކަމުގެ ވައުދާ އެކު ނުކުތް ޕާޓީ އަށް ކުރިމަތިވި ލަދުވެތި ކަމެކެވެ. ހަައްގުތަކުގެ ވާހަކަ އެ ބޭފުޅުން ދެއްކެވި ނަމަވެސް މިދިއަ ފަސް އަހަރު، އެތައް ހައްގެއް ނިގުޅައިގަނެ، ހިޔާނާތުގެ ބޮޑެތި އަމަލްތައް ހިންގުމުގެ ތުހުމަތު އޮތުމުން، އިތުރަށް ފުރުސަތު ދޭން ރައްޔިތުންގެ ގިނަ ބަޔަކު ބޭނުންނުވީ އެވެ.\nރިޔާސީ އިންތިޚާބަށް ޕީޕީއެމުން ކުރި ކެމްޕޭންގައި އެ ޕާޓީގެ ސަޕޯޓަރުން ބައިވެރިވަނީ .---ފޮޓޯ: އަހުމަދު ނިޝާތު/މިހާރު\nމަޖިލީސް އިންތިޚާބުގެ ނާކާމިޔާބީއާ ގުޅޭ ގޮތުން ޕީޕީއެމުން އަދި ވާހަކައެއް ނުދައްކަ އެވެ. ޕާޓީގެ އިސް ބޭފުޅުން ފޯނަށް ޖަވާބު ނުދެއްވާތީ ރަސްމީ ކޮމެންޓެއް ނުލިބުނެވެ.\nޕީޕީއެމްގެ ކުރީގެ ސެކްރެޓަރީ ޖެނެރަލް އަދި މި އިންތިޚާބުގައި އަމިއްލަ ގޮތުން އުނގޫފާރު ދާއިރާ އަށް ވާދަ ކުރެއްވި އަބްދުލްމަތީން ދެކެވަޑައިގަންނަވާ ގޮތުގައި ޕީޕީއެމަށް މި އިންތިޚާބު ނާކާމިޔާބުވި ސަބަބުތައް ގިނަ އެވެ.\nފުރަތަމަ ކަމަކަށް އޭނާ ވިދާޅުވީ، މަޖިލީހުގެ އިންތިޚާބާ ދިމާކޮށް ޕީޕީއެމްގެ ފައިސާ ހިފެހެއްޓުމެވެ. ދައުލަތުގެ ބަޖެޓުން ޕީޕީއެމަށް ކަނޑައެޅި ފައިސާގެ އިތުރުން ކުރީގެ ރައީސް އަބްދުﷲ ޔާމީންގެ އެކައުންޓްތައް ފްރީޒްކުރީ ވެސް މި އިންތިޚާބުގެ ކެމްޕޭނަށް ޚަރަދު ކުރިޔަ ނުދޭން ކަމަށް އޭނާ ތުހުމަތު ކުރައްވަ އެވެ.\n"އަނެއް ކަމަކީ ޕީޕީއެމަށް ކެމްޕޭން ކުރެއްވިޔަ ނުދޭން ރައީސް ޔާމީން ބަންދުކުރީ. ނަތީޖާއަކަށް ވީ ޕާޓީގެ ލީޑަޝިޕްގެ ކެމްޕޭނެއް ނެތި އެ މީހަކާ އެ މީހެއް ކުރިއަށް ގެންދިޔައީ،" މަތީން ވިދާޅުވި އެވެ.\n"ދެން މިވީ ގޮތަކީ، ޕީޕީއެމުން ޓިކެޓު ދީފައި ތިބި ޕީޕީއެމްގެ އިޚްލާސްތެރި މެމްބަރުންގެ އަތުން ޓިކެޓް އަތުލުން. މިއީ، ރައީސް ޔާމީނަށް ކުރިމަތިވި ފިއްތުންތަކުގެ ތެރޭގައި ޕާޓީގެ ނިންމުމެއް. އެކަން ޕީޕީއެމްގެ ސަޕޯޓަރުންނަށް ބަލައެއް ނުގަނެވުނު."\nމަތީން ވިދާޅުވި ގޮތުގައި ޖޭޕީއާ ގުޅިގެން މަޖިލީހުގައި މަސައްކަތް ކުރަން ޕީޕީއެމުން ގާތްގަނޑަކަށް 30 ދާއިރާއެއްގެ ޓިކެޓް އަތުލަން ނިންމި ނިންމުމަކީ ޕާޓީ އަށް ކުރިމަތިވި ވަރަށް ބޮޑު ނިކަމެތި ކަމެކެވެ. ޓިކެޓް އަތުލި ދާއިރާތަކުގެ ކެންޑިޑޭޓުން ނުކުތީ އަމިއްލަ ގޮތުންނެވެ.\n"އެ ދާއިރާތަކުގެ ޕީޕީއެމް/ޖޭޕީ ޓިކެޓް ބައިބައިވީ. އެމްޑީޕީގެ ވޯޓުތައް ހުރި ގޮތަށް ހުރީ. އެއީ އިންތިޚާބު ކާމިޔާބު ކުރަން އެމްޑީޕީ އަށް ލިބުނު ވަރަށް ބޮޑު ފައިދާއަކަށް ވި،" މަތީން ވިދާޅުވި އެވެ.\nއޭނާ ވިދާޅުވި ގޮތުގައި އިންތިޚާބާ ދިމާކޮށް، ރައީސް އިބްރާހިމް މުހައްމަދު ސޯލިހާއި ކުރީގެ ރައީސް މުހައްމަދު ނަޝީދު ރަށްރަށަށް ވަޑައިގެން މަޝްރޫއުތައް އިއުލާން ކުރައްވައިި އިންތިޚާބަށް ނުފޫޒު ފޯރުވުމަކީ ވެސް އިދިކޮޅު ޕާޓީތައް ފުނޑާލަން އެމްޑީޕީން ކުޅުނު ގޭމެކެވެ.\n"ވަރަށް ރޭވުންތެރިކަމާ އެކު ވަރުގަދަ ކެމްޕޭނެއް އެމްޑީޕީން ކުރީ. އެ ކެމްޕޭން ކުރީ އިދިކޮޅު މުށުތެރެއަށް ލައިގެން ބާރާއި ނުފޫޒު ބޭނުންކޮށްގެން. އެމްޑީޕީ އަށް ކުޅެވެން ހުރި ހުރިހާ ކާޑުތަކެއް ކުޅުނު،" މަތީން ވިދާޅުވި އެވެ.\nއެކަމަކު ފެންނަން އޮތް އަނެއް ހަގީގަތަކީ، ޕީޕީއެމްގެ ލީޑަރުންގެ ގޮތުގައި ތިއްބެވި ބޭފުޅުންނަށް ރޭވުންތެރި އެއްވެސް ކެމްޕޭނެއް ކުރިއަށް ނުގެންދެވުމެވެ. ޖަލުގައި އޭރު އޮންނެވި ޔާމީނާ ހިސާބުން ޕާޓީގެ ކުރިމަގު ބަނަވީ ކަމަށް ދެން ތިއްބެވި ބޭފުޅުން ގަބޫލުކުރެއްވި ފަދަ ގޮތަކަށް މުޅި ޕާޓީ އޮތީ ވިއްސިވިހާލިވެފައި ކަމަށް ފެނުނެވެ.\nމިހާ ބޮޑު ބައްޔަކުން ޕީޕީއެމް ބަލިވުމުން ދެން އެ ޕާޓީ އަލުން ސިޔާސީ ދާއިރާއަށް ނުކުންނާނެ ގޮތަކާ މެދު ވެސް ސުވާލުތަކެއް އެބަ ހުއްޓެވެ. އެކަމަކު އެ ޕާޓީގެ އިސް ބޭފުޅުންނާއި އާންމު މެމްބަރުންގެ މެދުގައި ފުރަތަމަ މި އޮތީ ލަދުވެތި ބައްޔާ މެދު ފުންކޮށް ވިސްނުމެވެ.\nއިތުރު ލިޔުންތައް ރައްޔިތުންގެ މަޖިލިސް ޕީޕީއެމް ރައީސް އަބްދުﷲ ޔާމީން ރައްޔިތުންގެ މަޖިލީހުގެ އިންތިޚާބު 2019


Dhivehi Sarukaarun China gai Thibi Dhivehinnah Maalee Ehytherikan Ithuru Kohdheny – Iru\nދިވެހި ސަރުކާރުން ޗައިނާގައި ތިބި ދިވެހިންނަށް މާލީ އެހީތެރިކަން ފޯރުކޮށްދެނީ\nޗައިނާގައި ފެތުރެމުންދާ ކޮރޯނާ ވައިރަސްއާ ގުޅިގެން، ވައިރަސްގެ އަސަރު އެންމެ ބޮޑަށް ފެތުރިފައިވާ ހޫބެއި ޕްރޮވިންސްގެ ވޫހާން ސިޓީގައި ތިބި7ދިވެހިންނަށް މާލީ އެހީ ތެރިކަން ފޯރުކޮށްދިނުމަށް ދިވެހި ސަރުކާރުން މިއަދު ނިންމަވައިފިއެވެ.\nވޫހާންގަ ތިބި ދިވެހިންގެ ހާލު މިނިސްޓްރީ އޮފް ފޮރިން އެފެއަރޒްއާއި ބެއިޖިންގައި ހުންނަ ދިވެހިރާއްޖޭގެ އެމްބަސީއިން ގެންދަނީ ވަރަށް ގާތުން ބަލަމުންނެވެ. އަދި މިނިސްޓްރީ އަށް މައުލޫމާތު ލިބިފައިވާ ގޮތުގައި ވޫހާން ސިޓީގައި ތިބި7ދިވެހުންގެ ހާލު ވެސް ރަގަޅެވެ.\nޗައިނާގައި ތިބި ދިވެހިންގެ ރައްކާތެރިކަން ކަށަވަރުކުރުމަށާއި އަދި ވޫހާންގައި ތިބި7ދިވެހިން އެސިޓީން ބޭރަށް ގެންދެވޭނޭ އިންތިޒާމް ހަމަޖެއްސެވުމުގެ ގޮތުން، މިނިސްޓްރީ އޮފް ފޮރިން އެފެއަރޒްއިން ދަނީ ޗައިނާ ސަރުކާރާއި މަޝްވަރާކުރަމުންނެވެ. އަދި ހަމަ މިކަމާއި ގުޅޭގޮތުން، ވޫހާން ސިޓީގައި ތިބި ބޭރުގައުމުތަކުގެ ދަރިވަރުންގެ ރައްކާތެރިކަން ކަށަވަރުކޮށް އެކުދިންނަށް އެހީތެރިކަން ފޯރުކޮށްދެއްވާނެކަމުގެ ޔަގީންކަން ޗައިނާގެ މިނިސްޓްރީ އޮފް ފޮރިން އެފެއާޒު އިންވަނީ ދެއްވާފައެވެ.\nކޮންސިއުލަރ އިމަރޖެންސީ ނަމްބަރު: 7983400


Gahdhoo Polytechnic Ge Course Thakaai Thamreen Thah Rangalhah Kuriah Nugendhevenee Imaaraai Upgrade Kuran Ulheythy ގައްދޫ ޕޮލީޓެކްނިކްގެ ކޯސްތަކާ ތަމްރީންތައް ރަނގަޅަށް ކުރިޔަށް ނުގެންދެވެނީ އިމާރާތް އަޕްގްރޭޑް ކުރަން އުޅޭތީ – Huvadhoo News Gahdhoo Polytechnic Ge Course Thakaai Thamreen Thah Rangalhah Kuriah Nugendhevenee Imaaraai Upgrade Kuran Ulheythy Huvadhoo News\nގައްދޫ ޕޮލީޓެކްނިކްގެ ކޯސްތަކާ ތަމްރީންތައް ރަނގަޅަށް ކުރިޔަށް ނުގެންދެވެނީ އިމާރާތް އަޕްގްރޭޑް ކުރަން އުޅޭތީ\nމޯލްޑިވްސް ހަޔަރ އެޑިއުކޭޝަން އިން ގައްދޫ ގައި ހިނގާ ޕޮލީޓެކްނިކް ގެ ކޯސްތަކާ ތަމްރީންތައް ރަނގަޅަށް ކުރިޔަށް ނުގެންދެވެނީ ކެމްޕަސް އިމާރާތް އަޕްގްރޭޑް ކުރަން އުޅޭތީކަމަށް އެކެމްޕަސްއިން ހާމަކޮށްފިއެވެ.\nހުވަދޫ ނިއުސް އަށް މައުލޫމާތު ދެއްވަމުންގައްދޫ ޕޮލީޓެކްނިކް ގެ އެޑްމިން އޮފިސަރ ޢާއިޝަތު އިބްރާހީމް ވިދާޅުވީ ގައްދޫ ޕޮލީޓެކްނިކް ކެމްޕަސް ހިނގަނީ ކުރިން އަތޮޅު މަދަރުސާ ހިންގި އިމާރާތުގައި ކަމަށާއި އެތަނަކީ ވަރަށް ބާ އިމާރާތެއް ކަމަށް ވުމުން ވަރަށް ގިނަ ދަތިތައް އެބަހުރި ކަމަށެވެ. އެގޮތުން ތަމްރީނު ދިނުމަށް ބޭނުންވާ އާލާތްތައް ގެންގުޅުމާ ބެލެހެއްޓުމާ ރަނގަޅު ފެންވަރުގެ ކްލާސްތައް ނެތުމާއި ކަރަންޓައި އެހެނިހެން މައްސަލަތައް ވެސް ވަރަށް ގިނަކަން އޭނާ ފާހަގަ ކުރެއްވިއެވެ.\nއިތުރަށް މައުލޫމާތު ދެއްވަމުން އައިޝަތު ވިދާޅުވީ ގައްދޫ ޕޮލީޓެކްނިކްގެ މިހާރުގެ އިމާރާތް މަރާމާތް ކުރުމަށް މާލެއިން ބަޔަކު އައިސް ސަރވޭ ކޮށްފައިވާ ކަމަށާއި ލަސްތަކެއްނުވެ އިމާރާތް އަޕްގްރޭޑް ކުރުމުގެ މަސައްކަތް ފަށާނެކަމަށް ޔަޤީންވާ ކަމަށެވެ.\n” މިހާރުވެސް2ކޯހެއް މިތަނުގައި އެބަ ހިނގާ. އެއް ކޯހުގައި 12 އަދި އަނެއް ކޯގުގައި 17 ފަރާތަކުން ވަނީ ބައިވެރިވެފައި. ކުރިން ކޯސް ތައް ނުހިނގައި މަޑުޖެހިފައި ހުރީ ކޮވިޑް-19 ގެ ޙާލަތު ދިމާވެގެން” އައިޝަތު ވިދާޅުވިއެވެ.\nހުވަދޫ ނޫހުން ގައްދޫ ޕޮލީޓެކްނިކް ހިންގާ އިމާރާތްތަކަށް ވަދެ ބަލާލި އިރު އެތަނަކީ މީގެ 30 ވަރަކަށް އަހަރު ކުރިން ޖަޕާން ސަރުކާރުގެ އެހީގައި މުޅި ރާއްޖޭގައި އެޅި އިމާރާތް ތަކުގެ ތެރެއިން ތަނެކެވެ. ހުރިހާ ތަނެއްވެސް ހުރީ ވަރަށް ބޮޑަށް ހަލާކުވެ ޤަދީމީ ތަނެއްހެން ސިފަވާ ޙާލަތު ފައެވެ. އެތަނަކީ އާބާތުރަ ފިލުވައި މަރާމާތް ކުށްގެން ހިނގޭނެ ތަނަކަށްވުރެ ބާ އިމާރާތެކެވެ.\nމޯލްޑިވްސް ހަޔަރ އެޑިއުކޭޝަންގެ ގައްދޫ ޕޮލީޓެކްނިކް ކެމްޕަސް އަކީ ޓެކްނިކަލް ދާއިރާއިން މީހުން ބިނާ ކުރުމަށް މީގެ2އަހަރު ކުރިން ހުވަދު އަތޮޅު ގައްދޫގައި ސަރުކާރުން ހުޅުވި ތަނެކެވެ.


ވިސްލްބްލޯރ ބިލް ބަލައިގަނެ ނާޒިމްގެ ބިލު ބޭރުކޮށްލައިފި ވިސްލްބްލޯރ ބިލް ބަލައިގަނެ ނާޒިމްގެ ބިލު ބޭރުކޮށްލައިފި\nވިސްލްބްލޯރ ބިލް ބަލައިގަނެ ނާޒިމްގެ ބިލު ބޭރުކޮށްލައިފި\nކޮރަޕްޝަންގެ ޢަމަލުތައް ފަޅާ އަރުވާލާ، އޭގެ މަޢުލޫމާތު ހާމަކުރާ މީހުންނަށް ޙިމާޔަތް ދިނުމާގުޅޭ ގޮތުން ހުށައެޅި "ވިސްލްބްލޯރ ކުރާ ފަރާތްތައް ރައްކާތެރިކުރުމުގެ ބިލް" މަޖިލީހަށް ބަލައިގެންފިއެވެ. މި ބިލް ބަލައިގަތީ 75 މެންބަރުންގެ އިއްތިފާޤުންނެވެ. "ވިސްލްބްލޯރ ކުރާ ފަރާތްތައް ރައްކާތެރިކުރުމުގެ ބިލް" ހުށައެޅުއްވީ ގަލޮޅު އުތުރު ދާއިރާގެ މެންބަރު އީވާ ޢަބްދުﷲއެވެ.\nދައުލަތުގެ އިދާރާތަކުން ކޮރަޕްޝަނާ އެނޫންވެސް ނޭދެވޭ ޢަމަލުތައް ހުއްޓުވައި އެތަންތަނުގައި ދެފުށް ފެންނަ ނަޒާހަތްތެރިކަން އަށަގެންނެވުމަށް "ވިސްލްބްލޯ" ކުރުމުގައި ޢަމަލުކުރާނެ އުސޫލެއް ކަނޑައަޅައި އެކަން ހާމަކުރާ ފަރާތްތަކަށް ރައްކާތެރިކަން ދިނުމަށް މި ބިލްގައި ހިމަނުއްވާފައިވެއެވެ.\nމި ބިލްގެ ބަހުސް މަރުހަލާގައި ވާހަކަފުޅު ދެއްކެވި ގިނަ މެންބަރުން ވަނީ މި ބިލް އަވަހަށް ފާސްކުރުމަށް ގޮވާލައްވާފައެވެ. އެގޮތުން މި ބިލް ޤާނޫނަކަށްވެ އަމަލުކުރަން ފަށާއިރު ކޮރަޕްޝަންގެ ބޮޑެތި މައްސަލަތައް މިހާތަނަށް ފަޅައަރުވާލާފައިވާ މީހުންނަށްވެސް ރައްކާތެރިކަން ފޯރުކޮށްދޭންޖެހޭކަން މެންބަރުން ވިދާޅުވިއެވެ. އަދި މި ޤާނޫނަކީ މާކުރިން އެކުލަވާލަންޖެހިފައިވާ ޤާނޫނެއް ނަމަވެސް މިހާތަނަށް ލަސްވެފައިވާތީ މެންބަރުން ވަނީ ކަންބޮޑުވުންވެސް ފާޅުކުރައްވާފައެވެ. މެންބަރުން ވިދާޅުވީ ރައީސް އިބްރާހީމް މުޙައްމަދު ޞާލިޙްގެ ސަރުކާރަކީ ކޮރަޕްޝަނަށް "ޒީރޯ ޓޮލަރެންސް" ގެންގުޅޭ ސަރުކާރެއްކަމަށާއި، ސަރުކާރުން ކޮރަޕްޝަން ނައްތާލުމަށް ކުރާ މަސައްކަތްތަކަށް ހުރިހާ ފަރާތްތަކުންވެސް އެއްބާރުލުން ދޭންޖެހޭކަމަށެވެ.\nކޮރަޕްޝަންގެ ޢަމަލުތަކާގުޅޭ މަޢުލޫމާތު ހާމަކުރާ މީހުންނަށް ޙިމާޔަތް ދިނުމާ ގުޅޭ ޤާނޫނީ ނިޒާމެއް ރާއްޖޭގައި ނެތުމުން އެފަދަ ޤާނޫނެއް އެކުލަވާލެއްވުމަކީ ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙްގެ ރިޔާސީ ވަޢުދުފުޅެކެވެ.\nކުރީގެ ސަރުކާރުން ރާއްޖޭގައި ހިންގާފައިވާ ކޮރަޕްޝަންގެ މައްސަލަތަކާއި، ދައުލަތުން ގެއްލިފައިވާ ފައިސާތައް ދަޢުލަތަށް ހޯދައިދިނުމަށް ރައީސް ޞާލިޙް ވަޢުދުވެވަޑައިގެން އެމަނިކުފާނު މިހާރުވަނީ އެމަސައްކަތް ފަށްޓަވާފައެވެ. އަދި ޤާނޫނީ ނިޒާމުގެ ތެރެއިން، އެފައިސާ ރައްޔިތުންނަށް ހޯއްދަވައި ދެއްވާނެކަމަށް ރައީސް ޞާލިޙް ވަނީ ވިދާޅުވެފައެވެ.\nމަޖިލީހުގެ މިއަދުގެ ޖަލްސާގައި ވަނީ ނުކުޅެދުންތެރިކަން ހުންނަ މީހުންގެ އިނާޔަތް ބޮޑުކުރުމަށް ދަނގެތި ދާއިރާގެ މެންބަރު މުޙައްމަދު ނާޒިމް ހުށައެޅުއްވި ބިލް ބަލައިގަތުމަށް ފެނޭތޯވެސް ވޯޓަށް އަހާފައެވެ. މި ބިލު ވަނީ މަޖިލީހުން ބޭރުކޮށްލާފައެވެ.\nނާޒިމްގެ ބިލުގައިވަނީ ނުކުޅެދުންތެރިކަން ހުންނަ މީހުންގެ ހައްގުތައް ރައްކާތެރިކުރުމަށް މަލީ އިނާޔަތުގެ ގޮތުގައި 5000 ރުފިޔާއާއި 7000 ރުފިޔާއާއި ދެމެދުގެ ޢަދަދެއް ދިނުމަށް ހިމަނާފައެވެ. އަދި މި އަދަދު ބައެއް ހާލަތްތަކުގައި9ހާސްރުފިޔާއަށް ބޮޑުކުރުމަށްވެސް ހިމަނާފައިވެއެވެ.\nމި ބިލަށް ބަހުސްކުރެއްވި ގިނަ މެންބަރުން ވަނީ މާލީ ކަންކަމާ ގުޅޭ ބިލް ހުށައަޅާންވާނީ ދައުލަތުގެ ބަޖެޓަށް ބުރަ ނުވާނެ ގޮތަށް ސަރުކާރާއި މަޝްވަރާކޮށްގެންކަމަށެވެ. އަހަރުގެ މެދުތެރެއިން ބަޖެޓަށް އަސަރުކުރާނެ ބިލެއް ހުށައެޅުމަކީ ބަލައިގަނެވޭނެކަމެއް ނޫންކަމަށް މެންބަރުން ވިދާޅުވިއެވެ.\nއައު ސިޔާސަތުގެ ދަށުން ކަނޑުގެ ސަރަހައްދު ބެލެހެއްޓުމަށް އިތުރު ވަސީލަތްތައް ޤާއިމްކުރަންޖެހޭ - ސަލާމަތީ ބާރުތައް\nދަށު ކޯޓުތަކުން ޖޭއެސްސީއަށް ކަނޑައަޅާ މެންބަރުކަމަށް އަލީ ޝަރީފް އިންތިޚާބުކޮށްފި\nކޯޓުން ބޭރުގައި މައްސަލަތައް ހައްލުކުރުމުގެ ނިސްބަތް ދަނީ އިތުރުވަމުން - އުއްތަމަ ފަނޑިޔާރު


Real ge fahathugai Barca vihddhaifi\nލިންގްލެޓް (ވ) ލަނޑު ޖެހުމަށް ފަހު އުފާފާޅު ކުރަނީ\nރެއާލް މެޑްރިޑް އޮސަސޫނާގެ މައްޗަށް 4-1 ގެ ނަތީޖާ އަކުން ކާމިޔާބު ހޯދައި އެއް ވަނަ މަގާމު ދެމެހެއްޓިއިރު ރެއާލް ބެޓިސްގެ މައްޗަށް 3-2 ން މޮޅުވެ ބާސެލޯނާ ރެއާލްގެ ފަހަތުގައި ވިއްދައިފި އެވެ.\nރެއާލް އާއި ބާސާ ވެސް އެ ދެ ޓީމު ކުޅުނު މެޗުތަކަށް ނުކުތީ، މިދިޔަ ހަފުތާގައި ސްޕެނިޝް ކަޕުން ދެ ޓީމުވެސް ކެޓުމުގެ ހިތްދަތި ކަމާއެކު އެވެ. އޮސަސޫނާގެ ދަނޑުގައި ފުރަތަމަ ލީޑް ނެގީ ވެސް އެ ޓީމުންނެވެ. މެޗުގެ 14 ވަނަ މިނެޓްގައި އެ ޓީމުގެ ލަނޑު ކާމިޔާބު ކުރީ އުނައި ގާސިއާ އެވެ.\nރެއާލްއަށް މެޗުގެ ނަތީޖާ ހަމަހަމަ ކޮށްދިނީ 30 ވަނަ މިނެޓްގައި އިސްކޯ ކާމިޔާބު ކުރި ލަނޑުންނެވެ. އޭގެ ފަސް މިނެޓް ފަހުން ރެއާލްގެ ކެޕްޓަން ސާޖިއޯ ރާމޯސް ވަނީ މެޗުގެ ލީޑް ރެއާލްއަށް ނަގައިދީފަ އެވެ.\nދެ ވަނަ ހާފުގެ ބޮޑު ބައެއް އެއް ލަނޑުގެ ލީޑެއްގައި އޮވެގެން ރެއާލް ކުޅެން ޖެހުމުން އޮސަސޫނާގެ ފަރާތުން ޕްރެޝަރު ކުރިމަތިވި އެވެ. މެޗުގެ ނަތިޖާ ފުޅާ ކުރީ ގެނައި ބަދަލު ތަކުން މެޗުގެ އެންމެ ފަހު 10 މިނެޓްގަ އެވެ. ރެއާލްގެ ތިން ވަނަ ލަނޑު ކާމިޔާބު ކުރީ ލުކަސް ވަޒްކްއޭޒް އެވެ. ހަތަރު ވަނަ ލަނޑު ކާމިޔާބު ކުރީ ލުކަ ޔޯވިޗް އެވެ.\nބާސާ އާއި ބެޓިސްގެ މެޗުގައި ފެނިގެން ދިޔައީ، ބާސާގެ ކެޕްޓަން ލިއޮނަލް މެސީގެ އެސިސްޓް ހެޓްރިކެވެ. މެޗުގައި ފުރަތަމަ ލީޑް ނެގީ ބެޓިސް އިންނެވެ. އެ ޓީމުގެ ފުރަތަމަ ލަނޑު މެޗު ފެށިގެން ހަ ވަނަ މިނެޓްގައި ލިބުނު ޕެނަލްޓީ އަކުން ކާމިޔާބު ކުރީ ކެނާލްސް އެވެ. އޭގެ ތިން މިނެޓް ފަހުން ފްރޭންކީ ޑި ޔޯންގް ވަނީ ބާސާއަށް ނަތިޖާ ހަމަހަމަ ކޮށްދީފަ އެވެ.\nއަލުން ބެޓިސްއިން ވަނީ ލީޑް ނަގާފަ އެވެ. މެޗުގެ 26 ވަނަ މިނެޓްގައި އެ ޓީމުގެ ލަނޑު ކާމިޔާބު ކުރީ ނަބީލް ފެކިއާ އެވެ. ފުރަތަމަ ހާފު ނިމުމުގެ ކުރިން އަނެއްކާ ވެސް ބަސާއިން ނަތީޖާ ހަމަހަަމަ ކުރި އެވެ.\nބާސާ މޮޅުކޮށްދިން ލަނޑު 72 ވަނަ މިނެޓްގައި ކާމިޔާބު ކުރީ ކްލަމެންޓް ލިންގްލެޓް އެވެ. ރެއާލް އެއް ވަނައިގައި އޮތީ ތިން ޕޮއިންޓްގެ ލީޑަކާ އެކު އެވެ.


Gefulhu Kairy Lava Kiyumun Anhenaku Hayyaru Kuran Amurukohfi - Vaguthu\nކައުބަތުﷲ ގެފުޅު ކައިރިއާއި މައްކާގެ މުގައްދަސް އެހެން ތަންތަނުގައި ރެޕް ލަވައެއް ކިޔައި، އެލަވައިގެ ވީޑިއޯ ޔޫޓިއުބްގައި އާއްމުކުރި ސައުދީ އަރަބިއްޔާގެ އަންހެނަކު ހައްޔަރު ކުރަން މައްކާގެ މޭޔަރު އަމުރު ކުރައްވައިފިއެވެ.\n"މައްކާގެ އަންހެން ކުއްޖާ" ނަމަކަށް ކިޔާ ލަވައެއް ކިޔާފައި ވަނީ އަޔަސެލް ސްލޭ ނަމަކަށް ކިޔާ އަންހެނެކެވެ. އޭނާ ލަވަ އާއްމު ކޮށްފައި ވަނީ މިދިޔަ ހަފްތާގައެވެ. އެއާއި އެކު ސައުދީ އަރަބިއްޔާގެ ވަރަށް ގިނަ ބަޔަކާއި ގިނަ މުސްލިމުންގެ ފާޑުކިޔުން ވަނީ އޭނާ އަށް އަމާޒުވެފައެވެ. ފާޑުކިޔުންތައް އަމާޒުވުމުން ފަހުން ވަނީ ޔޫޓިއުބް އިން ވީޑިއޯ ރިމޫވް ކޮށްފައެވެ.\nމައްކާގެ ރީޖަނަލް އޮފީހުން ކުރި ޓްވީޓެއްހައި ބުނީ "މައްކާގެ އަންހެން ކުއްޖާ ނަމުގައި ލަވައެއް ހުށަހެޅި މައްސަލަ އާއި ގުޅުންހުރި ފަރާތްތައް ހައްޔަރު ކުރަން ޕްރިންސް ޚާލިދް ބިން ފައިސަލް ވަނީ އަމުރު ކުރައްވާފައި. އެހެންކަމުން އެމަސައްކަތް ކުރިއަށް އެބަދޭ. މައްކާގައި ކޮންމެ ފަރާތަކުން ވެސް މައްކާގެ އާދަކާދައާއި ސަގާފަތައް އިހްތިރާމް ކުރަން ޖެހޭނެ." ކަމަށެވެ.\nފަހަކަށް އައިސް ސައުދީ އަރަބިއްޔާ އިން ގެންދަނީ އަންހެނުންނަށް އިތުރު ފުރުސަތުތައް ތަނަވަސްކޮށްދިނުމުގެ މަސައްކަތް ކުރަމުންނެވެ. އަދި މުނިފޫހިފިލުވުމާއި މިއުޒިކަށް އެގައުމުން ކުރިން ނުދޭވަރުގެ އިސްކަމެއް މިހާރު ދެއެވެ. ދާދިފަހުން ސައުދީ އަރަބިއްޔާގައި ވަނީ މިއުޒިކް ޝޯވތައް ވެސް ބާއްވަން ފަށާފައެވެ.\nއެހެންވެ ރެޕް ލަވަ ހުށަހަޅައިދިން އަންހެން މީހާގެ ދިފާޢުގައި ވެސް ބައެއް ފަރާތްތަކުން ދަނީ ވާހަކަ ދައްކަމުންނެވެ.\nފެބުރުއަރީ 24, 2020 00:17\nހައްޔަރު ކުރަން ޖެހޭ... ގެފުޅަކީ ކޮންތަނެއް ކަން ފުރަތަމަ މާ ދަސްކޮށް ބަލަ.. މައްކާ އާއި މަދީނާ އަކީ މާތް ﷲ ރައްކާތެރި ކުރައްވާ ފައިވާ ދެ ސިޓީ.. މިތާގައި އެއްވެސް ނުރައްކާ ތެރި ވައިރަހެއް އަދި މިޔުޒިކެއް ފެތުރިގެން ނުދާނެ..\nފެބުރުއަރީ 24, 2020 13:47\nއެހެންވެދޯ 2012 ވަނައަހަރު މާސްވައިރަސް ތިތާ ފެތުރުނީ\nފެބުރުއަރީ 25, 2020 01:10\nޢަނީ ކަ މުގެ ދެކޮޅު ބަލާފަ ވާހަކަ ދައްކަ ބަލަ މާސްވައިރަސް 2012 ވަނަ އަހަރު ސައުދީގެ ފެތުރުނު އެކަ މަކު މައްކާ އާއި މަދީނާގެ ނުފެތުރޭ..\nފެބުރުއަރީ 24, 2020 05:18\nމިހިރީ ސައުދީން އަންހެނުންނާމެދު ކަންތައް ކުރާ ގޮތް\nފެބުރުއަރީ 24, 2020 06:11\nތިއަންހެނާ ޔަށްހުރި ހަލާކެއްގެ ބޮޑުކަ މާއެވެ\nފެބުރުއަރީ 24, 2020 07:20\nހާދަ ހިތާމަހުރިކަމެކެވެ. ޔާﷲ މާތްވެގެންވާ މައްކާއާއި މަދީނާ އަދި އިސްލާމީ ޤައުމުތަށް ހުތުރު ހުރިހާ ކަމަކުން ރައްކާތެރިކުރައްވާންދޭވެ. އަދި އިބަ އިލާހް ނުރުއްސަވާފަދަ ޢަމަލުކުރައްވާފަދަ ވެރިންގެ ކިބައިން ސައުދީ ޢަރަބިއްޔާ ސަލާމަތްކުރައްވާންދޭވެ. އަދި މުސްލިމު އެހެން ޤައުމުތައްވެސް އެފަދަ ވެރިންގެ ކިބައިން ސަލާމަތް ކުރައްވާންދޭވެ!\nފެބުރުއަރީ 24, 2020 09:30\nއަންހެނުން ނަކީ ފިތުނަވެރި ބައެއް\nފެބުރުއަރީ 24, 2020 18:50\nއޭނަ ކުރީ ނުބައިކަން ބޮޑު ވެގެން ވާ ކަމެއް. ހަލާކު ހުރި. ހަރުކަށި އަދަބު ދޭން ޖެހޭ. އެހެންވިޔަސް އޭގެ މާނަ އަކީ ހުރިހާ އަންހެނުން ފިތުނަވެރި އެކޭ ނޫން. އަދި ހުރިހާ ފިރިހެނުން ހުދު ކާފޫރެކޭ ވެސް ނޫން. މިކަހަލަ ގޮތެއް ފޮތެއް ނެތް ފިރިހެނުން ވެސް ވަރަށް ގިނަ\nފެބުރުއަރީ 24, 2020 13:29\nދެން މި މީހާވެސް ތިޔަ ސިސިލިޔާ އެއް ހެދިހެނަ ކައްނޭނގެ ހަދާނީ.. ބުނާނެ ކައްނޭނގެ ތިމައްނާ ހުރީ ޤުރުއާން ކިޔަވާށޭ.. ލަވައެއް ނޫނޭ.. 🙄🙄🙄\nފެބުރުއަރީ 24, 2020 17:43\nހަޔަރު ކުރޭ.... ލަދުކުޑަ ނުލަފާ އަންހެނެއް... ލަވަ ކިޔަން ނުޖެހޭ ތަންތަން ހުންނާނެ\nފެބުރުއަރީ 27, 2020 17:17\nއެކީއްކުރަން މިޔުޒިކް ށޯ ބާއްވަނީ.. އެއި ﷲ ހަރާމް ކުރެއްވި ބޮޑު ފާފައެއް.. އަދި ތިއަ ކރީ ވރަށް އަދަބާ ޚިލާފު ކަމެއް.. އެއީ ﷲގެ ގެފުޅު ކަން މަންޖެ އަށް ނޭނގެނީތަ؟؟ 😤 😤 😤 ހުރި ހިތާމައެއްގެ ބޮޑުކަމާ\nމާޗް 3, 2020 11:14\nތިއީ ބާރުދެއްވާފައި ތިބި ބަޔަކު އަޑީގައި ތިބެގެން ކުރުވާ ކަންކަން. ސަަޢުދީ ޝާހީ އާއިލާގެ ރަސްކަން ނިމުމަކާ ގާތްވަނީ. ވަﷲ އަޢްލަމް.


ދިވެހި ::التغابن - އައްތަޣާބުން\n﴿١﴾ يُسَبِّحُ لِلَّهِ مَا فِي السَّمَاوَاتِ وَمَا فِي الْأَرْضِ ۖ لَهُ الْمُلْكُ وَلَهُ الْحَمْدُ ۖ وَهُوَ عَلَىٰ كُلِّ شَيْءٍ قَدِيرٌ އުޑުތަކާއި، ބިމުގައިވާހާ ތަކެއްޗެއް اللَّه އަށް تسبيح ކިޔަތެވެ. ވެރިކަންވަނީ އެކަލާނގެއަށެވެ. އަދި حمد ހުރީވެސް އެކަލާނގެއަށެވެ. އަދި އެކަލާނގެއީ، ކޮންމެކަމެއްގެ މައްޗަށް ކުޅަދުންވަންތަ ރަސްކަލާނގެއެވެ.\n﴿٢﴾ هُوَ الَّذِي خَلَقَكُمْ فَمِنكُمْ كَافِرٌ وَمِنكُم مُّؤْمِنٌ ۚ وَاللَّهُ بِمَا تَعْمَلُونَ بَصِيرٌ އެކަލާނގެއީ، ތިޔަބައިމީހުން ހެއްދެވި ރަސްކަލާނގެއެވެ. ފަހެ، ތިޔަބައިމީހުންގެ ތެރެއިން كافر ން ވެއެވެ. އަދި ތިޔަބައިމީހުންގެ ތެރެއިން مؤمن ންވެސް ވެއެވެ. އަދި اللَّه އީ، ތިޔަބައިމީހުންކުރާ ކަންތައް މޮޅަށް ބައްލަވާވޮޑިގެންވާ ރަސްކަލާނގެއެވެ.\n﴿٣﴾ خَلَقَ السَّمَاوَاتِ وَالْأَرْضَ بِالْحَقِّ وَصَوَّرَكُمْ فَأَحْسَنَ صُوَرَكُمْ ۖ وَإِلَيْهِ الْمَصِيرُ އެކަލާނގެ އުޑުތަކާއި، ބިން حق ގޮތުގައި ހެއްދެވިއެވެ. އަދި ތިޔަބައިމީހުން صورة ކުރައްވައި، ދެން ތިޔަބައިމީހުންގެ صورة ތައް ރިވެތިކުރެއްވިއެވެ. އަދި އެނބުރި ދިޔުންވަނީ، އެކަލާނގެ حضرة އަށެވެ.\n﴿٤﴾ يَعْلَمُ مَا فِي السَّمَاوَاتِ وَالْأَرْضِ وَيَعْلَمُ مَا تُسِرُّونَ وَمَا تُعْلِنُونَ ۚ وَاللَّهُ عَلِيمٌ بِذَاتِ الصُّدُورِ އުޑުތަކާއި، ބިމުގައިވާހާކަމެއް އެކަލާނގެ ދެނެވޮޑިގެންވެތެވެ. އަދި ތިޔަބައިމީހުން ސިއްރުކުރާ ކަންތަކާއި، ފާޅުކުރާ ކަންތައް އެކަލާނގެ ދެނެވޮޑިގެންވެތެވެ. އަދި اللَّه އީ، ހިތްތަކުގައިވާހާކަމެއް މޮޅަށް ދެނެވޮޑިގެންވާ ރަސްކަލާނގެއެވެ.\n﴿٥﴾ أَلَمْ يَأْتِكُمْ نَبَأُ الَّذِينَ كَفَرُوا مِن قَبْلُ فَذَاقُوا وَبَالَ أَمْرِهِمْ وَلَهُمْ عَذَابٌ أَلِيمٌ މީގެކުރިން كافر ވިމީހުންގެ خبر، ތިޔަބައިމީހުންނާ ހަމަޔަކަށް ނާދޭހެއްޔެވެ؟ ފަހެ، އެއުރެންކުޅަ ކަންތަކުގެ ނުބައި ނަތީޖާގެ ރަހަ، އެއުރެން ލިބިގަތޫއެވެ. އަދި އެއުރެންނަށް ވޭންދެނިވި عذاب ހުށްޓެވެ.\n﴿٦﴾ ذَٰلِكَ بِأَنَّهُ كَانَت تَّأْتِيهِمْ رُسُلُهُم بِالْبَيِّنَاتِ فَقَالُوا أَبَشَرٌ يَهْدُونَنَا فَكَفَرُوا وَتَوَلَّوا ۚ وَّاسْتَغْنَى اللَّهُ ۚ وَاللَّهُ غَنِيٌّ حَمِيدٌ އެއީ އެއުރެންގެ ގާތަށް އެއުރެންގެ ރަސޫލުން ފާޅުވެގެންވާ ހެކިތަކާއިގެން ވަޑައިގަތުމުން، ފަހެ، ތިމަންމެންނަށް ތެދުމަގު ދައްކަނީ، آدم ގެދަރިންތަކެއް ހެއްޔޭ، އެއުރެން ބުނެ، އެއުރެން كافر ވެ، ފުރަގަސްދިނީތީއެވެ. އަދި اللَّه ފުދިވޮޑިގެންވެއެވެ. اللَّه އީ، ފުދިވޮޑިގެންވާ، حمد ލިބިވޮޑިގެންވާ ރަސްކަލާނގެއެވެ.\n﴿٧﴾ زَعَمَ الَّذِينَ كَفَرُوا أَن لَّن يُبْعَثُوا ۚ قُلْ بَلَىٰ وَرَبِّي لَتُبْعَثُنَّ ثُمَّ لَتُنَبَّؤُنَّ بِمَا عَمِلْتُمْ ۚ وَذَٰلِكَ عَلَى اللَّهِ يَسِيرٌ كافر ވިމީހުން، އެއުރެން އަލުން ދިރުއްވައި ނުފޮނުއްވާނޭކަމަށް ހީކުރޫއެވެ. ކަލޭގެފާނު ވިދާޅުވާށެވެ! އެހެންނަކުން ނޫނެވެ. ތިމަންކަލޭގެފާނުގެ ވެރިރަސްކަލާނގެ ގަންދެއްވައި ވިދާޅުވަމެވެ. ހަމަކަށަވަރުން، ތިޔަބައިމީހުން އަލުން ދިރުއްވައި ފޮނުއްވާހުށްޓެވެ. ދެން ހަމަކަށަވަރުން، ތިޔަބައިމީހުންކުރި عمل ތަކުގެ خبر، ތިޔަބައިމީހުންނަށް އަންގަވާހުށްޓެވެ. އަދި އެކަންތަކަކީ، اللَّه އަށް ދާދިފަސޭހަ ކަމެކެވެ.\n﴿٨﴾ فَآمِنُوا بِاللَّهِ وَرَسُولِهِ وَالنُّورِ الَّذِي أَنزَلْنَا ۚ وَاللَّهُ بِمَا تَعْمَلُونَ خَبِيرٌ ފަހެ، ތިޔަބައިމީހުން اللَّه އަށާއި، އެކަލާނގެ رسول އާއަށާއި، ތިމަންރަސްކަލާނގެ ބާވައިލެއްވި نور އަށް (އެބަހީ: قرآن އަށް) إيمان ވާށެވެ! اللَّه އީ، ތިޔަބައިމީހުންކުރާ ކަންތައް، މޮޅަށް ދެނެވޮޑިގެންވާ ރަސްކަލާނގެއެވެ.\n﴿٩﴾ يَوْمَ يَجْمَعُكُمْ لِيَوْمِ الْجَمْعِ ۖ ذَٰلِكَ يَوْمُ التَّغَابُنِ ۗ وَمَن يُؤْمِن بِاللَّهِ وَيَعْمَلْ صَالِحًا يُكَفِّرْ عَنْهُ سَيِّئَاتِهِ وَيُدْخِلْهُ جَنَّاتٍ تَجْرِي مِن تَحْتِهَا الْأَنْهَارُ خَالِدِينَ فِيهَا أَبَدًا ۚ ذَٰلِكَ الْفَوْزُ الْعَظِيمُ އެއްކުރެއްވުމުގެ ދުވަހަށް، އެކަލާނގެ ތިޔަބައިމީހުން އެއްކުރައްވާ ދުވަސް (ހަނދުމަކުރާށެވެ!) އެއީ تغابن ގެ ދުވަހެވެ. (އެބަހީ: قيامة ދުވަހެވެ.) اللَّه އަށް إيمان ވެ، صالح عمل ކުރާ މީހާޔަށް އޭނާގެ ކުށްތައް އެކަލާނގެ އޭނާގެ ކިބައިން ފުއްސަވާނެތެވެ. އަދި އެތާނގެ ދަށުން ފެންކޯރުތައް ހިނގަހިނގާ ހުންނަ ސުވަރުގެތަކަށް އެކަލާނގެ އޭނާ ވައްދަވާނެތެވެ. އެތާނގައި، އަބަދަށް ދެމިތިބެނިވި ގޮތުގައެވެ. ބޮޑުވެގެންވާ نصيب ލިބުމަކީ އެއީއެވެ.\n﴿١٠﴾ وَالَّذِينَ كَفَرُوا وَكَذَّبُوا بِآيَاتِنَا أُولَٰئِكَ أَصْحَابُ النَّارِ خَالِدِينَ فِيهَا ۖ وَبِئْسَ الْمَصِيرُ އަދި كافر ވެ، ތިމަންރަސްކަލާނގެ آية ތައް ދޮގުކުޅަމީހުން (ދަންނާށެވެ!) އެއުރެންނީ، ނަރަކައިގެ أهل ވެރިންނެވެ. އެތާނގައި އެއުރެން ދެމިތިބެނިވި ގޮތުގައެވެ. އަދި އެއީ ހާދަހާ ނުބައިވެގެންވާ ނިމިދިޔުމެކެވެ.\n﴿١١﴾ مَا أَصَابَ مِن مُّصِيبَةٍ إِلَّا بِإِذْنِ اللَّهِ ۗ وَمَن يُؤْمِن بِاللَّهِ يَهْدِ قَلْبَهُ ۚ وَاللَّهُ بِكُلِّ شَيْءٍ عَلِيمٌ اللَّه ގެ إذن ފުޅަށްމެނުވީ، އެއްވެސް مصيبة އެއް ނުޖެހެއެވެ. އަދި اللَّه އަށް إيمان ވާމީހާ (ދަންނާށެވެ!) އެކަލާނގެ އެމީހާގެ ހިތަށް ތެދުމަގު ދައްކަވަތެވެ. اللَّه އީ، ކޮންމެކަމެއް މޮޅަށް ދެނެވޮޑިގެންވާ ރަސްކަލާނގެއެވެ.\n﴿١٢﴾ وَأَطِيعُوا اللَّهَ وَأَطِيعُوا الرَّسُولَ ۚ فَإِن تَوَلَّيْتُمْ فَإِنَّمَا عَلَىٰ رَسُولِنَا الْبَلَاغُ الْمُبِينُ ތިޔަބައިމީހުން اللَّه އަށް ކިޔަމަންވާށެވެ! އަދި ތިޔަބައިމީހުން رسول އާއަށް ކިޔަމަންވާށެވެ! ފަހެ، ތިޔަބައިމީހުން (އެކަމަށް) ފުރަގަސްދީފިނަމަ، ފަހެ، ތިމަންރަސްކަލާނގެ رسول އާގެ މައްޗަށް އޮތްކަން ކަށަވަރީ، بيان ވެގެންވާ އިއްވެވުމެވެ.\n﴿١٣﴾ اللَّهُ لَا إِلَٰهَ إِلَّا هُوَ ۚ وَعَلَى اللَّهِ فَلْيَتَوَكَّلِ الْمُؤْمِنُونَ اللَّه އީ، އެކަލާނގެ ފިޔަވައި حق ވެގެން އަޅުކަމެއްވެވޭ إله އަކުނުވާ ރަސްކަލާނގެއެވެ. ފަހެ، مؤمن ތަކުން، ހަމައެކަނި اللَّه އަށް وكيل ކުރާ ހުށިކަމެވެ!\n﴿١٤﴾ يَا أَيُّهَا الَّذِينَ آمَنُوا إِنَّ مِنْ أَزْوَاجِكُمْ وَأَوْلَادِكُمْ عَدُوًّا لَّكُمْ فَاحْذَرُوهُمْ ۚ وَإِن تَعْفُوا وَتَصْفَحُوا وَتَغْفِرُوا فَإِنَّ اللَّهَ غَفُورٌ رَّحِيمٌ އޭ إيمان ވެއްޖެ މީސްތަކުންނޭވެ! ހަމަކަށަވަރުން، ތިޔަބައިމީހުންގެ އަނބީންނާއި، ތިޔަބައިމީހުންގެ ދަރިންގެ ތެރެއިން، ތިޔަބައިމީހުންނަށް عداوة ތެރިންވެއެވެ. ފަހެ، އެއުރެންނަށް ތިޔަބައިމީހުން ރައްކާތެރިވެ ތިބޭށެވެ! ތިޔަބައިމީހުން عفو ކޮށް، މާފުކޮށް، އަދި ކުށަކަށް ނުހަދައިފިނަމަ (ދަންނާށެވެ!) ފަހެ، ހަމަކަށަވަރުން، اللَّه އީ، ގިނަގިނައިން ފާފަފުއްސަވާ، رحيم ވަންތަ ރަސްކަލާނގެެއެވެ.\n﴿١٥﴾ إِنَّمَا أَمْوَالُكُمْ وَأَوْلَادُكُمْ فِتْنَةٌ ۚ وَاللَّهُ عِندَهُ أَجْرٌ عَظِيمٌ ތިޔަބައިމީހުންގެ މުދާތަކާއި، ތިޔަބައިމީހުންގެ ދަރިންތައް ވާކަންކަށަވަރީ، امتحان އެއް ކަމުގައެވެ. އަދި ބޮޑުވެގެންވާ ދަރުމަހުރީ، اللَّه ގެ حضرة ގައެވެ.\n﴿١٦﴾ فَاتَّقُوا اللَّهَ مَا اسْتَطَعْتُمْ وَاسْمَعُوا وَأَطِيعُوا وَأَنفِقُوا خَيْرًا لِّأَنفُسِكُمْ ۗ وَمَن يُوقَ شُحَّ نَفْسِهِ فَأُولَٰئِكَ هُمُ الْمُفْلِحُونَ ފަހެ، ތިޔަބައިމީހުންނަށް ކުޅަދާނަވީވަރަކުން، ތިޔަބައިމީހުން اللَّه އަށް تقوى ވެރިވާށެވެ! އަދި ތިޔަބައިމީހުން އަހާށެވެ! އަދި ތިޔަބައިމީހުން ކިޔަމަންވާށެވެ! އަދި ތިޔަބައިމީހުން ހޭދަކުރާށެވެ! ތިޔަބައިމީހުންގެ އަމިއްލަ نفس ތަކަށް އެގޮތް ހެޔޮކަން ބޮޑުވެގެންވެއެވެ. އަދި އެމީހެއްގެ އަމިއްލަ نفس ގެ ދަހިވެތިކަމުން މިންޖުވެއްޖެމީހާ (ދަންނާށެވެ!) ފަހެ، އެއުރެންނީ ހަމަ ދިންނަވާނޭ މީހުންނެވެ.\n﴿١٧﴾ إِن تُقْرِضُوا اللَّهَ قَرْضًا حَسَنًا يُضَاعِفْهُ لَكُمْ وَيَغْفِرْ لَكُمْ ۚ وَاللَّهُ شَكُورٌ حَلِيمٌ ހެޔޮވެގެންވާ ދަރަންޏަކުން اللَّه އަށް ތިޔަބައިމީހުން ދަރަންޏެއް ދޭނަމަ (އެބަހީ: اللَّه އަށްޓަކައި ހޭދަކުރާނަމަ) އެކަލާނގެ ތިޔަބައިމީހުންނަށްޓަކައި، އެތަކެތި ގިނަގުނަކުރައްވާނެތެވެ. އަދި އެކަލާނގެ ތިޔަބައިމީހުންނަށް ފާފަފުއްސަވާނެތެވެ. اللَّه އީ، ގިނަގިނައިން شكر قبول ކުރައްވާ، حليم ވަންތަ ރަސްކަލާނގެއެވެ.\n﴿١٨﴾ عَالِمُ الْغَيْبِ وَالشَّهَادَةِ الْعَزِيزُ الْحَكِيمُ (އެކަލާނގެއީ) ނުފެންނަ ކަންތަކާއި، ފެންނަ ކަންތައް ދެނެވޮޑިގެންވާ ރަސްކަލާނގެއެވެ. عزيز ވަންތަ، حكيم ވަންތަ ރަސްކަލާނގެއެވެ.


ދަރިއަކަށްވެސް ކިތަންމެ ބޮޑު ކުށެއްވެސް ކުރެވިދާނެއެވެ. ނަމަވެސް އެކަމާއި ގުޅިގެން ނުބައި ބަސްތައް ބުނެ ކުއްޖާގެ ހިތްހަލާކުނުކުރާށެވެ! ކުދިންނަށް ދުލުން ނުބައިބަސްތައް ބުނުމަކީ އެކުދިން ދުނިޔެއާއިމެދު، އެކުދިންގެ މުސްތަޤްބަލާއިމެދު ކުރާ އުންމީދުތައް ގެއްލިގެންދާކަމެވެ. އެކަން ޔަޤީންކުރެވެނީ ތަޅައި އަނިޔާ ނުކުރިނަމަވެސް ކުދިންނަށް ނިޞްބަތްކޮށް ބުނެވޭ ނުބައި ބަސްތަކުގެ ސަބަބުން ކުދިންނަށް ލިބޭ މާޔޫސްކަމުގެ ތެރެއިން އަމިއްލައަށް މަރުވުން ފަދަ ކަންކަންވެސް މެދުވެރިވާތީއެވެ.\nހަމައެއާއިއެކު ކުދިންނަށް ނުބައި ބަސްތައް ބުނުމުން އެކުދިންގެ އުޅުން މުޅިން އެހެންގޮތަކަށް ބަދަލުވެގެން އެބަދެއެވެ. މިސާލަކަށް ތިއައީ ވަރަށް ގޮޮތްކުޑަކުއްޖެއް ކަމަށް ބުނުމުން އެކަން އެގޮތަށް އެކަން ޤަބޫލުކުރެވި ގޮތްކުޑަ އަމަލުތައް ކުރަން ކުދިން އެބަ ޝައުޤުވެރިވެއެވެ. އެއީ ކުއްޖާއަށް ތިމަންނާއަކީ ގޮތްކުޑަ ކުއްޖެއްކަމަށް މައިންބަފައިން ބުނި ބުނުމަށްބުރެވެ އެކަން ސިކުނޑީގައި ހަރުލުމުންނެވެ.\nތިއައީ ގޮތް ކުޑަ ނުބައި ނުލަފާ ކުއްޖެއް ކަމަށް ނުބުނާށެވެ! މީސްތަކުންގެ ކުރިމަތީގައި ނުވަތަ އެއްވެސް މީހެއްގެ ކުރިމަތީގައި ދަރިން ލަދުނުގަންނަވާށެވެ. އެގޮތަށް އެކަން ކުރާނަމަ ކުދިންގެ ލަދުޙަޔާތް ކެނޑުން ނޫން ކަމެއް ނުވާނެއެވެ! އެއިރުން ހުރިހާ ކަމަކަށް ބިރުކެނޑިގެން ހިނގައިދާނެއެވެ. އެއްވެސް ކަމެއް ކުރަން ޖެހިލުން ނުވާ ހިސާބަށް ކުއްޖާގެ ވިސްނުން ހިނގައިދާނެއެވެ.\nލޮބުވެތި އަޚުންނާއި އުޚުތުންނޭވެ! ޙަޔާތުގެ ބައިވެރިޔާއަށްވެސް އަދި ޢާއިލާގެ މީހަކަށްނަމަވެސް ހަމަ އެއްވެސް މީހަކަށް ނުބައިބަސްތައް ނުބުނާށެވެ! ލަދު ނުގަންނަވާށެވެ! އެފަދަ ކަންކަން ކުރުމުން މުސްތަޤްބަލުގައި އެމީހުންގެ ކިބައިން ފެންނާނީ ނިޞްބަތްކުރި ނުބައި ސިފަތަކެވެ. މިއީ މުޅި ދުނިޔެ ތަޖުރިބާކުރަމުން ގެންދާ ކަންކަމެވެ. ވީމާ ހޭލުންތެރިވާށެވެ!\nކޮންމެ ޙާލަތެއް ކުރިމަތިވި ނަމަވެސް ނުބައި ބަސްތައް ބުނުން މުސްލިމުންނަށް ހުއްދައެއް ނޫނެވެ! މުސްލިމުންނަށް އޮތީ ރިވެތިބަހުން މުޢާމަލާތުކުރުމެވެ. ނަޞޭޙަތްދިނުމެވެ. ދުލުން ނުބައިބަސްތައް ބުނާމީހާ ތިމާއަކީ ފުރިހަމަ މުސްލިމެއްކަމަށް ބުނަން ލަދުގަންނަންޖެހޭނެއެވެ. އަހަރެންގެ ނަޒަރުގައި އެފަދަ މީހުންނަކީ އެއްވެސް ވަރަކަށް ރަސޫލް (ޞޢވ)ގެ ސުންނަތަށް ޢަމަލުކުރާކަމެއް ނޫނެވެ. ސުންނަތަށް އަމަލުނުކުރާ މީހަކީ މިއުންމަތުގެތެރެއިންވާ މީހެއްކަމަށް ބުނެވޭނީ ކިހިނަކުން ހެއްޔެވެ؟


Gaanoonee column: Private Kunfenyey ufahdhan beynun tha?\nޕްރައިވެޓް ކުންފުންޏެއް އުފައްދަން ބޭނުންތަ؟\nކުންފުންޏެއް އުފައްދައި، ކުންފުނީގެ ނަމުގައި ވިޔަފާރިކުރުމަކީ ދިވެހިންގެ މެދުގައި އައުކަމެއް ނޫނެވެ. ނަމަވެސް ކުންފުންޏެއް އުފައްދާނީ ކިހިނެއްކަން ނުވަތަ ހިންގަންޖެހޭނީ ކިހިނެއްކަން އެނގޭ ދިވެހިން ފަހަރުގައި ނިސްބަތުން މަދުވެދާނެއެވެ. މިގޮތުން ކުންފުނި އުފެއްދުމަށްފަހު ރަޖިސްޓްރީ ކުރަންޖެހޭނެތޯ ނުވަތަ ރަޖިސްޓްރީނުކޮށް ކުންފުނިން ވިޔަފާރި ކުރެވިދާނެތޯ މިއީ ކުންފުންޏެއް އުފެއްދުމަށް ބޭނުންވާ ފަރާތްތަކުގެ ހިތުގައި އުފެދިދާނެ ސުވާލުތަކެކެވެ. ވީމާ، ޤާނޫނުގައި މިކަންކަން އޮތްގޮތަށް ބަލާލަމާތޯއެވެ؟\nޕްރައިވެޓް ކުންފުންޏަކީ، ސަރުކާރު ޙިއްސާނުވާ، މުޅިންވެސް އަމިއްލަ ފަރުދުން ނުވަތަ ޤާނޫނީ ޝަޚުސުންގެ ޙިއްސާ އޮންނަ ކުންފުނިތަކެވެ. އަމިއްލަ ފަރުދުންތަކެއް ބައިވެރިވެގެން ވިޔަފާރިކުރުމަށް ޕްރައިވެޓް ކުންފުންޏެއް އުފެއްދިދާނެއެވެ. ޕްރައިވެޓް ކުންފުނިތަކަކީ ޕަބްލިކް ކުންފުނިތަކާ ޚިލާފަށް، ޢާންމުންނަށް ޙިއްޞާ ވިއްކާ ކުންފުނިތަކެއް ނޫނެވެ. އެހެންކަމުން، ޕްރައިވެޓް ކުންފުނީގައި ޙިއްޞާދާރުންގެ ޢަދަދު، ޕަބްލިކް ކުންފުންޏަކާ އަޅާބަލާއިރު ވަރަށް މަދުވާނެއެވެ.\nކުންފުނީގެ އަސާސީ ޤަވާއިދު\nކޮންމެ ކުންފުންޏެއްގައިވެސް، އެކުންފުންޏެއްގެ އަސާސީ ޤަވާއިދެއް އޮންނަންވާނެއެވެ. ކުންފުނީގެ އަސާސީ ޤަވާއިދަށް އިންގިރޭސިން ކިޔަނީ "އާރޓިކަލްސް އޮފް އެސޯސިއޭޝަން" އެވެ. އަސާސީ ޤަވާއިދަކީ، އެކުންފުންޏެއްގެ އޮޕަރޭޝަންތައް ނުވަތަ ދުވަހުން ދުވަހަށް ކުރަންޖެހޭ މަސައްކަތްތައް ރާވާ، އެކަންތައްތައް ހިންގާނެ ގޮތް ބަޔާންކޮށްފައި އޮންނަ، ކުންފުނީގެ މުހިއްމު ލިޔުމެކެވެ. އަދި މިކަރުދާހުގައި، ކުންފުނީގެ އެތެރޭގެ މަސައްކަތްތައް ކުރާނެގޮތް، މީގެތެރޭގައި ކުންފުނީގެ ޑިރެކްޓަރުން އައްޔަނުކުރާނެގޮތާއި، ކުންފުނީގެ ރައުސުލްމާލާއި، ރައުސުލްމާލު ހަމަކުރާނެގޮތް ކަނޑައެޅިފައި އޮންނަންވާނެއެވެ.\nކުންފުނީގެ ހިންގާ ޤަވާއިދު\nކޮންމެ ކުންފުންޏެއްގައިވެސް، އެކުންފުންޏެއް ހިންގާ ގޮތް ބަޔާންކޮށްފައިވާ ހިންގާ ޤަވާއިދެއް އޮންނަންވާނެއެވެ. ކުންފުނީގެ ހިންގާ ޤަވާއިދަށް އިންގިރޭސިން ކިޔަނީ "މެމޮރެންޑަމް އޮފް އެސޯސިއޭޝަން" އެވެ. ކުންފުންޏެއްގެ އެންމެ މުހިއްމު އެއް ލިޔުމަކީ، ކުންފުނީގެ ހިންގާ ޤަވާއިދެވެ. ކުންފުނީގެ ހިންގާ ޤަވާއިދުގައި، އެކުންފުންޏެއް އުފައްދާ ބޭނުން ހިމެނިފައި އޮންނަންވާނެއެވެ. އަދި ހިންގާ ޤަވާއިދުގައި ބަޔާންކޮށްފައިނުވާ އެއްވެސް ބާވަތެއްގެ ވިޔަފާރިއެއްގައި، އެކުންފުންޏަކުން ބައިވެރިއެއް ނުވެވޭނެއެވެ. އެހެން އިބާރާތަކުން ދަންނަވާނަމަ، ކުންފުންޏެއްގެ ހިންގާ ޤަވާއިދަކީ، ޤައުމެއްގައި އެޤައުމެއްގެ ޤާނޫނު އަސާސީ ފަދައެއްޗެކެވެ. ހިންގާ ޤަވާއިދާއި ޚިލާފު އެއްވެސް ކަމެއް، ކުންފުންޏަކަށް ނުކުރެވޭނެއެވެ.\nއަސާސީ ޤަވާއިދާއި ހިންގާ ޤަވާއިދަށް ބަދަލުގެނައުން\nރެޖިސްޓްރަރ އޮފް ކޮމްޕެނީސް ގެ ހުއްދައާއިއެކު، ކުންފުނީގެ އަސާސީ ޤަވާއިދާއި ޚިލާފުނުވާ ގޮތުގެމަތިން އަދި ކުންފުނީގެ ޢާންމު ޖަލްސާއެއްގައި ނެގޭ ވޯޓަކުން، ކުންފުނީގެ އަސާސީ ޤަވާއިދާއި ހިންގާ ޤަވާއިދަށް ބަދަލު ގެނެވިދާނެއެވެ. މިސާލަކަށް ކުންފުނި އުފެއްދީ، ރާއްޖެއިން ބޭރަށް މަސް އެކްސްޕޯޓް ކުރުމަށްކަމަށާ އަދި ކުންފުނީގެ ވިޔަފާރިއަކީ އެއީ ކަމުގައި އަސާސީ ޤަވާއިދާއި ހިންގާ ޤަވާއިދުގައި ބަޔާންކޮށްފައި އޮވެދާނެއެވެ. އަދި އެކުންފުނިން އެވިޔަފާރި ނޫން އެހެން ވިޔަފާރިއެއް ކުރުމަށް، މިސާލަކަށް ތެލުގެ ވިޔަފާރި ކުރުމަށް ބޭނުންވެއްޖެނަމަ، އަސާސީ ޤަވާއިދާއި ހިންގާ ޤަވާއިދު އިޞްލާޙްކުރަންޖެހޭނެއެވެ. މިގޮތުން، ދެ ޤަވާއިދަށްވެސް އިޞްލާޙުގެނައުމަށްފަހު، ރެޖިސްޓްރަރ އޮފް ކޮމްޕެނީސް އަށް އަންގަންޖެހޭނެއެވެ.\nޕްރައިވެޓް ކުންފުނި ރަޖިސްޓްރީކުރުން\nޕްރައިވެޓް ކުންފުންޏެއް ރަޖިސްޓްރީކުރުމަށް، ރަޖިސްޓްރީކުރަން އެދޭ ކުންފުނީގެ އަސާސީ ޤަވާއިދާ ހިންގާ ޤަވާއިދު، ކުންފުނީގެ ރަޖިސްޓްރީ ފީ އާއި އަހަރީ ފީ އާއިއެކު މިނިސްޓްރީ އޮފް އިކޮނޮމިކް ޑިވެލޮޕްމެންޓް އަށް ހުށަހަޅަންޖެހޭނެއެވެ. ކުންފުނި ރަޖިސްޓްރީ ކުރުމަށް މިނިސްޓްރީއަށް ހުށަހެޅުމުން، ކުންފުނީގެ އަސާސީ ޤަވާއިދާއި ހިންގާ ޤަވާއިދު، އިސްލާމްދީނާއި ދިވެހިރާއްޖޭގެ ޤާނޫނުތަކާއި ޚިލާފުނުވާނަމަ، އެކުންފުންޏެއް ރަޖިސްޓަރކޮށްދޭނެއެވެ. އަދި އެފަދަ ޚިލާފެއްވާނަމަ، އެކަމެއް އިޞްލާޙްކުރުމަށް ރެޖިސްޓްރަރ އޮފް ކޮމްޕެނީސް، އެކުންފުންޏެއް ރަޖިސްޓަރކުރުމަށް ހުށަހެޅި ފަރާތަށް އަންގާނެއެވެ. މިއަށްފަހު، ކުންފުނި ރަޖިސްޓްރީ ކޮށްދޭނީ އެކަމެއް އިޞްލާޙްކުރުމުންނެވެ.\nޕްރައިވެޓް ކުންފުންޏެއް ރަޖިސްޓްރީ ކޮށްދޭނީ، އެކުންފުނީގެ ރައުސުލްމާލް ނުވަތަ ކެޕިޓަލް 2000ރުފިޔާ އަށްވުރެ މަދުނުވާނެ ގޮތެއްގެމަތިން ކަނޑައެޅުމުންނެވެ. އަދި ކުންފުނީގެ މެންބަރުންގެ އަދަދު 50 އަށްވުރެ މަތިނުވާނެކަމަށާއި، ކުންފުނީގެ ޙިއްޞާ އެކުންފުނީގެ މެންބަރެއްގެ ފަރާތުން އެހެން ފަރާތަކަށް ބަދަލުކުރެވޭނީ ހިންގާ ޤަވާއިދުގައިވާ ގޮތުން ކަމުގައި، އެކުންފުނީގެ އަސާސީ ޤަވާއިދާއި ހިންގާ ޤަވާއިދުގައި ބަޔާންކުރުމުންނެވެ. އެއްވެސް ކުންފުންޏަކަށް، އެކުންފުންޏެއް ރަޖިސްޓްރީނުކޮށް ވިޔަފާރިކުރުމުގެ ޙައްޤު ލިބިގެނެއްނުވެއެވެ. ސަބަބަކީ، ރަޖިސްޓަރ ނުކުރާހާ ހިނދަކު، އެކުންފުންޏަކީ ވުޖޫދުގައިވާ ކުންފުންޏެއްނޫނެވެ. ވުޖޫދުގައިނުވާ ޝަޚްޞަކަށް، އެއްވެސް ވިޔަފާރިއެއްގައި ބައިވެރިވުމަކީ މުސްތަޙީލު ކަމެކެވެ.\nކުންފުންޏެއް އުފައްދާ ރަޖިސްޓްރީކުރާއިރު، ޤާނޫނާ އެއްގޮތަވާގޮތުގެމަތިން އެކަން ކުރިއަށްގެންދިއުމަކީ، ކުންފުނި ރަޖިސްޓަރކުރުމުގެ މަރުޙަލާ އަވަސްވެ، ފަހުން ދިމާވެދާނެ ގިނަ މައްސަލަތަކެއް ޙައްލުކުރެވިދާނެ ކަމެކެވެ.


Ehmen Ge Ekuveri Saaidh -2Kidney Failve Eheetherikamah Beynunvefai - Vaguthu\nރިޕޯޓު , ވަގުތު އެހީ\nއެންމެންގެ އެކުވެރި ސާއިދު – ދެކިޑްނީ ފެއިލްވެ އެހީތެރިކަމަށް ބޭނުންވެފައި\nޕަބްލިކް ސާވިސް މީޑިއާ (ޕީއެސްއެމް) ގައި މަސައްކަތް ކުރާ ނޫސްވެރިޔާ ސާއިދު އަހުމަދު އަކީ ކުޅިވަރު ޚަބަރުތައް ގެނެސްދިނުމުގައި ރާއްޖޭގައި ފާހަގަކޮށްލެވޭ ނޫސްވެރިންގެ ތެރޭގައި ހިމެނޭ ޒުވާނެކެވެ. ކުރިއަށް އޮތް ފުޓުބޯޅައިގެ އީދު ކަމަށްވާ ރަޝިއާގައި އޮންނަ ފީފާ ވޯލްޑް ކަޕް ކަވަރު ކުރުމަށް ޕީއެސްއެމްގެ ޓީމާއެކު ސާއިދު ތައްޔާރުވަމުން ދަނިކޮށް ދިމާވި ސިއްހީ މައްސަލައެއްގެ ސަބަބުން މިއަދު އޭނާއަށް މިވަނީ ހީވެސް ނުކުރާ ފަދަ އިމްތިހާނަކާއި ކުރިމަތިލާން ޖެހިފައެވެ.\nގދ.ތިނަދޫއަށް އުފަން އުމުރުން 28 އަހަރުގެ ސާއިދުގެ ހަށިގަނޑުގައި މައްސަލައެއް އުޅޭކަން އެނގުނީ ފާއިތުވި ހޮނިހިރު ދުވަހުގެ ރޭ މާ ގަދައަށް ހުން އައިސް، ކުޑަކަމުދާ ތަކެތީގައި ލޭ ހުރުމުން ޑޮކްޓަރަށް ދެއްކި ހިސާބުންނެވެ.\n"ވަގުތު އެހީ" އަށް މައުލޫމާތު ދެމުން ސާއިދުގެ ބޭބެ ސާލިމް އަހުމަދު ބުނީ އޭނާގެ ކޮއްކޮއަކީ 2015 ވަނަ އަހަރު ސްޓްރޯކެއް ޖެހި އެކަމަށް ފަރުވާ ހޯދާފައިވާ ޒުވާނެއް ކަމަށެވެ. ހޮނިހިރު ދުވަހުގެ ރޭ ކޮއްކޮ މާ ބޮޑަށް ބަލިވެ ޑޮކްޓަރަަށް ދެއްކުމުން ކިޑްނީގައި މައްސަލަ ހުރިކަން އެނގުނު ކަމަށް އޭނާ ކިޔައިދިނެވެ.\n"ހޮނިހިރު ދުވަހު ދެއްކީމަ މި އެނގުނީ. އޭޑީކޭއިން ބުނަނީ ކިޑްނީ ފަންކްޝަންއެއް ނުކުރެއޭ. އައިޖީއެމްއެޗްގައި އިންނަ ޝިހާމަށް ދައްކާށޭ. ކިޑްނީގެ ހާއްސަ ޑޮކްޓަރެއް އިންނާނެއޭ. ޝިހާމަށް އޭގެ އަނެއް ދުވަހު މިދެއްކީ. ދެއްކީމަ ބުނީ ކިޑްނީގައި އިނީ 13 ޕަސެންޓޭ، ދެކިޑްނީގައި ވެސް." ސާލިމް ކިޔައިދިނެވެ.\nސާއިދުގެ ދެ ކިޑްނީވެސް ފެއިލް ވެެފައިވާއިރު އެކަމަށް އޮތް ހަމައެކަނި ދާއިމީ ހައްލަކީ ކިޑްނީ ޓްރާންސްޕްލާންޓް ކުރުމެވެ. ކިޑްނީ ޓްރާންސްޕްލާންޓު ކުރަންދެން އޭނާއަށް ވަގުތީ ގޮތުން ދެވޭނެ ފަރުވާ އަކީ، ހަށިގަނޑުގެ ލޭ މެޝިނެއްގެ އެހީގައި ސާފު ކުރާ ޑައިލަސިސް ޓްރީޓްމެންޓެވެ.\nސާއިދު އަށް ރާއްޖޭގައި ފަރުވާ ދިނުމުގެ ބަދަލުުގައި އޭނާ ގޮވައިގެން ރާއްޖެއިން ބޭރަށް ދިއުމަށް އާއިލާއިން މިހާރު ވަނީ ނިންމާފައެވެ. ކުރިއަށް އޮތް އާދީއްތަ ދުވަހު އިންޑިއާއަށް ފުރާގޮތައް މިހާރު ވަނީ ޓިކެޓުވެސް ނަގާފައެވެ.\nސާއިދުގެ ފުރާނަ ސަލާމަތް ކުރަން ޓްރާންސްޕްލާންޓު އޮޕަރޭޝަން ކުރަން ޖެހިފައިވާއިރު އޭނާއަށް ކިޑްނީއެއް ހަދިޔާ ކުރަން އާއިލާއިން ތިބީ ތައްޔާރަށެވެ. އެގޮތުން އޭނާގެ އެއްބަޑަނޑު އެއްބަފާ ބޭބެއިންނާއި ކޮއްކޮއިންގެ ކިޑްނީއާއި ކްރޮސްމެޗް ދިމާވޭތޯ ޓެސްޓު ކުރަން ވަނީ ނިންމާފައެވެ.\n"އަޅުގަނޑުގެ އެއްބަނޑު އެއްބަފާ އެބަތިބި ކޮއްކޮ ނުލާާ ހަ މީހުން. ކޮންމެވެސް އެކަކު އިރާދަކުރެއްވިއްޔާ ދިމާވާނެ ކަމަށް މިބަލަނީ." ސާލިމް ބުންޏެވެ.\nސާލިމް ބުނީ މިހާތަނަށް އާއިލާގެ ފަރާތުންނާއި ރައްޓެހިންގެ ފަރާތުން މާލީ އެހީތެރިކަން ލިބިފައިވާ ކަމަށެވެ. އަދި އާސަންދައިން ވެސް އެހީތެރިކަން ލިބޭތޯ މަސައްކަތް ކުރަމުން އަންނަ ކަމަށް އޭނާ ކިޔައިދިނެވެ.\nސާއިދުގެ ބަލިހާތާއި ގުޅޭގޮތުން އިތުރު މައުލޫމާތު ބޭނުންވާނަމަ އޭނާގެ ބޭބެ ސާލިމްގެ ފޯން ނަމްބަރު 9151056 އަށް ގުޅުއްވައިގެން މައުލޫމާތު ހޯއްދެވޭނެއެވެ. ސާއިދުއަށް މާލީ އެހީތެރިކަން ފޯރުކޮށްދޭން ބޭނުންވާ ފަރާތްތަކުން ބީއެމްއެލް ޑޮލަރު އެކައުންޓް 7713225362101 އަށް ނުވަތަ ބީއެމްއެލް ރުފިޔާ އެކައުންޓް 7703225362101 އަށް ފައިސާ ޖަމާކޮށްދިނުމަށް އެދެމެވެ.\nމާތް ﷲ ސާއިދުއަށް އަވަސް ޝިފާއެއް މިންވަރު ކުރައްވައި އޭނާގެ އާއިލާއަށް ކެތްތެރިކަން ދެއްވާންދޭވެ!\nޖޫން 12, 2018 - 00:43\nސާއިދުއަށް އަވަސް ޝިފާއަކަށް އެދެން. މާތްﷲ އިރާދަުރެއްވިއްޔާ ސާއިދުގެ ކުރޮސްމެޗް އާއިލާ މެންބަރަކާއި ދިމާވެ އޮޕަރޭޝަން ކާމިޔާބުވާނެ..\nޖޫން 12, 2018 - 01:22\nޢަވަސް ސިފާ އަކައް އެދެން\nޖޫން 12, 2018 - 04:54\nޢަވަސް ޝިފާއަކައް އެދެން\nޖޫން 12, 2018 - 12:46\nޖޫން 12, 2018 - 16:27\nޖޫން 12, 2018 - 18:02\nޥަރަށް ގާތް ރަހްމަތްތެރިއެެއް..އަވސް ޝިފާއަކަށް އެދެން


Rape Ge Shikaara Akah Vaa Anhenunaky Bikuruverin Tho Belun Pakistan Gai Manaa Koffi - Vaguthu\nރޭޕްގެ ޝިކާރައަކަށްވާ އަންހެނުންނަކީ ބިކުރުވެރިންތޯ ބަލަން ޕާކިސްތާނުގެ ކޯޓުން މަނާ ކޮށްފިއެވެ.\nމީގެ ކުރިން ޕާކިސްތާނުގައި އަންހެނަކު ރޭޕްގެ ޝިކާރައަކަށް ވެއްޖެނަމަ އެމީހަކީ ބިކުރުވެރިއެއްތޯ ބެލުމަށް ޖިންސީ ގުނަވަނުގައި އެކަމަށް ހާއްސަ ކުރިވެފައިވާ އަންހެނަކު އަތްލައި ހަދައެވެ. މިއީ ޤާނޫނަކުން ބާރުލިބިގެން ކުރާކަމެއް ނޫނަސް އެއީ އެގައުމުގައި އާންމުކޮށް ކުރަމުން އަންނަ ކަމެކެވެ.\nއެހެން ނަމަވެސް ޕާކިސްތާނުގެ ލާހޯރު ހައިކޯޓުން އިއްވާފައިވާ ހުކުމުގައި ބުނެފައިވަނީ އެގޮތަށް ޓެސްޓް ކުރުން މަނާ ކުރީ އެއީ އަންހެން މީހާގެ ޒާތީ މިނިވަން ކަމަށް އަރައިގަތުން ކަމަށްވާތީ ކަމަށެވެ.\n"އެ ޓެސްޓް ހެދުމަކީ މީހުންގެ ޒާތީ ކަންކަމަށް އަރައި ގަތުން އެއްވެސް ސައިންޓިފިކް ނޫނީ މެޑިކަލް ކަމަކާ ނުލާ. އެކަމް މިކަން ކުރަނީ މެޑިކަލް ޕްރޮޓޮކޮލްގެ ނަން އަޅުވާފައި ޖިންސީ ޝިކާރައަކަށްވާ މީހުންނަށް" ހައިކޯޓުގެ ގާޒީ އައިޝަ މާލިކް އިއްވާފައިވާ ހުކުމުގައި ބުނެފައިވެއެވެ.\nއެހުކުމުގައި ބުނެފައިވަނީ އެއީ ސައިންޓިފިކް ގޮތުން ނޫނީ ސިއްހީގޮތުންވެސް ކުރަންޖެހޭ ކަމަކަށް ނުވާއިރު. އެކަމަކީ ކޮށްގެންވާނެ ކަމެއް ނޫންކަމަށެވެ. އަދި އެއީ އަނިޔާ ލިބިފައިވާ މީހާ އިތުރަށް ލަދުގަންނަން ޖެހޭ ހާލަތެއް ކުރިމަތި ކުރުވާ ކަމެއް ކަމަށެވެ. މީގެ އިތުރުން އެ ހުކުމުގައި ވަނީ އެކަން ކުރުން ހުއްޓާލައި އެ ނޫން އިތުރު ގޮތެއް ހޯދުމަށްވެސް އަންގާފައެވެ.\nއެއީ ޕާކިސްތާނުގެ ގާނޫނަކުން ބާރު ލިބިގެން ކުރާ ކަމެއް ނޫން ކަމުން އައިޝާ ވަނީ ވަގުތުން ވަގުތަށް އެކަން ކުރުން ހުއްޓާލުމަށް ގޮވާލާފައެވެ.\n2018 ވަނަ އަހަރު ޔޫއެން އިން ނެރެފައިވާ ރިޕޯޓެއްގައި ބުނެފައިވަނީ ރޭޕްގެ ޝިކާރައަށްވާ އަންހެނުންނަކީ ބިކުރުވެރިންތޯ ބެލުމަށް 20 ގައުމެއްގައި ގާނޫނުން ބާރު ލިބިގެން ނޫން ކަމަށްވިއަސް ޓެސްޓް ހަދަމުން އަންނަ ކަމަށެވެ.\nޖެނުއަރީ 5, 2021 18:53\nހީހީ ހަލާކު.21 ވަނަ ގަ ރުނުގަ؟